Hakuru alhaigen boa dhovumakee ves faruvaa eh\nހަކުރު އަޅައިގެން ބޯ ދޮވުމަކީ ވެސް ފަރުވާއެއް\nބޮލުގެ ހަންގަނޑު މާބޮޑަށް ހިކި ބޯ ހިރުވާތީ ކުރާނެ ރަނގަޅު ފަރުވާއެއް ހޯދަން މިހާރު މުޅި އިންޓަނެޓު ހޭވިއްޖެ އެއް ނޫން ހެއްޔެވެ؟ އަދިވެސް ކަމުދާ އެއްޗެއް ފެންނަވަރެއް ނުވޭ ދޯ އެވެ. މި ކިޔައިދެނީ އެކަމަށް ހައްލެކެވެ. ގަބޫލު ކުރަން އުނދަގޫ ވެދާނެ އެވެ. މިކަމަށް މާބޮޑު ހަރަދެއް ނުދާނެ އެވެ. ބޭނުންވަނީ ހަމައެކަނި ހަކުރު ސަމްސަލެކެވެ.\nމި ފަރުވާއެއް ކުރަން ޖެހޭ ގޮތަކީ ޝޭމްޕޫގެ ތެރެއަށް ހަކުރު އެޅުމަށްފަހު ޝޭމްޕޫ އިން ބޯދޮވެ ބޮލުގެ ހަންގަނޑު މަސާޖު ކުރުމެވެ. ވެކްސްލާ ޑާމެޓޮޮލޮޖިސްޓް އަދިި ޑޯވް ހެއާ އެކްސްޕާޓް ފްރޭންސެސާ ފުސްކޯ ވިދާޅުވީ ޝޭމްޕޫ އާއެކު ހަކުރު ބޭނުންކޮށް އަތުގެ އިނގިލިތަކުން ބޯ މަސާޖު ކުުރުމަށްވުރެ ރަނގަޅު ފަރުވާއެއް އެކަމަށް ނެތް ކަމަށެވެ.\n"ހަކުރުތައް އެކްސްފޯލިއޭޓްވެ ބޮލުގައިހުރި އެއްކޮށް ބޮލުގެ ތެރެއަށް ގެނބިގެން ދާނެ، ވަކިވަކިން ހަކުރު ފުށްތައް ތަތް ނުލާ މިންވަރަކަށް ހަކުރުތައް ގިރުވާލަންވާނެ" ފުސްކޯ ވިދާޅުވި އެވެ.\nމިކަމާއި ބެހޭ ގޮތުން ޑާމެޓޮލޮޖިސްޓް ޖޫލީ ރުސާކް ވިދާޅުވީ ބޮލުގެ ހަނގަނޑު މާބޮޑަށް ޑްރައިވެ "ހެއާ ޕްރޮޑަކްޓް" ތަކާއި ނުގުޅެނި ގިނަ ސަބަބުތަކެއް އޮތުމުން ކަމަށެވެ. ހަކުރު ބޭނުންކޮށްގެން ބޯ ދޮވުމުން އެކްސްފޯލިއޭޓްވެ ބޮލުގެ ހަންގަނޑު ތާޒާ ވެ އެވެ.\n"ބޮލުގެ ހަންގަނޑު އެކްސްފޯލިއޭޓް ކުރެވޭނީ ހަމައެކަނި ހަކުރު ބޭނުންކޮށްގެނެއް ނޫން. އެކަމަކު މިއީ އެއްވެސް ގެއްލުމެއް ނެތް އަދި ބޮލުގެ ހަންގަނޑަށް އިތުރު ފަރުވާއަކަށް ވާނެ. އަހަރެން ރިކޮމެންޑް ކުރަން އަހަރެންގެ ބައެއް ޕޭޝަންޓުންނަށް ބޮލުގެ ހަންގަނޑު ހިކި ހިރުވާނަމަ ޕަލްމާރިއާ މޮއިސްޗާ ބެލެންސިން ސްކަލްޕް ޓްރީޓްމަންޓެއް ނަގަން. އެއީވެސް އެކަމަށް ހައްލެއް" ރުސާކް ވިދާޅުވި އެވެ.\nހަކުރު ބޭނުންކޮށްގެން ތައްޔާރުކުރާ މި ސްކްރަބަކީ ކޮންމެ ދުވަހަކު ކުރަންޖެހޭ ފަރުވާއެއް ނޫނެވެ. ހަފްތާއަކު ދެ ދުވަހު މި ސްކްރަބް ބޭނުންކުރެވިދާނެ އެވެ. ޑަމެޓޮލޮޖިސްޓުން އިތުރަށް ވިދާޅުވީ ޑާމެޓޮލޮޖިސްޓެއްގެ ލަފާގެ ހޯދުމެއްނެތި މި ފަރުވާ ކުރިއަށް ގެންދިއުން ރައްކާތެރި ނޫން ކަމަށެވެ. އެއީ ފަހަރުގައި ބޭނުންކުރެވޭ ޝޭމްޕޫއަކުން ދެރަ ގޮތެއްވެސް މެދުވެރުވެދާނެތީ އެވެ.


Kulhudhuffushi Online - Airport Mashroou medhu nuken,di kuriah gengos dhehuvumah member Nasheed edhi vadaigenfi\nރައީސް ޔާމީންކުޅުދުއްފުށީ އެއާޕޯޓްމެމްބަރު ނަޝީދު\nއެއާޕޯޓްގެ މަޝްރޫއުގެ މަސައްކަތް ނުހުއްޓި ކުރިއަށްގެންދިއުމަށް ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު އެދިވަޑައިގެންފި އެވެ.\nމަހާ ޖައްރާފު އަދި ކުޅުދުއްފުށީ އެއާޕޯޓް ބިން ހިއްކުމުގެ މަޝްރޫއު ފައްޓަވައިދެއްވުމުގެ ރަސްމިއްޔާތުގައި ވާހަކަދައްކަވަމުން މެމްބަރު ނަޝީދު ވިދާޅުވީ މިމަޝްރޫއު ނުހުއްޓި ކުރިއަށްގެންދިއުމަކީ ރައްޔިތުންގެ ވަރަށް ބޮޑު އެދުމެއް ކަމަށެވެ. އެހެންކަމުން މަޝްރޫއު ނިންމެންދެން ނުހުއްޓިކުރިއަށްގެންދަވާދެއްވުމަށް ރައީސުލް ޖުމްހޫރިއްޔާގެ އަރިހުން އެދިވަޑައިގެންނެވި އެވެ.\n“މީހުންގެ ވާހަކައަކީ މަހާ ޖައްރާފު އައިސް ކުޅި ހިއްކަފާނެ. އެތާކު ކަމެއް ނުކުރާނެއޭ. އަޅުގަނޑު އެދޭ އެދުމަކީ މިވިސްނުން ބަދަލުކުރުމަށްޓަކާ އަޅުގަނޑުމެން ކެނޑިނޭޅި އެއް ހަރުފަތުން އަނެއް ހަރުފަތަށް ކުރަން ހުރި މަސައްކަތް ކުރުން” ނަޝީދު ވިދާޅުވި އެވެ.\nރައްޔިތުންނަށް އަބަދުވެސް އެއާޕޯޓްގެ މަޝްރޫއު ނިމެންދެން މަސައްކަތް ހިނގާތަން ފެނުން، އެއީ ހުރިހާ ރައްޔިތުންގެވެސް އެދުމެއްކަމަށް މެމްބަރު ނަޝީދު ފާހަގަކުރެއްވި އެވެ.\nސިޔާސީ ވިސްނުމުގެ ގޮތުން ތަފާތު ބޭފުޅުންކަމުގައި ވީނަމަވެސް މިމަސައްކަތުގައި ސަރުކާރާއެއް ފިޔަވަޅެއްގައި ކުޅުދުއްފުށީ ކައުންސިލް މެމްބަރުންވެސް އެގެންދަވަނީ ހިންގަވަމުންކަމަށާއި މިދަނޑިވަޅުގައި ކައުންސިލަރުން ނިމި ނިންމުމަކީ ވަރަށް ހަރުދަނާ ނިންމުމެއް ކަމަށެވެ. އަދި އެކަން ކައުންސިލު މެމްބަރުން ދިފާއުކުރައްވާ ކަން ނަޝީދުވަނީ ފާހަގަކުރައްވާފަ އެވެ.\nކައުންސިލަރުންނަށް އިޝާރާތްކުރައްވާ މެމްބަރު ނަޝީދު ވިދާޅުވީ އެބޭފުޅުންގެ ޕާޓީގެވެސް މައިގަނޑު ވިސްނުމާ ހިލާފަށް ރަށުގެ ތަރައްގީއަށް އިސްކަންދީފައިވާ ކަމަށެވެ. އެއީ ކުޅުދުއްފުއްޓަށް މުހިންމު އިގްތިސާދީ ޕްރޮޖެކްޓަކަށްވުމުންނާއި ކުޅުދުއްފުށީ ކޮންމެ ރައްޔިތަކަށް އެޕްރޮޖެކްޓް މުހިންމު ވާތީ އެކަމަށް ކުރާ ގަދަރަކާއި އިހްތިރާމެއްގެ ސަބަބުން ކަމަށް ނަޝީދު ވިދާޅުވި އެވެ.


PSM Ge Thakehchah Bodethi Gellunthakeh Vejje - Vaguthu\nމިއަދު މާލެ އިން ކަރަންޓް ކެނޑުމުން ދައުލަތުގެ މީޑިއާ ޕީއެސްއެމްގެ ތަކެއްޗަށް ބޮޑެތި ގެއްލުންތަކެއް ވެއްޖެއެވެ.\nޕީއެސްއެމް އިން އަލީ ރަމީޒަށް ގޮން ޖެހުމުގެ ގޮތުން ހިންގި އަމަލަށް ފާޑުކީ މީހުންގެ މިއަދު އަނެއްކާވެސް އަންނަނީ ޕީއެސްއެމް އަށް "ނަސޭހަތްތެރިވަމުންނެވެ." މިއަދު ޕީއެސްއެމް އަށް ގިނަ ބަޔަކު މީސް މީޑިއާގައި ނަސޭހަތްތެރިވަމުން އަންނަނީ މިއަދު މާލެއިން ކަރަންޓު ކެނޑުމާގުޅިގެން ޕީއެސްއެމްގެ ބައެއް އިކުއެޕްމަންޓްތަކަށް ބޮޑެތި ގެއްލުންތަކެއް ވެއްޖެ ކަމަށް އެކުންފުނިން ބުނުމުންނެވެ.\nމިއަދު މާލެއިން ކަރަންޓު ކެނޑުނު ވަގުތުތަކުގައި ޕީއެސްއެމްގެ ހުރިހާ ޗެނަލްއެއްގެ ޓްރާންސްމިޝަންތައް ހުއްޓުނެވެ. ޕީއެސްއެމްއިން ބުނީ މާލެއިން ކަރަންޓް ކެނޑުމާއި ގުޅިގެން އެކުންފުނީގެ ޗެނަލްތަކުގައި ބޭނުންކުރާ ބައެއް މުހިންމު އިކުއިޕްމަންޓްތަކަށް އެކިވަރުގެ ގެއްލުންތައް ލިބިފައިވާކަމަށާއި ޚާއްސަކޮށް ބެކްއަޕްގެ ގޮތުގައި ބޭނުންކުރާ ގިނަ އިކުއިޕްމަޓްތަކަށް އެކިވަރުގެ ގެއްލުންތައް ލިބިފައިވާކަށެވެ.\nއަލީ ރަމީޒު ދިފާއުކޮށް ޕީއެސްއެމްއަށް ފާޑުކިޔަމުންދާ ފަރާތްތަކުން ވަނީ ކުންފުނީގެ މެނޭޖްމަންޓުން ﷲ އަށް ބިރުވެތިވެ، އެހެން މީހުން ނުރުހޭ ކަންކަމުން ދުރުހެލިވެ ތިބުމަށް އެދެމުންނެވެ.\nރާއްޖޭގައި އުފެދުނު އެންމެ މޮޅު ލަވަކިޔުންތެރިޔާ ކަމަށް ގިނަ ބަޔަކު އެއްބަސްވާ އަލީ ރަމީޒް މިއުޒިކް ކުޅުން ހުއްޓާލިތާ އެތައް އަހަރެއް ވީއިރުވެސް އަދިވެސް އޭނާ ވަނީ ވަރަށް ގިނަ ދިވެހިންގެ އިހްތިރާމާއި ލޯބި ހޯދާފައެވެ. އަލީ ރަމީޒު ފާހަގަ ކުރެވެނީ އިސްލާމްދީނާއި މެދު އާއްމުންގެ މެދުގައި ހޭލުންތެރިކަން އިތުރު ކުރުމަށް ވަރަށް ގިނަ މަސައްކަތްތައް ކުރާ ބޭފުޅެއްގެ ގޮތުގައެވެ.\nއަލީ ރަމީޒު މިދިޔަ ހަފްތާގައި ފޭސްބުކުގައި ކޮށްފައިވާ ޕޯސްޓެއްގައި ވިދާޅުވެފައި ވަނީ، މިއުޒިކާއި ލަވައިން އޭނާ ދުރުވީ އެފަދަ ކަންކަމަކީ ކިރިތި ގުރުއާނުގެ ސައްހަ މަހްފޫމުން އަދި ސަހާބީންނާއި ތައާބީންގެ ތަފްސީރުތަކުގައި އާއި، ކީރިތި ގުރުއާނުގެ އެއް އާޔަތަށްވުރެ ގިނަ އާޔަތްތަކުން އެކަންކަމަކީ ކަނޑައެޅިގެން ހަރާމް ކަމެއްކަން ބަޔާންކުރައްވާފައިވުމާއި، އެކު ރަސޫލާ (ސ.އ.ވ)ގެ އެތައް ހަދީސަކުން އެކަންކަން ކަނޑައެޅިގެން ހަރާމްވެގެން ވުމާއި އެކު ކަމަށެވެ.\nއޮކްޓޯބަރ 24, 2020 00:24\nމިހާރު ވިސްނެންވާނެ ޕީއެސްއެމް އަށް. ދެންވެސް މާތް ﷲ އަށް ބިރުވެތިވެބަލަ.\nއޮކްޓޯބަރ 24, 2020 00:36\nއޫން ތީ އާކަ އިވްގަ ހުރި ސިޔާސީ ބަ އެ އްގެ އެ އްޗެހިތަކެ އް ނަ އްތާލާ އެކަން ފޮރުވަންޖެހި މަ އްޗެ އް.\nއޮކްޓޯބަރ 24, 2020 01:03\nޢަބޫ ޖަހުލަށް އެތައް މުޢުޖިޒާތެއް ހަމަ ލޮލަށް ފެނުނު.. އެކަމު އިސްލާހެއް ނުވި.. އަހަރމނ އެހެން ނުވާނެ ގޮތަކަށް މަސައްކަތް ކުރަން ޖެހޭ\nއޮކްޓޯބަރ 24, 2020 05:10\nޜަނގަޅު ފިލާވަޅެއް ތިލިބުނީ.\nއޮކްޓޯބަރ 24, 2020 05:12\nތިވަރުންވެސް ވިސްނިއްޖެއްޔާ ރަނގަޅު\nއޮކްޓޯބަރ 24, 2020 06:03\nއަބޫޖަހުލެކޭ އެއްފަދަ ބަޔެކޭ މިހާރު ގިނަތަންތާގެ ވެރިންނައްތިބީ.\nއޮކްޓޯބަރ 24, 2020 06:05\nއަބޫޖަހުލެކޭ އެއްފަދަ ބަޔެކޭ މިހާރު ސަރުކާރުގެ ގިނަތަންތާގެ ވެރިންނައްތިބީ.\nއޮކްޓޯބަރ 24, 2020 07:00\nއިރު އިރު ކޮޅުން ކަރަންޓް ދަންޏާ ހުރިހާ އެއްޗެއް ވެސް ހަލާކު ވާނެ.. ބީއެމްއެލް ގެ ހިދުމަތް ކެނޑުނީ ކީއްވެޔޯ؟؟؟ އެކަމާ ތިޔަބުނާ އަލީ ރަމީޒަކާ ގުޅުވައެއް ނުލާ ނަންތަ؟؟؟ މިހާރު ހަބަރު ލިޔާ މީހުންވެސް ތިބެނީ ހޭބުއްދި ފިލާގޮއްސަ.. ހަމަޖެހޭ އެކައްޗެއްވެސް ލިޔަން އިނގެނީކީނޫން..\nއޮކްޓޯބަރ 24, 2020 07:28\nއުގޫބާތަކީ ވަކި ބަޔަކައް އަންނަ އެއްޗެއްނޫން.\nމިސާލަކައް ސުނާމީ ބަލާބަލަ.\nކަލޭކައިރީ ބުނެފަތަ ަަަަަަަަަަަަަަަަަަަަަަަަަަަަަަަަަަަަަަަަަަަަަ އަޒާބު ފޮނުވަނީ.\nއޮކްޓޯބަރ 24, 2020 09:34\nއޭ މޮޔަޔާ އެއްޗެހިތަކެއް ހަލާކުވި ވާހަކަ މިދައްކަނީ ، ބެންކުން ހިދުމަތް ކެނޑުނީ އެއްޗެއް ހަލާމު ނުވިޔަސް ، އެކަމް ޓީ ،ވީ ، އެމް އިން އެއްޗެހިތަކެއްހަލާކުވީ.\nވާނުވަ ނޭންގެންޔާ އަނގަ ނުހާވާ ހުންނާނީ .\nއޮކްޓޯބަރ 24, 2020 18:38\nމިހިރަ ބީތާޔާ އޭނަވެސް އެ ދައްކަނީ އެއްޗެހިތަކެއް ހަލާކުވި ވާހަކަ... ކަލޭގެ ގަމާރުކަންވެސް ކުޑައެއް ނޫނެއްނު.\nމިއުޒިކް ފޮނުވުން ހުއްޓާލުމަށް ގޮވާލަން\nއޮކްޓޯބަރ 24, 2020 08:35\nއޮކްޓޯބަރ 24, 2020 09:03\nވަރަށް އުފާވެރި ހަބަރެއް.\nއޮކްޓޯބަރ 24, 2020 09:11\nދެން ވެސް ތި ލަވަތައް ނޮފޮނުވަބަލަ. މިއުޒިކަކީ ހަރާން އެއްޗެކޭ. ކޯފާ އަންނާނީ އެކި ގޮތްގޮތައް.\nއޮކްޓޯބަރ 24, 2020 09:22\nމާތްﷲގެ ކޯފާ ފޮނުއްވާނީ ނޭންގިތިއްބާ ހަމަކޮންމެ ފަދަ ގޮތެއް މެދުވެރިކޮށްގެންވެސް ، މިހާރު ޓީވީއެމްގެ ސްޓާފުންނަން އިބްރަތެއް ލިބޭނެ ކަމަށް އުއްމީދުކުރަން\nއޮކްޓޯބަރ 24, 2020 09:55\nއ.ޑ.ޕ ސަރުކާރުގައި މިހާތަނަށް ދައުލަތުގެ ޓީވީ ޗެނަލް ބޭނުންކޮށްގެން ކުރާ ކަމަކީ މީހުންގެ އަބުރާއި އިއްޒަތް ކަތިލައި ވެއްޔާ މޮޑެލުން 2008 ގައި ކެނެރީގޭ މޮޔަސޮރުގެ ވެރިކަމުގައިވެސް ހިންގީ މީހުންގެ އަބުރު ކަތިލުމުހެ ޖަރީމާ ރާޓީވީއާއި ޓީވީއެމް ފަދަ ޗެނަލް ތަކަށް ތިޔަކަހަލަ މުސީބާތްތައް ގިނަ ގިނައިން ކުރިމަތިވީމާ ދެން އެއްޗެއް ވިސްނޭނެ ތިޔަ ދެ ޗެނަލަކީ މިހާރު ދެ އިބިލިހަށްވުރެ ނުބައި ތަންތަން\nކިތަންމެ ލަވައެއް ދެއްކިޔަސް އޯކޭ..!! ތީ އަހަރެމެން ބަލާ ޗެނަލް އެއް ނޫން../!!\nއޮކްޓޯބަރ 24, 2020 11:01\nތި ޖަހަނީ އެންމެ ސްޓަންޓެއް ހަލާކުވީއޭ ކިޔާފަ މީގެ ކުރިން ދިންހެން އަގު ހުރި ހުރިހާ ސާމާނެއް ރާއްޖެ ޓީވީއަށް ދީބަލަ.\nއޮކްޓޯބަރ 24, 2020 14:09\nޢަލީ ރަމީޒު އަދި ލަވަކިޔާ އެހެން ފަންނާނުން ނަށް ވިސްނޭނެ ތިމުސީބާތުން ސަލާމަތް ނުވެވޭނެކަން..ކޮއްފިކަމަކުން ދޭހުގާ ގިސްލަމުން ހިތިކަރުނަ އޮއްސަންޖެހޭ މުޅިއުމުރަށް..\nއޮކްޓޯބަރ 24, 2020 18:54\nތީ އެމްޑީޕީގެ ޕޮރަޕެގަންޑާ ފަތުރާ މެށިނެއް ތިޔައް ދައުލަތުގެ މީޑިއާކިޔާނެ ކަމެއްނެތް.


Dheeny Naseyhai Dheveyny Huhdha Nagaigen, Noony Fiyavalhu Alhaanan - Islamic Ministry - Vaguthu\nދީނީ ނަސޭހަތް ދެވޭނީ ހުއްދަ ނަގައިގެން، ނޫނީ ފިޔަވަޅު އަޅާނަން - އިސްލާމިކް މިނިސްޓްރީ\nރާއްޖޭގެ އެއްވެސް ތަނެއްގައި ދީނީ ނަސޭހަތް ދެވޭނީ އިސްލާމިކް މިނިސްޓްރީގެ ހުއްދަ ނަގައިގެން ކަމަށް އިސްލާމިކް މިނިސްޓްރީން ވިދާޅުވެއްޖެއެވެ.\nއެ މިނިސްޓްރީން މިއަދު އާއްމުކުރި ސާކިއުލާގައި ވަނީ، ދީނީ ޝިއާރުތައް ފާޅު ކުރުމުގެ ބެލެނެވެރި ފަރާތަކީ އެ މިނިސްޓްރީ ކަމަށެވެ. އެހެންކަމުން ރާއްޖޭގެ އެއްވެސް ތަނެއްގައި ދީނީ ނަސޭހަތް ދޭނަމަ އެ މިނިސްޓްރީގެ ހުއްދަ ނަގަން ވާނެ ކަމަށް އެ ސާކިއުލާގައި ވެއެވެ.\n"ޢަދި މި ވާހަކަތަކަކީ މި މިނިސްޓްރީގެ ފަރާތުން ތަކުރާރްކޮށް އަންގާފައިވާ ވާހަކަތެކެކެވެ. ވީމާ މި އެންގުމާއި ހިލާފަށް އަމަލު ކުރާ ފަރާތްތަކާއިމެދު ފިޔަވަޅު އެޅޭނެކަން މި ފުރުސަތުގައި ހަނދުމަކޮށް އަރުވަމެވެ". އިސްލާމިކް މިނިސްޓްރީން ނެރުނު ސާކިއުލާގައި ވެއެވެ.\nދީނީ އެއްބައިވަންތަކަން ހިމާޔަތް ކުރުމުގެ ގަވާއިދުގައި ބުނެފައިވާ ގޮތުން ރާއްޖޭގައި ދީނީ ތަގްރީރުކޮށް، އާންމުކޮށް ދީނުގެ ހުކުމްތައް ބަޔާންކުރަންވާނީ، އިސްލާމިކް މިނިސްޓްރީން އެކަމުގެ ހުއްދަ ދީފައިވާ މީހުންނެވެ.\nޖެނުއަރީ 30, 2019 17:23\nމިވެރިކަން ވައްޓާލަން ނިކުންނަން ތައްޔާރު\nޖެނުއަރީ 30, 2019 17:49\nގޭގައި ދަރިންނަށް ނަސޭޙަތްދޭންވެސް ހުއްދަ ނަގަންޖެހޭތޯ؟\nޖެނުއަރީ 30, 2019 17:59\nސޮނި ބެއަށް ޖެހޭނެ ލާދީނީ ނަސޭހަތް ދެވެން..\nޖެނުއަރީ 30, 2019 18:44\nމިއުޅޭ އިމުރާނު ޝޭކު ކިޔަސް މީނައަކަށްވެސް ދީނީ ދަރުސެއް ނުދެވޭނެ ތާދޯ. އެފެންވޜެއްވެސް ނެތް މީނާގެ ދީނީ ނަސޭހަތް، އިޔާޒުގެ ދީނީ ލަފާ އަޑުއަހަންވެސް ހެޔޮނުވާނެ\nޖެނުއަރީ 30, 2019 19:30\nދީނީ ނަސޭހަތް ދެވޭނީ ހުއްދަ ނަގާގެން. ނަމަވެސް ލާދީނީ ފިކުރުތަކުގެ ވާހަކަ ދެއްކުމަށް ހުއްދަ ނަގާކަން ނުޖެހޭ. މިސާލަކަށް ޒުވާން އަންހެން ކުދިންގެ އިހްސާސްތައް ދަނެގެން ދަރިންނުލިބޭގޮތައް އެކަން ކުރެވޭނެ މަގު ފަހިކުރުން. ހުރި ހިތާމައެއްގެ ބޮޑު ކަމާއެވެ. އިލްމުވެރިން އަދިރިގަޑަކަށް ވެއްޖެއެވެ.\nޖެނުއަރީ 31, 2019 11:47\nބަލަގަ އިސްލާމް ދީނާ ޚިލާފު ވާހަކަ ދައްކާ މީހުންނަށް އެއްވެސް ފިޔަވަޅެއް އިސްލާމިކު މިނިސްޓްރީއިން ނާޅައި ދީނީނަސޭހައް ދޭފަރާއްތްކާމެދު ފިޔަވަޅުއަޅަނީތަ! ދީނީ ނަސޭޙަތްދޭކަށް ހުއްދައެއް މިނިސްޓަރ އަރިހުން ހޯދާކަށް ނުޖެހޭ! އެކަމުގެ ހުއްދަވަނީ "ހެއުގޮތުގައިކުރާނަމަ" އެންމެ ބާރުގަދަ ފަރާތުން ދީފައި!\nޖެނުއަރީ 31, 2019 16:01\nހުއްދަ ނުނަގާ ރަނގަޅުވާޙަކަދައްކާ މީހުން ހައްޔަރު ކުރަންވީ\nއެކަމަކު އިސްލާމްދީނަށް ފުރައްސާރަކުރާމީހުން ހިމާޔަތްކުރަންވީ


Majilees Inthihab ah Maumoon ge Shiaaru: "Maadhaa 4" | Mihaaru\nމައުމޫން: އެމަނިކުފާނުގެ ތާއީދާ އެކު 24 ދާއިރާއަކަށް ކެންޑިޑޭޓުން ނެރެން މިހާތަނަށް ވަނީ ނިންމާފައި.\n13 ފެބުރުއަރީ 2019 - 17:43 16 comments\n"މާއްދާ 4" ޝިއާރެއްގެ ގޮތުގައި ކަނޑައަޅައި، ކުރީގެ ރައީސް މައުމޫން އަބްދުލްގައްޔޫމްގެ ތާއީދާ އެކު ރައްޔިތުންގެ މަޖިލިހަށް ވާދަކުރާ ކެންޑިޑޭޓުންގެ ކެމްޕޭން ވަރަށް އަވަހަށް ފަށަން ނިންމައިފި އެވެ.\nމައުމޫންގެ ސިޔާސީ ހަރަކާތްތައް ހިންގަވާ މައުމޫން ރިފޯމް މޫވްމަންޓް (އެމްއާރުއެމް) އިން އަންނަ އޭޕްރީލް ހަ ވަނަ ދުވަހު ބާއްވާ ރައްޔިތުންގެ މަޖިލިހުގެ އިންތިޚާބަށް ކަނޑައެޅި ތަރުޖަމާން ތަޒްމީލް އަބްދުއްސަމަދު މިއަދު ވިދާޅުވީ މައުމޫންގެ ތާއީދާ އެކު 24 ދާއިރާ އަކަށް ވާދަކުރާނެ ކެންޑިޑޭޓުން މިހާރު ކަނޑައަޅާފައިވާ ކަމަށެވެ. މީގެ އިތުރަށް ވެސް ބައެއް ދާއިރާތަކަށް ކެންޑިޑޭޓުން ނެރުން އެކަށީގެންވާ ކަމަށް އޭނާ ވިދާޅުވި އެވެ.\nމަޖިލިސް އިންތިޚާބުގެ ޝިއާރަކަށް "މާއްދާ 4" ކަނޑައެޅީ، ތަޒްމީލް ވިދާޅުވި ގޮތުގައި، މަޖިލީހުގައި ތިއްބަވަނީ ރައްޔިތުންގެ މަންދޫބުންނަށް ވާތީ އެވެ.\nގާނޫނުއަސާސީގެ މާއްދާ4އަކީ، ރައްޔިތުންގެ ބާރު ބަޔާންކުރާ މާއްދާ އެވެ. އެ މާއްދާގައި ބުނެފައި ވަނީ، ދިވެހި ދައުލަތުގެ އެންމެހައި ބާރުތައް ފެށިގެން އަންނަނީ ރައްޔިތުންގެ ކިބައިންނެވެ. އަދި މި ބާރުތައް ދެމިއޮންނަނީ ވެސް ރައްޔިތުންގެ ކިބައިގަ އެވެ.\nމައުމޫން ވެސް ހިމެނިވަޑައިގަންނަވާ، މި ސަރުކާރުގެ ކޯލިޝަންގައި ހިމެނޭ އެމްޑީޕީން މަޖިލިސް އިންތިޚާބަށް ކެމްޕޭން ކުރަމުން އަންނަނީ "އެޖެންޑާ 19" ގެ ދަށުންނެވެ. އެއީ، މަޖިލީހުން ހައްލު ހޯދަން އެ ޕާޓީން ހުށަހަޅާން ނިންމާފައިވާ ސިޔާސަތުތަކުގެ އަދަދެވެ.\nތަޒްމީން ވިދާޅުވި ގޮތުގައި އެމްއާރުއެމުން 11 ދާއިރާ އަކަށް ކުރިމައްޗެއް ނުލާނެ އެވެ. އެއީ، ކޯލިޝަން ސަރުކާރުގެ އިސް ބޭފުޅުންނާއި އެ ބޭފުޅުން ކާމިޔާބު ކުރަން ބޭނުންވާ މުހިއްމު ދާއިރާތަކެވެ.\n"އެ ދާއިރާތައް ފިޔަވައި އަދިވެސް އެމްއާރުއެމް އިން އިތުރު ދާއިރާތަކަކަށް ޓިކެޓް ދީފާނެ،" މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްޓީޑީސީ) ގެ މެނޭޖިން ޑިރެކްޓަރުގެ މަގާމު ވެސް ފުރުއްވާ ތަޒްމީލް ވިދާޅުވި އެވެ.\nމިދިޔަ އަހަރުގެ ރިޔާސީ އިންތިޚާބު ކާމިޔާބުކޮށް، ރައްޔިތުންގެ މަޖިލިހާއި ލޯކަލް ކައުންސިލްތަކުގެ އިންތިޚާބުގައި އެކުގައި ވާދަކުރަން ސަރުކާރު ކޯލިޝަންގައި ހިމެނޭ ޕާޓީތަކުން އެއްބަސްވުމެއް އެކުލަވައިލި އެވެ. ކުރިއަށް އޮތް ރައްޔިތުންގެ މަޖިލިހުގެ އިންތިޚާބުގައި ޕާޓީތަކުން ގޮނޑިތަކަށް ވާދަކުރާނެ އަދަދު ލިޔެފައި ނުވާ އެއްބަސްވުމާ މެދު ހިޔާލު ތަފާތުވެ، ޕާޓީތަކުން ވާދަކުރަން ނިންމާފައި އޮތީ ވަކިވަކިންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ރައްޔިތުންގެ މަޖިލިސް މައުމޫން ރިފޯމް މޫވްމެންޓް (އެމްއާރުއެމް) ރައްޔިތުންގެ މަޖިލީހުގެ އިންތިޚާބު 2019 ތަޒްމީލް އަބްދުއްސަމަދު (އެމްޑީ، އެމްޓީޑީސީ)


AC massala hallu kurumuge masakkaiy fashaifin: IGMH\nއައިޖީއެމްއެޗްގެ އޭސީ ސިސްޓަމަށް ދިމާވި މައްސަލަ ހައްލު ކުރުމުގެ މަސައްކަތް ފަށައިފި\nއިންދިރާ ގާންދީ މެމޯރިއަލް ހޮސްޕިޓަލް (އައިޖީއެމްއެޗް) ގެ ސެންޓްރަލް އެއާ ކޮންޑިޝަން ނިޒާމަށް ދިމާވެފައިވާ މައްސަލަ ހައްލު ކުރުމަށް ކޫލިން ޓަވަރެއް ގެނެސްފައިވާ ކަމަށާއި، އެ މައްސަލަ ވަރަށް އަވަހަށް ހައްލުވާނެ ކަމަށް އެ ހޮސްޕިޓަލުން ބުނެފި އެވެ.\nއެ ހޮސްޕިޓަލުގެ އެއާކޮންޑިޝަން ނިޒާމަށް މައްސަލަ ދިމާވެ އެކި ސަރަހައްދުތަކުގައި ވަނީ ސްޓޭންޑް ފަންކާ ބަހައްޓާފަ އެވެ. އެކަމަށް އިޝާރާތްކޮށް އިދިކޮޅު ޕީޕީއެމުން ރޭ ވަނީ އައިޖީއެމްއެޗްގެ ހިދުމަތްތަށް ވަރަށް ބޮޑަށް ދަށަށް ގޮސްފައިވާ ކަމަށް ބުނެ ސަރުކާރަށް ފާޑުކިޔާފަ އެވެ.\n"ސިއްހީ ދާއިރާއަކީ ދިވެހި ރައްޔިތުންނަށް އެންމެ ފުރިހަމައަށް ހިދުމަތް ލިބެން ޖެހޭ ދާއިރާއަށްވެފައި މި ދާއިރާއިން ދިވެހި ރައްޔިތުންނަށް ލިބެންޖެހޭ ފުރިހަމަ ހިދުމަތް ނުލިބުމަކީ މި ޕާޓީއިން ކަންބޮޑުވާ މައްސަލައެއް،" ޕީޕީއެމް އިން ނެރުނު ބަޔާނެއްގައި ވެއެވެ.\nމިއަދު ސީއެންއެމް އިން ގުޅާލުމުން އައިޖީއެމްއެޗްގެ މީޑިއާ އޮފިޝަލް ވިދާޅުވީ ސެންޓްރަލް އެއާކޮންޑިޝަން ނިޒާމަށް ދިމާވެފައިވާ މައްސަލަ ހައްލުކުރުމުގެ މަސައްކަތް ބާރު ސްޕީޑެއްގައި ކުރަމުން އަންނަ ކަމަށެވެ.\nއެގޮތުން އެކަމަށް ބޭނުންވާ ކޫލިން ޓަވަރު މިހާރު ރާއްޖެ އައިސްފައިވާތީ ހައްލު ކުރުމުގެ މަސައްކަތް ފަށާފައިވާ ކަމަށާއި އުއްމީދަކީ ވީ އެންމެ އަވަހަކަށް އެ މައްސަލަ ހައްލުވުން ކަމުގައި އޮފިޝަލު ވިދާޅުވި އެވެ.\nއައިޖީއެމްއެޗް ޕީޕީއެމް ސިއްހީ ދާއިރާ ސަރުކާރު


Kaivenikohgen thin dhuvas vandhen faakhaanaa kurun manaa!\nކައިވެނިކޮށްގެން ތިން ދުވަސް ވަންދެން ފާޚާނާކުރުން މަނާ!\nއިންޑޮނީޝިޔާގައި އަލަށް ކައިވެނި ކުރި ދެމަފިރިން\nދުނިޔޭގެ ގައުމުތަކުގައި ވަރަށް އަޖައިބުވާ ކަހަލަ ކަންތައްތައް ސަގާފީ ނުވަތަ އެބަޔަކު އެ އުޅޭ ދީނުގައި ކަންކަން ކުރަން އޮންނަ ގޮތް ކަމަށް ބުނެ ކޮށް އުޅެ އެވެ. ނަމަވެސް އިންޑޮނީޝިޔާގެ ގަބީލާއެއްގެ މީހުން މި ކުރާ ކަހަލަ ކަމެއް ދުނިޔޭގެ އެއްވެސް ގައުމެއްގެ އެއްވެސް ބަޔަކު ކުރާނެހެނެއް ހިޔެއް ނުވެ އެވެ.\nމި ގަބީލާގައި ކަންކަން އޮންނަ ގޮތުން އަލަތު ކައިވެނިކުރާ ދެމަފިރިންނަށް ތިން ދުވަސް ވަންދެން ފާހާނާ ބޭނުމެއް ނުކުރެވޭނެ އެވެ. އެ މީހުން ގަބޫލުކުރާ ގޮތުގައި އަލަތު ކައިވެނިކުރާ ދެމަފިރިން މިގޮތަށް ކަންތައް ނުކޮށްފިނަމަ އެމީހުންގެ ކައިވެނި ރޫޅުން ނުވަތަ ދެ މީހުން ކުރެ އެކަކު އަނެކަކަށް ބޭވަފާތެރިވުން، ކައިވެނީގެ ބޭރުން ގުޅުން ހިންގުން، ދެމަފިރިން ކުރެ އެކަކު އަވަހަށް މަރުވުން ނުވަތަ އެމީހުންނަށް ލިބޭ ދަރިން ކުޑައިރު ނުވަތަ ޒުވާން އުމުރުގައި މަރުވުން ފަދަ ކަންތައްތައް ދިމާވާނެ އެވެ.\nއެހެންވެ ކައިވެނި ކުރުމަށްފަހު ދެމަފިރިން އުޅޭ ނޫޅޭގޮތް ވަރަށް ގާތުން ބަލަން އާއިލާގެ ހަރު މީހުން ފާރައަށް ތިބޭނެ އެވެ. ދެމަފިރިންނަށް ފާހާނާއަށް ވަނުން މަނާ ކަމަށް ވާތީ އެ ތިން ދުވަހު އެމީހުންނަށް ކާން ބޯން ލިބޭނީ ވަރަށް މަދުންނެވެ. ތިން ދުވަސް ފަހުން ދެ މީހުން ހާއްސަ ފެންވެރުމަކުން ފެންވެރުވުމަށް ފަހު ދެން ފާޚާނާ ބޭނުންކުރުމުގެ ހުއްދަ ދޭނެ އެވެ.\nޓައިޑޮންގް ކިޔާ ގަބީލާއެއްގެ މި މީހުން ދިރި އުޅެނީ އެ ގައުމުގެ އިރު ދެކުނުގައި އޮންނަ ބޯނިއޯ ރީޖަންގަ އެވެ. މިއީ މެލޭޝިޔާ - އިންޑޮނީޝިޔާ ބޯޑަރާ ކައިރީގައި އޮންނަ ސަރަހައްދެކެވެ.\nކައިވެނީގެ ރަސްމިއްޔާތު ނިމުމާއެކު ދެމަފިރިން ގެންގޮސް ވަކި ކޮޓަރިއަކަށް ލާނެ އެވެ. ތިން ދުވަސް ވަންދެން އެމީހުންނަށް ތިބެން ޖެހޭނީ އެ ކޮޓަރީގަ އެވެ. ނަމަވެސް ކުޑަ ކަމުވެސް ބޮޑުކަމު ވެސް ނުގޮހެވެ.\nއެމީހުންނަށް ފާރިވެރިވެގެން އެމީހުން ކުރާ ކަންތައް ބަލަން އާއިލާގެ މީހުން ތިބޭނެ އެވެ. އެ ދުވަސްތަކުގައި އެމީހުން ސިއްރު ސިއްރުން ކުޑަކަމު، ބޮޑުކަމު ނުދާކަން އާއިލާގެ މީހުން ޔަގީން ކުރާނެ އެވެ.\nއެމީހުންނަކީ ނަސީބުގަދަ ދެމަފިރިންނަށް ވާނީ އަދި އެ ކައިވެނި ބާއްޖަވެރިވާނީ މިގޮތަށް ކަންތައް ކުރުމުން ކަމަށް ގަބީލާގެ މީހުން ތިބެނީ ހިތުގެ އަޑީން ގަބޫލުކޮށްގެންނެވެ.


Kulhudhuffushi Online - Kulhudhuffushi ban'dharu ge gavaidhu thah thanfeez kurumah council in thahyaaru vany\nކުޅުދުއްފުށީ ބަނދަރުމަތި-- ފޮޓޯ: ކޭއޯ ފައިލް ފޮޓޯ\nކުޅުދުއްފުށީ ބަނދަރުކުޅުދުއްފުށީ ކައުންސިލް\nކުޅުދުއްފުށީ ލޯކަލް ބަނދަރު ބޭނުންކުރުމުގައި ކައުންސިލުން ހަދާފައިވާ ގަވައިދުތަކާއި އުސޫލުތައް ތަންފީޒުކުރުމުގެ އަމަލީ މަސައްކަތް ރޯދަމަހު ތެރޭގައި ފަށާނެކަމަށް ކައުންސިލުން ހާމަކޮށްފި އެވެ.\nބަނދަރުގައި އޮޑިދޯނި ފަހަރު އެޅުމާއި ދޯނި ފަހަރަށް ހާއްސަ ސަރަހައްދުތަކުގައި އެޅުމާއި މަސްމާރުކޭޓް ބޭނުންކުރުމަށް ކައުންސިލުން ގަވައިދުތަކެއް ހަދާފައިވެ އެވެ. މި ގަވައިދުތައް ތަންފީޒުކުރުމުގެ މަސައްކަތް ފަށާގަތުމަށް ކައުންސިލުން ދަނީ ތައްޔާރީތަކެއްވަމުންނެވެ.\nކައުންސިލްގެ ރައީސް އަބުދުލް ލަތީފް ހަސަން ކޭއޯއަށް ވިދާޅުވީ ބަނދަރު ބޭނުންކުރުމުގައި ބައެއް ފަރާތްތަކުން އަމަލުކުރަމުންދަނީ ބަނދަރު ބޭނުންކުރުމުގައި ހަދާފައިވާ ގަވައިދުތަކާ ހިލާފަށް ބާރު ގަދަ މީހުން ބޭނުން ގޮތަކަށް ކަމަށެވެ. އެފަދަ ކަންކަމުގެ ސަބަބުން ގަވައިދުތަކަށް އުޅޭ ފަރާތްތަކަށް ދަތިތަކާ ކުރިމަތިވެ، އެކައުންސިލަށް ޝަކުވާ ހުށަހަޅަމުންދާ ކަމަށެވެ.\nއޭނާ ވިދާޅުވީ އެފަދަ ކަންކަން ހައްލުކޮށް ބަނދަރު ބޭނުންކުރުމުގެ ހުރިހާ ފަރާތްތަކަކަށް ހަމަހަމަ އުސޫލުން ގަވައިދު ތަންފީޒުކުރަން މި ރޯދަމަހުގެ ތެރޭގައި ފަށައިގަންނާނެ ކަމަށެވެ. އެކަމަށް ހާއްސަ މުވައްޒަފުން ހޯދުމަށް ކައުންސިލުން މިހާރުވަނީ އިއުލާންވެސް ކޮށްފައިވެ އެވެ.\nކައުންސިލްގެ މާލިއްޔަތު މުސާރަ ދޭގޮތަށް ބަނދަރު ސަރަހައްދު ގަވައިދު ތަންފީޒުކުރުމަށް ތިން މުނިސިޕަލް އޮފިސަރުން ހޯދުމަށް އިއުލާނުކޮށްފައިވާއިރު އެކަމަށް ކުރިމަތިލުމުގެ އެންމެ ފަހު ތާރިހަކީ މިމަހު 29 ވަނަ ދުވަހެވެ.\nއޭނާ ވިދާޅުވީ ބަނދަރު ގަވައިދުތައް ތަންފީޒުކުރުމަށް ނަގައި މުވައްޒަފުން ބަނދަރު ސަރަހައްދުގައި ހަރަކާތްތެރިވަމުންގެންދާނެ ކަމަށާއި އަދި އެ ގަވައިދުތައް ތަންފީޒުކުރުވުމަށް މަސައްކަތް ކުރާނެ ކަމަށެވެ. ގަވައިދުތައް ތަންފީޒުކުރުމަށް ދެކޮޅު ހަދައި ނަމަ ފުލުހުންގެ އެހީތެރިކަން ހޯދައިގެންވިޔަސް ތަންފީޒުކުރާނެ ކަމަށް އަބުދުލް ލަތީފް ވިދާޅުވި އެވެ. މިހާރު އެފަދަ ކަންކަމުގައި ފުލުހުންގެ އެހީތެރިކަން ލިބެމުންދާކަން އޭނާ ވަނީ ފާހަގަކުރައްވާފަ އެވެ.\nތަފާތު އެކި ބޭނުންތަކަށް ކޮންމެ ދުވަހަކުވެސް ކައިރި އަތޮޅުތަކުން ގިނަ އަދަދެއްގެ ބަޔަކު ކުޅުދުއްފުއްޓަށް އަންނައިރު ބަނދަރުގައި އޮޑިދޯނި ފަހަރު ބައެއް ފަރާތްތަކުން އަޅާފައި އޮންނަގޮތުން ގިނަ ބަޔަކަށް ބަނދަރު ބޭނުންކުރުމުގައި އުނދަގޫތަކެއް ކުރިމަތިވެ އެވެ.\nމެއި މަސް ވެސް ނިމިއްޖެ، ބަނދަރު މަޝްރޫއުވެސް އިބިލީހު ކައިވެންޏަށް !\nކުޅުދުއްފުށީގައި އަލަށް ހަދައި ބަނދަރުގެ އަމަލީ މަސައްކަތް މެއިމަހު ފަށާނެ: މުއިއްޒު\n“ބިލީފް” އިން ކުޅުދުއްފުށީގެ ފަޅުތެރެ ސާފުކޮށް2ލޮރީގެ ކުނި ނަގައިފި\nކުޅުދުއްފުށީ ބަނދަރު ސަރަހައްދުން ބިން ބޭނުންވާ ފަރާތްތަކަށް ބީލަން ހުށަހެޅުމުގެ ފުރުސަތު ހުޅުވާލައިފި\nބޮޑެތި ޑިސްކައުންޓްތަކާއެކު ޝީޝާ ރޯދަ ޕްރޮމޯޝަން ފަށައިފި


މާބަނޑު ދުވަސްވަރު އަލަށް ކަސްރަތުކުރަން ފަށައިގަންނަ މީހަކު ސަމާލުވާންޖެހޭ ކަންތައްތައް. | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު އަލަށް ކަސްރަތުކުރަން ފަށައިގަންނަ މީހަކު ސަމާލުވާންޖެހޭ ކަންތައްތައް.\n* ލުއިކޮށް ލަސްލަހުން ފަށައިގަންނާށެވެ.\n* ބައެއް ރައްކާތެރި ކަސްރަތުތައް.\n* މަނާ ކަންތައްތައް.\n* ނުރައްކަލުގެ އަލާމާތްތައް.\nލުއިކޮށް ލަސްލަހުން ފަށައިގަންނާށެވެ.\nމާބަނޑުދުވަސްވަރު އަލަށް ކަސްރަތު ކުރަން ފަށައިގަންނަ މީހަކު ކަސްރަތު ކުރަންވާނީ ދެދުވަހުން އެއްދުވަހު 15 ވަރަކަށް މިނެޓު ނުވަތަ ވިއްސަކަށް މިނެޓުއެވެ. މާބޮޑަށް ދާހިއްލާވަރަށް ފަށައިގަންނައިރު ކަސްރަތު ނުކުރާށެވެ. އަދި މާބޮޑަށް ވަރުވބަލިވެ ލޮޑުވާވަރަށްވެސް ކަސްރަތު ނުކުރާށެވެ. އެންމެ ރަނގަޅު ގޮތަކީ ވަރުބަލިވެ މާބޮޑަށް ދާހިއްލަން ފަށާނަމަ ކުރާކަސްރަތު ލުއިކޮށްލާށެވެ. ކަސްރަތު ކުރާއިރު އެކަށީގެންވާވަރަށް ފެންބޯން ފަރުވާ ބަހަށްޓާށެވެ. ބަލިވެއިނުމުން ދުވާލަކަށް އާދައިގެ މީހަކަށްވުރެ އިތުރަށް ހަށިގަނޑުގެ ބަރުދަނުގެ ނިސްބަތުން ގާތްގަޑަކަށް 300 ކެލޮރީ ބޭނުންވާނެއެވެ.\nކަސްރަތު ކުރަން ފަށައުގަންނައިރު އަބަދުވެސް ލުއިލުއި ކަސްރަތަކުން ނުވަތަ ހަރަކާތަކުން ފަށައިގަންނާށެވެ. އަދި ހަށިގަނޑަށް ހެއުވަރު ދޫ ހެދުމެއް ލައިގެން ކަސްރަތު ކުރާށެވެ. ހާއްސަކޮށް ރާއްޖެފަދަ ތަންތަނުގައެވެ. އަދި އަރާ ބޫޓު ނުވަތަ ޓެނިސް ވާން ޖެހޭނީ ފަޔަށް ހެއުވަރު ފަސޭހަ އެއްޗަކަށެވެ. މީގެ އިތުރުން ރަނގަޅަށް އުރަމަތި ހިފެހެއްޓޭފަދަ ކިރުހިއްޕިއެއް އަޅައިގެން ކަސްރަތު ކުރާށެވެ. އަދި އަބަދުވެސް އަތުގައި ފެންފުޅިއެއް ބޭއްވުން ރަނގަޅުވާނެއެވެ. އެއީ އިރުއިރުކޮޅާ ފެން ބުއިމަށެވެ.\nބައެއް ރައްކާތެރި ކަސްރަތުތައް.\nމާބަނޑު ދުވަސްވަރު ކަސްރަތު ކުރުމަކީ ވަރށް ބޭނުންތެރި މުހިއްމު ކަމެކެވެ. ތިރީގައި އެވަނީ މާބަނޑު ދުވަސްވަރު ކުރަން ރަނގަޅު ބައެއް ކަސްރަތު ތަކެވެ.\n- ހިނގުން: މިއީ މާބަނޑު ދުވަސްވަރު ކުރަން ރަނގަޅު ރައްކާތެރި ކަސްރަތެކެވެ. ކުރަން ފެސޭހަވެފައި ފައިދާ ބޮޑު ކަސްރަތެކެވެ. މިކަސްރަތު ކުރުމުން ހިތާއި ލޭހިގުމުގެ ނިޒާމު ދުޅަހެއުވެއެވެ. މިއީ ބަލިވެއިނުމުގެ ކުރިން ކަސްރަތު ނުކުރާ މީހަކު ކުރަން އެންމެ ރަނގަޅު އެންމެ ފަސޭހަ އެންމެ ފައިދާ ބޮޑު ކަސްރަތެވެ.\n- ފެތުން: މިއީ މާބަނޑު ދުވަސްވަރު ކުރަން ވަރަށް ފުރިހަމަ ކަސްރަތެކެވެ. ހަށިގަނޑަށް ކަސްރަތުގެ ފައިދާ ލިބުމާއެކު ހުޅުތަކުގެ ހަރަކާތްތައް ކުރެވުމާއެކު ހުޅުތަކަށް ކުރާބާރު ކުޑަ ކަސްރަތެކެވެ. ވުމާއެކު މާބަނޑު ދުވަސްވަރު ހޯމޯންތައް އިތުރުވުމުގެ ސަބަބުން ހުޅުތަށް ދޫވުމުން ލިބޭ އަނިޔާތައް ނުލިބޭ އެންމެ މުހިއްމު ކަސްރަތެވެ. މީގެ އިތުރުން ފެތުމަކީ ބަނޑު ބޮޑުވަމުންދާއިރު ހަށިގަނޑަށް ބަރުވުމުން ވާ އުދަގޫވެސް ކުޑަކޮށްދޭ ކަސްރަތެކެވެ.\n- އަނިޔާއެއް ނުވަތަ ނުރައްކަލެއްވާ ފަދަ ކަސްރަތު ކުރުން: މިސާލަކަށް ފަތާއިރު ފުންކޮށް ފީނުން، ހިގުމުގެ ކަސްރަތު ކުރާއިރު ފުއްމުން ފަދަ ކަންތައްތަކަކީ ކަސްރަތުގެ ގޮތުގައި ކުރަން ރަނގަޅު ކަންތައްތަކެއް ނޫނެވެ.\n- ބައިސްކަލް ދުއްވުން: މާބަނޑު ދުވަސްވަރު ބައިސްކަލް ދުއްވުމަކީ އެދެވިގެންވާ ކަމެއް ނޫނެވެ. ހާއްސަކޮށް ބަނޑަށް3މަސްވުމަށް ފަހުގައެވެ. އެއީ ކިތައްމެ ފަރިތަކަމުގައި ވިޔަސް އަރިއަޅާލައިގެން ވެއްޓި ނުވަތަ އެހެން ގޮތަކުންނަމަވެސް ލިބޭ އަނިޔާއަކުން ހިތާމަ ކުރަން ޖެހުމަކީ އެކަށީގެންވާ ކަމެކެވެ.\n- ބާރަށް ދުވުން: މާބަނޑު ދުވަސްވަރު ބާރަށް ދުވުމަކީ ކުރަން ރަނގަޅު ކަމެއް ނޫނެވެ. ހާއްސަކޮށް ބަލިވެއިނުމުގެ ކުރިން ކަސްރަތު ނުކުރާ މީހުން ބާރަށް ދުވުމަކީ އެއްގޮތަކަށްވެސް ރަނގަޅު ކަމެއް ނޫނެވެ. ނަމަވެސް ބަލިވެއިނުމުގެ ކުރިން ކަސްރަތުގެ ގޮތުގައި ގަވައިދުން ދުވާމީހަކު ބަލިވެއިނުމުން ދުވުމަކުން ގެއްލުމެއް ނެތެވެ.\n- ބަނޑަށް3މަސްވުމަށްފަހު އުއްޑުން އޮވެގެން ކުރާ ކަސްރަތުތައްނުކުރާށެވެ. އެއީ ބަނޑަށް ތިންމަހަށްފަހު އުއްޑުން އޮށޯވުމަކީ ހިތަށް ލޭގެންގޮސްދޭ މައިލޭހޮޅި ފިތެން ދިމާވާ ކަމެކެވެ. މިކަމުގެ ސަބަބުން މޫނުމައްޗަށް އަދިރިއެޅުމާއި ރަހިމަށާއި ސިކުޑިއަށް ގެންގޮސްދޭ ލޭ މަދުވުމަކީ އެކަށީގެންވާ ކަމެކެވެ.\n- ބަރުއުފުމާއި ގިނައިރު ކޮޅަށް ހުރެގެން ކުރާ ކަސްރަތުތައް މާބަނޑު ދުވަސްވަރު ކުރުމަކީ ރަނގަޅު ކަމެއް ނޫނެވެ. އެއީ މިފަދަ ކަސްރަތުތަކުގެ ސަބަބުން ހަށިގަނޑުގައި ލޭދައުރުވާ މިންވަރު ނިސްބަތުން ދަށަށްގޮސް ފައިގާއި ލޭ ޖަމާވާގޮތް ދިމާވެއެވެ.\nކަސްރަތުކުރަމުން ދަނިކޮށް ތިރީގައިއެވާ އަލާމާތްތަކުން އަލާމާތެއް ފެނިއްޖެނަމަ ވަގުތުން ކަސްރަތު ކުރުން ހުއްޓާލުމަށްފަހު ޑޮކުޓަރެއްގެ ލަފާ ހޯދާށެވެ.\n- ގައިގާ ރިއްސުން. ހާއްސަކޮށް އުނަގަޑުގައި ނުވަތަ ބުރިކަށިގައި ރިއްސުން.\n- މާބޮޑަށް ވާޅުވެ ލޮޑުވެ ވާގިނެތުން.\n- މޫނުމައްޗަށް އަދިރި އެޅުން ނުވަތަ އަނބުރައިގަނެގެން ވެއްޓިދާނެ ހެން ހީވުން.\n- ނޭވާ ކުރުވެ ނޭވާލާން އުދަގޫވުން.\n- ކުރިމަތިފަރާތުން ލޭފެއިބުން.\n- ހިގަން ދަތިވެ އުދަގޫވުން.\n- އަކުނިފަޔަށް ދެމުން.\n- ކުރިމަތިފަރާތުން ފެން ފެއިބުން.\n- ދަރިފުޅުގެ ހަރަކާތްތައް މަދުވާކަމުގެ އިހުސާސް ކުރެވުން.\n- ކަސްރަތު ކުރުން ހުއްޓާލުމަށްފަހުވެސް ހިތުގެ ހިގުން އަވަސްކޮށް ހުރުން.


Nihan fuluhah haazirukoh bayaan nagaifi\nޕީޕީއެމް ޕީޖީ ލީޑަރު ނިހާން ފުލުހަށް ހާޒިރުކޮށް ބަޔާން ނަގައިފި\nޕީޕީއެމް ޕީޖީ ލީޑަރު އަހުމަދު ނިހާން-- ނިހާން ވަނީ ފުުލުހުންގެ އިދާރާއަށް ހާޒިރުކޮށް ބަޔާން ނަގާފައި -- އަވަސް ފޮޓޯ\nޕީޕީއެމްގެ ޕާލިމެންޓްރީ ގްރޫޕުގެ ލީޑަރު އަދި ވިލިމާލެ ދާއިރާގެ މެމްބަރު އަހުމަދު ނިހާން ހުސެއިން މަނިކު، ފުލުހުންގެ އިދާރާއަށް ހާޒިރުކޮށް ބަޔާން ނަގައިފި އެވެ.\nނިހާނު ފުލުހަށް ހާޒިރުކޮށް ބަޔާން ނެގީ ކުރީގެ ރައީސް އަބްދުﷲ ޔާމީން ދޫކޮށްލުމަށް ގޮވާލާ ބޭއްވި އެއްވުމުގައި ފުލުހުންގެ ވެހިކަލަކަށް ހުރަސް އެޅި މައްސަލާގަ އެވެ. ފުލުހުން ނިހާނަށް ފޮނުވާފައިވާ ޗިޓްގައި އޭނާއަށް ތުހުމަތުކޮށްފައިވަނީ ފުލުހުންގެ ރަސްމީ މަސައްކަތަށް ހުރަސް އަޅައި ފުލުހުންގެ ވާޖިބަށް ހުރަސް އެޅި ކަމުގެ ތުހުމަތެވެ.\nފުލުހަށް ބަޔާން ދިނުމަށްފަހު ނިހާން ވަނީ އިދިކޮޅު ސިޔާސީ ފަަރާތްތަކަށް ފުލުހުން ބިރު ދައްކަމުންދާ ކަމަށް ވިދާޅުވެފަ އެވެ. އަދި ފުލުހުންގެ އިދާރާއަށް ހާޒިރު ކުރިޔަސް އެއްވެސް ވަރަަކަށް ޖެހިލުން ނުވާ ކަމަށާއި، ހާޒިރުވާން އެންގި ކޮންމެ ގަޑިއަަކަށް އެއްވެސް އުޒުރެއް ނުދައްކާ ހާޒިރުވާނެ ކަމަށް ނިހާން ވިދާޅުވި އެވެ.\nނިހާން ފުލުހަށް ހާޒިރު ކޮށްފައިވާ އިރު، ރައީސް ޔާމީން ވަނީ މަނީ ލޯންޑްރިން މައްސަލާގެ ޝަރީއަތް ނިމެންދެން ބަންދުކޮށްފަ އެވެ. އަދި އެމަނިކުފާނުގެ ވަކީލް އާޒިމާ ޝުކޫރުގެ މައްޗަށް ވެސް ވަނީ ދައުވާ އުފުލާފަ އެވެ.


"Citron Roadha Vedhun" Ge Naseebuverin Hovaifi - Vaguthu\n"ސިޓްރޮން ރޯދަ ވެދުން" ގެ ނަސީބުވެރިން ހޮވައިފި\n1 އަހަރު ކުރިން ( ޖުލައި 19, 2016 )\nޞަފޫޙު އަޙުމަދު ފަހުމީ\nމިއަހަރުގެ ރަމަޟާން މަހު ސިޓްރޮން ބައި ލެމަންގްރާސްގެ ފަރާތުން ކުރިއަށް ގެންދިޔަ ރޯދަ ޕްރޮމޯޝަން، "ސިޓްރޮން ރޯދަ ވެދުން" ގެ ލަކީޑްރޯ ސިޓްރޮންގައި ނަގައިފިއެވެ.\nއެލިޔާ އިންވެސްޓްމެންޓް އާއި ސިޓްރޮން ބައި ލެމަންގްރާސް ގުޅިގެން "ސިޓްރޮން ރޯދަ ވެދުން" އަށް ހުށަހަޅައިފައިވާ އިނާމް ހާއްސަކޮށްފައިވަނީ ދެ ޖިންސަށެވެ. މިގޮތުން އަންހެން ބޭފުޅުންނަށް ހާއްސަކޮށްގެން ރަތްކުލައިގެ ޔަމަހާ އެމް ތްރީ މިއޯ އެއް ހުށަހަޅާފައިވާއިރު ފިރިހެން ބޭފުޅުންނަށް ހުށަހަޅާފައިވަނީ ހުދުކުލައިގެ ޔަމަހާ އެންމެކްސް އެކެވެ.\nރޯދަމަހު ސިޓްރޮން ބައި ލެމަންގްރާސް އަށް ވަޑައިގެން 250 ރުފިޔާ ހޭދަކުރައްވާފައިވާ ބޭފުޅުންނަށް ކޫޕަން ދެވިގެން ކުރިއަށް ގެންގޮސްފައިވާ މި ޕްރޮމޯޝަންގައި މުޅިއެކު 11،800 ކޫޕަން ލިބިފައިވާކަމަށް ސިޓްރޮން އިން މައުލޫމާތު ދެއްވާފައިވެއެވެ. މިއީ އަންހެން ފިރިހެން އެއްކޮށް ކޫޕަން ލިބިފައިވާ އަދަދެވެ.\nރޭ ސިޓްރޮންގައި ބޭއްވި ރަސްމިއްޔާތުގައި ލަކީޑްރޯ ނަގާފައިވަނީ އަންހެން ފިރިހެން ވަކިންނެވެ. އެލިޔާ އިންވެސްޓްމެންޓްއިން ހުށަހަޅާފައިވާ ހުދުކުލައިގެ ޔަމަހާ އެންމެކްސް ލިބިފައިވަނީ ޝިހާދް ކިޔާ ބޭފުޅަކަށެވެ. އަދި ނަސީބު ނަމްބަރު ދިމާވެގެން ދެވަނަ އިނާމު ކަމުގައިވާ ރަތްކުލައިގެ ޔަމަހާ އެމްތްރީ މިއޯ ލިބިފައިވަނީ ސަނާ ކިޔާ ބޭފުޅަކަށެވެ.\nމިދެއިނާމުވެސް ބަލާ ވަޑައިގެންނެވުމުން ލިބިވަޑައިގަންނަވާނެކަަމަށް ސިޓްރޮންއިން މައުލޫމާތު ދެއްވާފައިވެއެެވެ.\nމި ރަސްމިއްްޔާތުގައި ވާހަކަދައްކަވަމުން ސީޓްރޮންގެ މެނޭޖަރ ރާމިޒް މަހްމޫދު ވިދާޅުވިީ މިއަންނަ އަހަރުގެ ރަމަޟާން މަހުގައިވެސް ސިޓްރޮން އިން މިފަދަ ޕްރޮމޯޝަނެއް މިއަށްވުރެން އަގުބޮޑު ހަދިޔާތަކަކާއެކު އިތުރަށް ކުލަގަދަަކޮށް ބާއްވާނެ ކަމަށެވެ. އަދި އެބޭފުޅާ ވަނީ އާންމުންގެ ފަރާތުން މިކަމަށް ލިބުނު ތަރުހީބު ފާހަގަ ކުރައްވާފައެވެ. ސިޓްރޮންއިން ވަނީ މިކަން ފުރުހަމައަށް ގެންދިޔުމުގައި އެއހީތެރިވެދެއްވި ހުރިހާ ފަރާތްތަކަކަށް މި ރަސްމިއްޔާތުގައި ޝުކުރު ދަންނަވާފައެވެ.\nބަޖެޓާ ގުޅޭ މުއާމަލާތްތައް އިލެކްޓްރޯނިކް ވިއުގައަކުން ގުޅުވާލުމަށް "ބަނޑޭރި ޕޯޓަލް" އިފްތިތާހުކޮށްފި\nޓެކުހަށް އަހުލުވެރިކަން އިތުރުކުރުމަށް މީރާ އިން މީސް މީޑިއާ ކެމްޕޭނެއް ފަށައިފި\nދައުލަތުން ކުރި ހަރަދަށްވުރެ އާމްދަނީ އިތުރުވެއްޖެ


ބަޣާވާތް ގެނައި ދުވަހު ހުންނެވީ މަރުގެ މިޔަމަތީގައި ކަމަށާއި، އެދުވަހު އެމަނިކުފާނު ހަވަރަށް ދޭން އުޅުނު ކަމަށް ރައީސް ނަޝީދު ވިދާޅުވެއްޖެ – Maldivian Democratic Party\nބަޣާވާތް ގެނައި ދުވަހު ހުންނެވީ މަރުގެ މިޔަމަތީގައި ކަމަށާއި، އެދުވަހު އެމަނިކުފާނު ހަވަރަށް ދޭން އުޅުނު ކަމަށް ރައީސް ނަޝީދު ވިދާޅުވެއްޖެ\nދިވެހި ފުލުހުންނާއި ސިފައިންގެ މަދު ބަޔަކު ވެގެން ބަޣާވާތް ގެނައި ދުވަހު ރައީސް ނަޝީދު ހުންނެވީ މަރުގެ މިޔަމަތީގައި ކަމަށާއި، އެދުވަހު އެމަނިކުފާނު ހަވަރަށް ދޭން އުޅުނު ކަމަށް ރާއްޖޭގެ އިންތިޚާބީ ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ.\nމިރޭ ދަރުބާރުގޭ ވީއައިޕީ ރޫމްގައި އެމްޑީޕީން ބޭއްވި ޕްރެސް ކޮންފަރެންސެއްގައި ރައީސް ނަޝީދު ވިދާޅުވީ ބަޣާވާތް ގެނައި ދުވަހު އެމަނިކުފާނު ހަވަރަށްދޭން ބަޣާވާތްކުރި މީހުންގެ ތެރެއިން ބަޔަކު ރާވައި، ފާޅުގައި އެހެން ގޮވަމުން ދިޔަ ކަމަށާއި، އެކަން ކުރީގެ ނައިބު ރައީސް އަދި މިހާރުގެ ބާޣީ ރައީސް ވަހީދަށް ރަގަޅަށް އެނގިވަޑައިގަންނަވާނޭ ކަމަށެވެ. އަދި ބާޣީ ރައީސް އަށް އެކަން އެނގިވަޑައިނުގަންނަވާ ކަމަށް އެ ވިދާޅުވާ ވިދާޅުވުމަކީ ކަނޑައެޅިގެން އިތުރުފުޅެއް ކަމަށް ރައީސް ނަޝީދު ވިދާޅުވިއެވެ.\n“އަޅުގަނޑު ޑރ.ވަޙީދާ ގުޅަން މަސައްކަތްކުރިން، ކެބިނެޓާ އެކު ވަޙިދާ ބައްދަލުކުރަން މަސައްކަތްކުރިން. މަޖިލިސް ޝާހިދު ހުންނެވީ ޑިފެންސަށް އައިސް ބައްދަލުކުރާ ގޮތަށް ވެސް މެ. އެ ފުރުޞަތު އަޅުގަނޑަށް ނުދިނީ. ހަމަމިއާއެކު އުއްތަމަ ފަނޑިޔާރާވެސް ބައްދަލުކުރަން ފުރުސަތު ނުދިން އެވަގުތު އެތާ ތިއްބެވި އެއްވެސް ފަރާތަކުން. އަޅުގަނޑު އެވަގުތު ހުރީ މަރުގެ މިޔަމަތީގައި. ހުރިހާ ކަމެއްވެސް މިނިވަން ތަޙްގީގަކަށްފަހު އެނގި ސާފްވާނެ.” ރައީސް ނަޝީދު ވިދާޅުވިއެވެ.\nރައީސް ނަޝީދު އިތުރަށް ވިދާޅުވީ ބައިނަލްއަޤްވާމީ ތަޙްގީގުކުރާ ޓީމަކުން މި ބަޣާވާތް ތަހުގީގުކުރުމަށް ތައްޔާރުވަމުންދާ ކަމަށެވެ. އަދި ހަމަ މިފަދަ ފަރާތެއް މެދުވެރިކޮށްގެން ޝަރީޢަތްކުރުމަށް ވެސް ވިސްނަވަމުންދާ ކަމަށް ރައީސް ވިދާޅުވިއެވެ.\nއެފަދަ ތަޙްގީގެއް ފަށާތާ 1 މަސްދުވަހުގެ ތެރޭގައި ނިމޭވަރުވާނޭ ކަމަށް ރައީސް ނަޝީދު ވިދާޅުވިއެވެ. އަދި މި ތަޙްގީގަކީ ދިވެހި ރައްޔިތުންނަށްޓަކައި ކުރާ ތަޙްގީގެއް ކަމަށާއި، ތަހުގީގު ނިމުމުން ހުރިހާ މައްސަލައެއް ސާފުވެ، ހުރިހާ ސުވާލަކަށް ޖަވާބު ލިބޭނޭ ކަމަށް ރައީސް ނަޝީދު ވިދާޅުވިއެވެ. އަދި ހުރިހާ ކަމެއް ވެސް ވެ ދިޔައީ ގިނަ ބައެއްގެ ކުރިމަތީގައި ކަމަށް ރައީސް ނަޝީދު ވިދާޅުވިއެވެ.\nފެބްރުއަރީ7ވަނަ ދުވަހު ކުރެވުނީ ބަޣާވާތެއް ކަމަށާއި، އެ ހަގީގަތް އެނޫން ގޮތަކަށް ފުރޮޅާލެވޭނޭ ހަމަ އެއް ގޮތެއް ވެސް ނެތް ކަމަށް ރައީސް ނަޝީދު މިރޭ ވިދާޅުވިއެވެ.\nމި ނޫސް ކޮންފަރެންސަށް ފަހު، އިންސާފުގެ މައިދާނަށް ވަޑައިގެން އެ މައިދާނުގައި ރައީސް ނަޝީދު ވަނީ ޒުވާނުންގެ ޖަގަހަ ހުޅުއްވައިދެއްވާފަ އެވެ.


ލ.އިސްދުއަށް އައިސްތިބި ފުލުހުން އެރަށުން ދިޔަނަމަވެސް އުފެދިފައިވާ ބިރުވެރިކަން ވަރަށްބޮޑު – Maldivian Democratic Party\nލ.އިސްދުއަށް އައިސްތިބި ފުލުހުން އެރަށުން ދިޔަނަމަވެސް އުފެދިފައިވާ ބިރުވެރިކަން ވަރަށްބޮޑު\nލ.އިސްދޫ ގައި ފުލުހުންނާއި އަސްކަރިޔާއިން ޖޮއިންޓް އޮޕަރޭޝަނެއް ކަމަށް ބުނެ އިސްދޫ ރައްޔިތުންނަށް ކުރިމަތިކުރުވާފައިވާ ބިރުވެރިކަން ވަރަށް ބޮޑުކަމަށާއި، ޕީ.ޕީ.އެމަށް ނިސްބަތްވާ ބަޔަކާ ގުޅިގެން އެރަށުގައި ސަލާމަތީ ބާރުތަކުން އެރަށުގެ ރައްޔިތުންނަށް ޢުދުވާނީ ޙަމަލާތައް ކުރިމަތިކުރުވަމުންދާ ކަމުގައި އިސްދޫގެ ރައްޔިތަކު ނަން ހާމަ ނުކުރުރުމަށް ޝަރުތުކޮށް ބުނެފިއެވެ.\nއިސްދޫއިން މިހާތަނަށް ހައްޔަރުކުރި5މީހުން ކުރެކޮންމެ މީހަކަށް 15 ދުވަހުގެ މުއްދަތު ކޯޓުންވަނީ ޖަހާފައެވެ.\nހައްރު ކުރި5މީހުންނަކީ ކައުންސިލްގެ ރައީސް އިބްރާޙީމް ޚަލީލާއި، ކައުންސިލްގެ ނާއިބް ރައީސް މޫސާ ޙަސަން އާއި، ކައުންސިލް މެންބަރު ޙުސައިން ނައީސް އާ، ހޮސްޕިޓަލްގެ މެނޭޖަރ ޙަސަން ނަޞްރިފްގެ އިތުރުން އެމްޑީޕީގެ އެކްޓިވިސްޓް ޢަލީ ޚަލީލެވެ.\nއިސްދޫގައި ތިބި ފުލުހުން މަސައްކަތް ކުރައްވަނީ “ޕީޕީއެމަށް ނިސްބަތްވާ ޙައްދުފަހަނަ އަޅާފައިވާ ބަޔާކާ ގުޅިގެން އެފަރާތުގެ އަމުރުތަކަށް”، ކަމުގައިވެސް އިސްދޫގެ ރައްޔިތު މީހާ ވަރަށް ބިރުންހުރެ ކިޔައިދިނެވެ. އަދި މިހާތަނަށް ހައްޔަރުކޮށްފައިވާ އެންމެން ވެސް ހައްޔަރުކޮށްފައިވަނީ ކުރީގެ ކަތީބު އަދި ޕީޕީއެމްގެ އިސްދޫ ގޮފީގެ ރައީސް މުޙައްމަދު ރަފީޢު ބުނާ ގޮތަށް ކަމަށް އިސްދޫ އިން މަޢުލޫމާތުދެއެވެ.


Muheeth ge maru: Hukum ihvaafaivaa dhemeehunnah vakeelaku hama jahsan 10 dhuvas - vNews.mv\nމުހުޖަތު އަހްމަދު ނާސިހު އަދި މުހައްމަދު މައިމޫން\nމުހީތުގެ މަރު: ހުކުމް އިއްވާފައިވާ ދެމީހުންނަށް ވަކީލަކު ހަމަޖައްސަން 10 ދުވަސް\nމަރްޔަމް ލީން 05 April 2022, 15:54\nތޫނު އެއްޗަކުން ހަމަލާދީ، ގ. ވޭރު، އަބްދުލް މުހީތު (ބޮބީ) މަރާލުމުގެ ކުށް ސާބިތުވެ، މެރުމަށް ހުކުމްކޮށްފައިވާ ދެމީހުންނަށް ވަކީލަކު ހަމަޖައްސަން ހައިކޯޓުން މިއަދު 10 ދުވަހުގެ މުއްދަތެއް ދީފިއެވެ.\nމުހީތަށް ހަމާލާދީ މަރާލާފައިވަނީ 2012ވަނަ އަހަރުގައެެވެ. ގްރޫޕަކުން ވަޅިން ދިން އެ ހަމަލާތަކުގައި މުހީތުގެ ހަށިގަނޑުގެ 20 ތަނެއް ޒަަހަމުވެފައި ވެއެވެ.\nމުހީތުގެ މަރުގެ މައްސަލާގައި ދައުލަތުން ދައުވާ އުފުލީ އޭރު 18 އަހަރު ނުވާ ކުޑަ ތިން ކުދިންގެ މައްޗަށެވެ. މިމައްސަލާގައި ދައުލަތުން ދައުވާ ކުރި ތިން މީހުންނަކީ ގދ. ގައްދޫ، އަބްލަޣީގޭ މުހުޖަތު އަހްމަދު ނާސިހު އާއި، ޅ. ނައިފަރު، ޒައިތޫނިގެ މުހައްމަދު މައިމޫނާއި، ސ. މަރަދޫ ސަލްޓަންވިލާ އަލީ މުޝައްފައުއެވެ.\nމިމައްސަލާގައި ކުށް ސާބިތުވެ މެރުމަށް ކްރިމިނަލް ކޯޓުން ހުކުމްކުރީ މުހުޖަތާއި މުހައްމަދު މައިމޫންގެ މައްޗަށެވެ. އެ ހުކުމް އެ ދެ މީހުންގެ ފަރާތުން ހައި ކޯޓުގައި ވަނީ އިސްތިއުނާފު ކޮށްފައެވެ. ނަމަވެސް މިއަދު ބޭއްވި އަޑުއެހުމަށް އެދެމީހުންގެ ވަކީލުން ހާޒިރެއް ނުވެއެވެ. ވަކީލު ހާޒިރުނުވީ ކީއްވެކަން ނޭނގޭކަމަށް އެދެމީހުން މިއަދުގެ އަޑުއެހުމުގައި ވަނީ ބުނެފައެވެ.\nއެހެންކަމުން ވަކީލަކު ހަމަޖައްސަން އިތުރު 10 ދުވަހުގެ މުއްދަތެއް ދޭން މިއަދުގެ އަޑުއެހުމުގައި ގާޟީ ވަނީ ނިންމަވާފައެވެ. ނަމަވެސް އެއީ ވަކީލުން އައްޔަން ކުރުމަށް ދެވޭނެ އެންމެ ފަހުގެ ފުރުސަތުކަމުގައި ގާޟީ ވިދާޅުވިއެވެ. ދެން އޮންނަ އަޑުއެހުމަށް ވަކީލަކު ހަމަނުޖެއްސުނު ނަމަވެސް، އަޑުއެހުން ކުރިއަށްގެންދާނެ ކަމަށް ވިދާޅުވެ، މިއަދުގެ އަޑުއެހުން ވަނީ ނިންމާލާފައެެވެ.\nމުހީތުއަށް ތޫނު އެއްޗަކުން ހަމަލާދީ މަރާލާފައިވަނީ ފިނޭންސް މިނިސްޓްރީ ކުރިމަތީގައި އޮންނަ ގޯޅި ތެރޭގައި 2012 ވަނަ އަހަރުގެ ފެބްރުއަރީ މަހުގެ 19 ވަނަ ދުވަހު ރޭ 01:50 ހާއިރުއެވެ.\nކްރިމިނަލް ކޯޓު ހައި ކޯޓް ރާއްޖެ


މަޤާމުގެ މުއްދަތު ހަމަވާ ތާރީޚް:\n1- މަޤާމުގެ މަސައްކަތާގުޅޭ ތަޢުލީމީ ރޮނގުތަކުން (ބިސްނަސް އެޑްމިނިސްޓްރޭޝަން، ބިސްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން) ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރުދުވަހުގެ ތަޖުރިބާ ލިބިފައިވުން.\nމަޤާމުގެ މަސައްކަތާ ގުޅޭ ތަޢުލީމީ ރޮނގުތަކުން (ބިސްނަސް އެޑްމިނިސްޓްރޭޝަން، ބިސްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން) ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (ހުވަދުއަތޮޅު ދެކުނުބުރީ އަތޮޅުކައުންސިލް އިދާރާއިން، ލިބެން ހުންނާނެއެވެ. އަދި ސިވިލްސަރވިސް ކޮމިޝަނުގެ ވެބްސައިޓުން www.csc.gov.mv ޑައުންލޯޑު ކުރެވޭނެއެވެ.)\n1. ވަޒީފާއަށް އެދޭ ފަރާތުގެ ވަނަވަރު (ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް)\n(ހ) ދައުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޑިސެމްބަރ 09 ވާ ހޯމަ ދުވަހުގެ ގެ 14:00ގެ ކުރިން، ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާއަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ޑިސެންބަރު9އާ 2019 ޑިސެންބަރު 26 އާ ދެމެދުއެވެ. އިންޓަރވިއު އޮންނާނީ ގދ. އަތޮޅު ކައުންސިލް އިދާރާގައެވެ. ވުމާއެކު އިންޓަވިއުއަށް ތައްޔާރުވެގެން ތިބުމަށް ދަންނަވަމެވެ.\nމިއުލާނާ ގުޅިގެން މައުލޫމާތެއް ސާފުކުރެއްވުމަށް ގުޅުއްވާނީ ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާގެ 6841032 ނަންބަރު ފޯނާއެވެ.\n01 ރަބީއުލްއާޚިރި 1441\nސުންގަޑި: 09 ޑިސެންބަރު 2019 1400


" އެއްކަލަ އަންހެނުންގެ ދުވަސް އައީ، ކޮބާ ފިރިހެނުންގެ ދުވަސް؟ " » Uthema\nފޮޓޯ : ‘ތަރައްޤީގެ ދުވެލި 005’، މިނިސްޓްރީ އޮފް ޖެންޑަރ އެންޑް ފެމިލީ، 21:2008\n2016 ވަނަ އަހަރުގެ އަންހެނުންގެ ދުވަހު އަޅުގަނޑުގެ އާއިލާގެ ގިނަ މެމްބަރުން ހިމެނޭ ވައިބަރ ގުރޫޕޭއްގައި އަޅުގަނޑުގެ ދައްތައަކު އަންހެނުންގެ ދުވަހާބެހޭ ޖޯކެއް ފޮނުވާލިއެވެ. މި ގުރޫޕުގައި އާއިލާގެ 30 ހަކަށް މީހުން ތިބެއެވެ. އެމެސެޖު ފެނުމުން އަޅުގަނޑު ވަރަށް ހައިރާންވިއެވެ. ރުޅިވެސް އައެވެ. ސަބަބަކީ އަޅުގަނޑުގެ ދައްތަ ވިސްނާލުމެއްނެތި އެމެސެޖު އެންމެނާ ހިއްސާ ކޮށްލީމައެވެ. އަޅުގަނޑު ގެ ދައްތައަކީ ކިޔަވައިގެން ހުރި މޮޅު މީހެކެވެ. ސްކޫލު ދައުރުއްސުރެ އާއިލާގެ އެންމެން އަބަދުވެސް ފަޚުރުވެރިވާ ކިޔެވުމަށް މޮޅު، ވަޒީފާގައިވެސް ހުނަރުވެރި މީހެކެވެ. އެކަމަކު އެދުވަހު އެމެސެޖު ފޮނުވީ އެއްވެސް ފިކުރެއްނެތިއެވެ. އަންހެނުންގެ ދުވަސް ފާހަގަ ކުރަނީ ކީއްވެގެންތޯވެސް ހިތަށްއަރުވާނުލާކަން ކަށަވަރެއެވެ. މިއީ ވަރަށް ގިނަމީހުން ރާއްޖޭގައި އަންހެނުންގެ ދުވަހާމެދު ވިސްނާ ގޮތްކަން އަޅުގަނޑު ދެކެމެއެވެ. އެހެންކަމުން އަޅުގަނޑު ދައްތައަށް ވައިބަރ ގުރޫޕުގައި ރައްދު ދިނީމެއެވެ. އަޅުގަނޑަށް އަންހެނުންގެ ދުވަސް މުހިއްމު ވާން ފެށުނު ދުވަހުގެ ވާހަކަ ގުރޫޕޫގެ އެންމެނަށް ކިޔައިދިނީމެއެވެ. އެއީ 2007 ވަނަ އަހަރުގެ އަންހެނުންގެ ދުވަހެވެ. އަޅުގަނޑު ހުރީ ލ.ފޮނަދޫ ގައެވެ. އަންހެނުންނަށް ކުރެވޭއަނިޔާގެ ވާހަކަ ދެކެވުނު ބައްދަލުވުމެއްގައި އަޅުގަނޑަށް އަންހެނަކު އޭނާގެ ފިރިމީހާ ކުރާ އަނިޔާ ތަކުގެ ވާހަކަ ކިޔައިދިނެވެ. ވިހައިގެން3ވަނައަށް ވީދުވަހު ގަދަކަމުން ޖިންސީގުޅުން ހިންގިވާހަކައެވެ. ފިރިމީހާ އޭނާ ވިހައިގެންއޮއްވާ ރޭޕް ކުރިވާހަކައެވެ. އަދި އެވޭން އޭނާއަށް އުމުރަށްވެސް ކުރާނެ ވާހަކައެވެ. އެކަމުން އޭނާގެ ހަށިގަނޑަށް ގެއްލުންލިބުނު ވާހަކައެވެ. އެހެންނަމަވެސް ވަކިވާންނުކެރޭނެ ވާހަކައެވެ. އަދި ރިޕޯޓުކުރަން ބިރުގަންނަ ވާހަކައެވެ. އެދުވަހު އަޅުގަނޑު އަންހެނުންގެ ދުވަހާއި މެދު ސީރިއަސް ގޮތަކަށް ވިސްނާލީމެވެ. އެ ވާހަކަ އަޑުއިވުމުން ނިދަންވެސް އުނދަގު ވުމާއެކުއެވެ. އަޅުގަނޑަށް އަންހެނުންގެ ދުވަހާ ގުޅޭގޮތުން މީހުން ޖޯކުޖެހީމަ އެކަން މަޖާ ނުވަނީ އެއަންހެން މީހާގެ ވާހަކަ އަޅުގަނޑުގެ ހިތުތެރޭ ހުރުމުންކަމަށް ގުރޫޕުގައި ލިޔެލީމެވެ.\nއަޅުގަނޑު ހުރީ ލ.ފޮނަދޫ ގައެވެ. އަންހެނުންނަށް ކުރެވޭއަނިޔާގެ ވާހަކަ ދެކެވުނު ބައްދަލުވުމެއްގައި އަޅުގަނޑަށް އަންހެނަކު އޭނާގެ ފިރިމީހާ ކުރާ އަނިޔާ ތަކުގެ ވާހަކަ ކިޔައިދިނެވެ.\nބައިނަލްއަޤުވާމީ ގޮތުން އަންހެނުންގެ ދުވަހެއް ފާހަގަ ކުރަން ނިންމާފައިވަނީ ދުނިޔޭގެ އެކި ކަންކޮޅުތަކުގައި އަންހެނުންނަށް އެކި ގޮތްގޮތުންކުރެވޭ އަނިޔާ އާއި ދެކޮޅަށެވެ. ތަޢުލީމީ ގޮތުން، ސިޔާސީ ރޮގުން އަދި އިޤް ތިސާދީ ގޮތުން ފިރިހެނުންނަށް ވުރެ އަންހެނުންނަށްހުރި ފުރުސަތުތައް މަދުވީމައެވެ. އަންހެނުންގެ ހައްޤު ތައް ރައްކާތެރި ކޮށް އަންހެނުން ބާރުވެރިކުރުވުމަށެވެ. މިދުވަހާއިމެދު ސުވާލު އުފެދޭމީހުން އެންމެ ގިނައިން އަހަނީ 365 ދުވަހުން އެންމެ ދުވަހެއް ހާއްސަ ކޮއްގެން އަންހެނުންގެ ހައްޤު ތަކަށް ބަދަލު ގެނެވޭނެތޯއެވެ. މީގެ ރައްދުގައި އަޅުގަނޑު ބުނެލާނީ، އަންހެނުންގެ ހައްގުތަކަށް ދާއިމީ ގޮތެއްގައި މަސައްކަތް ކުރަން ޖެހޭނެކަން ވަރަށް ސާފުކަމެވެ. އަޅުގަނޑު ދެކޭގޮތުގައި މިދުވަސް ފާހަގަ ކުރުމެގެ އެންމެ ބޮޑު ބޭނުމަކީ މިމަސައްކަތުގައި ލިބޭ ކާމިޔާބީ ބަލައިގަނެ، ކުރިމަތިވާ ގޮންޖެހުންތަކުން އަރައިގަތުމަށްޓަކައި އަޑުއުފުލުމެވެ.\nދެންއޮތީ އެހެންސުވާލެކެއެވެ. ފޭސްބުކް ފަދަ ސޯޝަލް މީޑިއާގެ ސްޓޭޓަސް އެއްގައި އަންހެނުންގެ ދުވަހާގުޅިގެން އެއްޗެއް ލިޔެލައިފިނަމަ ތަކުރާރުކޮށް މީހުން އަހަމުންދާ ސުވާލެކެވެ. ‘ފިރިހެނުންގެ ދުވަސް ކޮބައިހޭ؟’ ކިޔާފައެވެ. މިއީވެސް އަޅުގަނޑު ރައްދު ދޭންބޭނުންވާ ސުވާލެކެއެވެ. މިއީ އަޅުގަނޑު ދެކޭގޮތުގައި ދައްތަ އެކޭ އެއްގޮތަށް މި ދުވަހާދޭތެރޭ ވިސްނަން ބޭނުންނުވާމީހުން ކުރާ ކޮމެންޓެކެވެ. ބޮޑަށް ސަމާސާއެއްގޮތަށް ނުވަތަ މަޖަލަކަށް ހަދާފައި ކުރާ ކޮމެންޓެވެ. މިދެކެވެނީ އަޅުގަނޑުމެންގެ މައިންނާއި އަންހެން ދަރީންނާއި، އަންހެން ކޮއްކޮ އަދި ދައްތައިންނަށް ހުރި މައްސަލަ ތަކެއް ނުވަތަ ހާލަތުތަކެއްގެ ވާހަކަ ކަމަކަށް މިފަދަ ކޮމެންޓު ލިޔާ މީހުން ނުދެކެއެވެ. އަޅުގަނުޑުގެ ހިތަށްއަރާ ސުވާލަކީ މިގޮތައް ކޮމެންޓު ކުރާ މީހުންނަކީ ފޮނަދޫއިން ދިމާވި އަންހެންމީހާ ފަދަ އަންހެނެއްގެ ޙައްޤުގައި ކޮމެންޓެއް ކޮށްލަން ބޭނުންނުވާ މީހުން ބާއެވެ.\nފިރިހެނުންގެ ދުވަސް ކޮބައިތޯ އަންހެނުންގެ ދުވަހު ސުވާލުކުރާ މީހުންނަށް ދޭންއޮތް ޖަވާބަކީ މިއީއެވެ. ތރީގައި ފާހަގަ ކޮށްފައިވާ ޕޮއިންޓު ތަކުން ދޭހަވަނީ، އިގްތިސާދީ ގޮތުންވިޔަސް ޢިޖުތިމާޢީ ގޮތުން ވިޔަސް އަދި ސިޔާސީ ދާއިރާގައިވެސް އަންހެނުންނާއި ފިރިހެނުންގެ މެދުގައި ބޮޑެތިފަރަގުތަކެއް ހުރިކަމެވެ.\nރަސްމީނޫން މަސައްކަތުގެ ދާއިރާގައި ގިނައީ އަންހެނުންނެވެ. އެގޮތުން %90 އަންހެނުން އާމުދަނީ ހޯދުމަށްގޭގައި އަމިއްލަ މަސައްކަތް ކުރެއެވެ. މިފަދަ ނުރަސްމީ އަމިއްލަ މަސައްކަތަކީ ވަޒީފާގެ އެއްވެސް ރައްކާތެރިކަމެއް ލިބިގެންވާ މަސައްކަތެއް ނޫނެވެ.\n• 2015 ވަނަ އަހަރު ފެމިލީ ޕްރޮޓެކްޝަން އޮތޯރިޓީ އަށް 438 ގެވެށި އަނިޔާ ގެ މައްސަލަ ހުށަހެޅުނެވެ. އޭގެތެރޭގައި، %80 އަކީ އަނިޔާ ލިބިފައިވާ އަންހެނުންނެވެ (ރިވެލި މަޖައްލާ، ވޮލިއުމް 1، މެއި 2016). އައިޖީއެމްއެޗް ހޮސްޕިޓަލުގައި ހުންނަ ފެމިލީ ޕްރޮޓެކްޝަން ޔުނިޓްގެ ތަފާސްހިސާބުތަކުން ދައްކާގޮތުގައި އެޔުނިޓަށް އަނިޔާ ލިބިގެން ގެނެވޭ މީހުންގެ ތެރެއިން %87 އަކީ އަންހެނުންނެވެ. (އެފްޕީޔޫ ސެޓިސްޓިކަލް އެނަލައިސިސް، އޯގަސްޓް 2010).\n• 2014ގެ ބޯހިމެނުމުން ދައްކާ ގޮތުގައި އިޤްތިޞާދީގޮތުން ހަރަކާތްތެރިވާ މިންވަރު (ލޭބަރފޯސް ޕާޓިސިޕޭށަން ރޭޓް) ފިރިހެނުންނާއި އަންހެނުންގެ ވަރަށްބޮޑުތަން ތަފާތެވެ. ދިވެހި އާބާދީގެ ފިރިހެނުން އިޤްތިޞާދީގޮތުން ހަރަކާތްތެރިވާ މިންވަރު %79 ހުރިއިރު އަންހެނުން އިޤްތިޞާދީގޮތުން ހަރަކާތްތެރިވާ މިންވަރުހުރީ %47.6 ގައެވެ. ވަޒީފާއެއް ނެތް އަންހެނުންގެ ނިސްބަތަކީ %7.4 އެވެ. މިއާ އަޅާބަލާއިރު ވަޒީފާއެއް ނެތް ފިރިހެނުންގެ ނިސްބަތަކީ %5 އެވެ.\n• ރަސްމީނޫން މަސައްކަތުގެ ދާއިރާގައި ގިނައީ އަންހެނުންނެވެ. އެގޮތުން %90 އަންހެނުން އާމުދަނީ ހޯދުމަށްގޭގައި އަމިއްލަ މަސައްކަތް ކުރެއެވެ. މިފަދަ ނުރަސްމީ އަމިއްލަ މަސައްކަތަކީ ވަޒީފާގެ އެއްވެސް ރައްކާތެރިކަމެއް ލިބިގެންވާ މަސައްކަތެއް ނޫނެވެ.\n• އިންތިޚާބު ކުރެވިފައިވާ 85 މަޖިލީސް މެމްބަރުންގެ ތެރޭގައި ހިމެނެނީ އެންމެ5އަންހެނުންނެވެ.\n• ރަށު ކައުންސިލަރުންގެ %95 އަކީ ފިރިހެނުންނެއެވެ. އަތޮޅު ކައުންސިލަރުންގެ %99.5 އަކީފިރިހެނުންނެއެވެ. އަންހެން ސިޓީ ކައުންސިލަރުންގެ ތެރޭގައި ހިމެނެނީ އެންމެ އަންހެނެކެވެ.\n• ފިރިހެނުންގެ މަސައްކަތު އާބާދީގެ %8 މަސައްކަތްކުރަނީ ދައުލަތްހިންގުމުގެ އެކިމުއައްސަސާތަކުގެ މަތީމަޤާމުތަކުގައި އާއި ސިޔާސީއިސްމަޤާމުތަކުގައި އަދިސަރުކާރުހިންގުމުގެއިދާރީމަތީފަންތީގެ މަގާމުތަކުގައެވެ. އަންހެނުންގެ މަސައްކަތު އާބާދީގެ ތެރެއިން މިފަދަ ކަންކަންނިންމުމުގެ މަތީ މަޤާމުތަކުގައި ހަރަކާތްތެރިވަނީ އެންމެ %2 އެވެ.\n• ގެދޮރުގެ މިލްކުވެރިންގެ %65.5 އަކީ ފިރިހެނުންނެވެ.\n• ވިޔަފާރިކުރުމަށް ނުވަތަ އެހެނިހެން ކަންކަމަށް ލޯނު ދޫކޮށްފައިވާ މީހުންގެ ތެރެއިން %64 އަކީ ފިރިހެނުންނެވެ.\nއަޅުގަނޑުގެ އުންމީދަކީ މިއަހަރުގެ އަންހެނުންގެ ދުވަހުތިޔަ ބޭފުޅުންވެސް ސޯޝަލް މީޑިއާގައި ހިނގާ ޖޯކުތައް ޝެއާކުރުން މަދުކުރުމެވެ.\nމަތީގައި ދެންނެވުނު މައުލޫމާތުން ހިކުމަތެއް ލިބޭނީ މިހާލަތާ ދޭތެރޭ ވިސްނާލީމަ އެވެ. އަޅުގަނޑުގެ ރައްދުބަހާއެކު އަޅުގަނޑުގެ ދައްތަ އާއި އާއިލާގެ ގިނަބަޔަކަށް މިދުވަހާއި މެދު އަލުން ވިސްނާލުމަށް ހިތްވަރެއް ލިބުނު ކަމަށް ބުނެއެވެ. އަޅުގަނޑުގެ އުންމީދަކީ މިއަހަރުގެ އަންހެނުންގެ ދުވަހުތިޔަ ބޭފުޅުންވެސް ސޯޝަލް މީޑިއާގައި ހިނގާ ޖޯކުތައް ޝެއާކުރުން މަދުކުރުމެވެ. އެކަންކުރާ ފަރާތްތަކަށް މި ރައްދުބަސްތައް ހިއްސާކޮއްލަ ދެއްވާށެއެވެ. އަދި ފިރިހެނުންގެ ދުވަހުގެ ކޮމެންޓު ތަކުގެ ބަދަލުގައި އަންހެނުންގެ ކުރިއެރުމަށް ތާއީދުދީ އެކަމަށް މަސައްކަތް ކުރާ ފަރާތް ތަކަށް އެއްބާރުލުންލިބޭ ގޮތަށް ކޮމެންޓު ކޮށްދެއްވާށެއެވެ.\nރާނިޔާ ސޯބިރު އަކީ އިކޮނޮމިކްސް އަދި އިންޓަރނޭޝަނަލް ޑިވެލޮޕްމަންޓުގެ ދާއިރާއިން މަތީތައުލީމު ހާސިލުކޮށް، ދިވެހިރާއްޖޭގައި ތަރައްޤީގެ ޕްރޮގްރާމްތައް ހިންގުމުގައި ގިނައަހަރުތަކެއްގެ ތަޖުރިބާހޯދާފައިވާ ފަރާތެކެވެ. ރާނިޔާ މިހާރުމަސައްކަތްކުރަނީ ބައިނަލްއަޤުވާމީފެންވަރުގައި ފަންނީދިރާސާކުރާ ކުންފުންޏެއްގައެވެ.\nރާނިޔާ އަކީ އުތެމަ ގެ ލިޔުންތެރިއެކެވެ.


ނަމާދުގެ ޝަރުޠުތަކުގެ ތެރެއިން … (2) – DhiSalafiyyah\nނަމާދުގެ ޝަރުޠުތަކުގެ ތެރެއިން … (2)\n04/12/2011 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން\n3. މަޣްރިބު ނަމާދު: މަޣްރިބު ނަމާދު ފެށޭ ވަގުތަކީ އިރުއޮއްސުމެވެ. އެބަހީ، އިރުގެ ވަށްބުރުން އެއްވެސް މިންވަރެއް، ހަމަބިމުގައި ނުވަތަ ފަރުބަދައެއްގެ މަތިންވިޔަސް ނުފެންނާނޭ މިންވަރަށް އޮއްސުމެވެ. އިރުއޮއްސުނުކަން އެނގޭނޭ އަނެއްގޮތަކީ އިރުމަތީ ފަރާތުން ރޭގަނޑުގެ އަނދިރިކަން ފާޅުވުމެވެ. އެކަލޭގެފާނު (ޞައްލަﷲ ޢަލައިހި ވަސައްލަމަ) ޙަދީޘްފުޅުކުރެއްވިއެވެ. ((إِذَا أَقْبَلَ اللَّيْلُ مِنْ هَا هُنَا وَأَدْبَرَ النَّهَارُ مِنْ هَا هُنَا فَقَدْ أَفْطَرَ الصَّائِمُ)) މާނައީ: “މިފަރާތުން (އެބަހީ، އިރުމަތިފަރާތުން) ރޭގަނޑު ފާޅުވެއްޖެނަމަ، އަދި މިފަރާތުން (އެބަހީ ހުޅަނގުފަރާތުން) ދުވާލުގެ އަލިކަން ނެދިގެން ހިނގައްޖެނަމަ، ފަހެ، ރޯދަވެރިޔާ ރޯދަވިއްލާހުށިކަމެވެ.” (ބުޚާރީ: 1954، 1941، މުސްލިމް: 1100، 1101)\nމަޣުރިބު ނަމާދު ދެމިގެންވަނީ ރަތްވިލާ އޮއްސިއްޖެއުމަށް ދާންދެނެވެ. އިރުއޮއްސުމަށްފަހު، އުޑުމަތީގައި ހުދުކަމާއެކު ރަތްކަމެއް އެކުލެވިގެންވާނެއެވެ. ކުޑައިރުކޮޅެއްފަހުން، ރަތްކަން ފިލައިގޮސް ހުދުކަމެއް ހުންނާނެއެވެ. އެއަށްފަހު، ކުޑަހިނދުކޮޅެއް ތެރޭގައި އެހުދުކަންވެސް ނެތިގެންދާނެއެވެ. އެހެންކަމުން، މަޣުރިބުނަމާދުގެ ވަގުތަކީ ވަރަށްވެސް ކުރުވަގުތުކޮޅަކަށްވުމާއެކު، ޚާއްޞަ ސަމާލުކަމެއް ދިނުމަކީ ވަރަށް މުހިއްމުކަމެކެވެ.\nމަޣުރިބުނަމާދު އޭގެ އެންމެ ކުރީކޮޅުގައި އަދާކުރުން މުސްތަޙައްބުވެގެންވެއެވެ. ސަލަމަތު ބުން އަކްވަޢު ރަޟިޔަﷲ ޢަންހުގެ ކިބައިން ރިވާވެފައިވެއެވެ. ((أَنَّ رَسُولَ اللَّهِ -صلى الله عليه وسلم- كَانَ يُصَلِّى الْمَغْرِبَ إِذَا غَرَبَتِ الشَّمْسُ)) މާނައީ: “ހަމަކަށަވަރުން ރަސޫލުﷲ ޞައްލަﷲ ޢަލައިހިވަސައްލަމަ މަޣުރިބުނަމާދު ކުރައްވާކަމުގައިވަނީ އިރުއޮއްސުމާއެކުއެވެ.” (ބުޚާރީ: 561، މުސްލިމް: 636، ތިރުމިޛީ: 164) މިޙަދީޘާ ބެހޭގޮތުން ތިރުމިޛީ ރަޙިމަހުﷲ ވިދާޅުވެފައިވެއެވެ. “މިއީ (އެބަހީ މަޣުރިބުނަމާދު އެންމެ ކުރީކޮޅުގައި ކުރުމަކީ) ނަބިއްޔާ ޞައްލަﷲ ޢަލައިހިވަސައްލަމަގެ ޞަޙާބީންނާއި، އެބޭކަލުންގެ ފަހުން ވަޑައިގެންނެވި ތާބިޢީންގެ ގިނަ ޢިލްމުވެރިންގެ ބަސްފުޅެވެ. އެބޭކަލުން ޚިޔާރުކުރައްވާފައިވާ ގޮތަކީ މަޣުރިބުނަމާދު އެންމެ ކުރީކޮޅުގައި ކުރުމަށެވެ. އަދި ފަސްކުރުމަކީ މަކްރޫހަކަމެއްކަމުގައެވެ.”\n4. ޢިޝާ ނަމާދު: ޢިޝާ ނަމާދު ފެށޭ ވަގުތަކީ މަޣުރިބު ނަމާދު ނިމޭ ވަގުތެވެ. އެބަހީ، ރަތްވިލާ އޮއްސުމުންނެވެ. އަދި ޢިޝާ ނަމާދު ދެވިގެންވަނީ فجر الصادق ގެ އަލިކަން ފާޅުވާންދެނެވެ. ޢިޝާ ނަމާދު ދެމިގެންވާ ވަގުތު ދެބަޔަކަށް ބެހެއެވެ. އެއީ އިޚްތިޔާރު ލިބިގެންވާ ވަގުތަކާއި، ޟަރޫރީ ޙާލަތުގެ ވަގުތެވެ. އިޚްތިޔާރު ލިބިގެންވާ ވަގުތަކީ ރަތްވިލާ އޮއްސުނީއްސުރެ ރޭގަނޑުގެ ތިންބައިކޮށްފަ އެއްބައި ނުވަތަ ދެބައިކޮށްފަ އެއްބައި ފާއިތުވުމާ ދެމެދުގައިވާ ވަގުތެވެ. ޟަރޫރީ ޙާލަތުގެ ވަގުތަކީ ތިންބައިކޮށްފަ އެއްބައި ފާއިތުވީއްސުރެ فجر الصادق ގެ އަލިކަން ފާޅުވުމާ ދެމެދުގައިވާ ވަގުތެވެ. ޝަރުޢީ އުޒުރަކާނުލައި ރޭގަނޑު ދެބައިކުޅަ އެއްބަޔަށްވުރެ ޢިޝާނަމާދު ފަސްކުރުމަކީ ރަނގަޅުކަމެއް ނޫނެވެ.\nފަސޭހަކަމެއްކަމުގައިވާނަމަ ޢިޝާނަމާދު އިޚްތިޔާރު ލިބިގެންވާ ވަގުތަށް (ރޭގަނޑުގެ ތިންބައިކޮށްފަ އެއްބައި ފާއިތުވަންދެން) ލަސްކޮށްލުން މޮޅުއިތުރެވެ. ނަމަވެސް މައުމޫމުންނަށް އުނދަގޫކަމެއްކަމުގައިވާނަމަ އޭގެ އެންމެ ކުރީކޮޅުގައި އަދާކުރުން މުސްތަޙައްބުވެގެންވެއެވެ. އެއީ މީސްތަކުން އުނދަގުލުން އެއްކިބާކުރުމަށްޓަކައެވެ.\nނިދިން ނުހޭލެވިދާނެތީވެ، މަޣުރިބު ނަމާދާއި ޢިޝާ ނަމާދާއި ދެމެދު ނިދުން މަކްރޫހަވެގެންވެއެވެ. ހަމައެފަދައިން ޢިޝާނަމާދަށްފަހު ފައިދާއެއް ނެތް ވާހަކަތައް ދެއްކުން މަކުރޫޙަވެގެންވެއެވެ. އެއީ އެކަމުގެ ސަބަބުން ނިދުން ލަސްވެ، އަވަހަށް ހޭލުމަށް ހުރަސް އަޅާތީއެވެ. ރޭގަނޑުގެ ފަހުބައިގައި ތެދުވެ ދަމުނަމާދު ކުރުމަށާއި ފަތިސް ނަމާދު ހީވާގިކަމާއެކު ކުރުމަށްޓަކައި، ޢިޝާނަމާދަށް ފަހު ވީހާވެސް އަވަހަކަށް ނިދުމަކީ މުސްތަޙައްބުކަމެކެވެ. އެހެނީ، ޢިޝާނަމާދުގެ ކުރިން ނިދުމާއި އެނަމާދުގެ ފަހުން ވާހަކަ ދެއްކުމަކީ ރަސޫލުﷲ ޞައްލަﷲ ޢަލައިހި ވަސައްލަމަ ނުރުއްސަވާ ކަމެއްކަމުގައިވެއެވެ. މިއީ ޢިޝާނަމާދުގެ ފަހުން ފައިދާއެއްނެތް ކަންތައްތަކުގައި ރޭގަނޑުގެ ވަގުތުތައް ހޭދަކުރުމުގެ ވާހަކައެވެ. ފައިދާހުރި ރަނގަޅުކަމެއްގައި ނިދުން ލަސްކޮށްލުމަކީ މައްސަލައެއްނޫނެވެ.\n5. ފަތިސް ނަމާދު: ފަތިސް ނަމާދު ފެށޭ ވަގުތަކީ فجر الصادق ގެ އަލިކަން ފާޅުވުމެވެ. އަދި އިރު އަރައްޖެއުމަށް ދާންދެން ވަގުތު ދެމިގެންވެއެވެ. ފަތިސްވެއްޖެކަން ޔަޤީންވެއްޖެކަމުގައިވާނަމަ ކުރީކޮޅުގައި ނަމާދު އަދާކުރުން މުސްތަޙައްބުވެގެންވެއެވެ.\nބަޔާންވެގެން މިދިޔައީ الله سبحانه وتعالى ފަރުޟުކުރެއްވި ފަސްނަމާދުގެ ވަގުތުތަކެވެ. ތިބާގެ މައްޗަށް ވަނީ މިވަގުތުތަކަށް އިޙްތިރާމުކުރުމެވެ. އެއީ އެވަގުތުތަކުގެ ކުރިން ނުވަތަ ފަހުން ނަމާދު ކުރުމުން އެއްކިބާވުމަށެވެ. الله تعالى ވަޙީކުރެއްވިއެވެ. ((فَوَيْلٌ لِلْمُصَلِّينَ * الَّذِينَ هُمْ عَنْ صَلاتِهِمْ سَاهُونَ)) الماعون: 4-5 މާނައީ: “އެބައިމީހުންގެ ނަމާދާމެދު ހަނދާންނައްތައިލައިގެންހުރެ ނަމާދުކުރާމީހުންނަށް ވައިލުއޭކިޔުނު ވަދީ ހުއްޓެވެ.” އެބަހީ، ނަމާދު އޭގެ ވަގުތުން ފަސްކޮށްގެން ނަމާދުކުރާމީހުންނެވެ. އަދިވެސް އެކަލާނގެ ވަޙީކުރެއްވިއެވެ. ((فَخَلَفَ مِنْ بَعْدِهِمْ خَلْفٌ أَضَاعُوا الصَّلاةَ وَاتَّبَعُوا الشَّهَوَاتِ فَسَوْفَ يَلْقَوْنَ غَيّاً)) مريم: 59-60 މާނައީ: “ފަހެ، އެބޭކަލުންގެ ފަހުން ބަޔަކުއައެވެ. އެބައިމީހުން ނަމާދުތައް ނަގާލައި، އަދި ޝަހްވަތްތަކަށް ތަބާވެއެވެ. ފަހެ، އެބައިމީހުން (ނަރަކާގައިވާ) ޣައްޔުއޭ ކިޔުނު ވާދީއާ ކުރިމަތިލާނެއެވެ.” މިއާޔަތުގައިވާ ނަމާދުއެޅުމުގެ މާނަކަމުގައި ތަފްސީރު ޢިލްމުވެރިން ވިދާޅުވެފައިވަނީ، އެއީ ނަމާދު އޭގެ ވަގުތުން ފަސްކުރުންކަމުގައެވެ. ފަހެ، ނަމާދު ވަގުތުން ފަސްކުރާމީހުންނަށް ﷲ ނަންދެއްވާފައިވަނީ ނަމާދުމަތިން ހަނދާންނައްތާލާ، އެނަމާދުތައް ނަގާލާމީހުންކަމުގައެވެ. އެކަލާނގެ އެބައިމީހުން ނަރަކައިގައިވާ ވައިލުއާއި ޣައްޔުއޭ ކިޔުނު ވާދީއަށް ވައްދަވާހުއްޓެވެ. ނަމާދު މަތިން ހަނދާން ނެތުނުމީހާ ނުވަތަ އެވަގުތުގައި ނިދިފައިވާމީހާ، ފާއިތުވި ނަމާދުކުރުމަށް އަވަސްވެގަތުން ވާޖިބުވެގެންވެއެވެ.\nފާއިތުވެފައިވާ ނަމާދު ވީއެންމެ އަވަހަކަށް ކުރުން ވާޖިބުވެގެންވެއެވެ. ބައެއް ތަންދޮރު ނުދަންނަމީހުން ކަންތައްކުރާފަދައިން ޖެހިގެން އޮތް ނަމާދުގެ ވަގުތު ޖެހެންދެން އިންތިޒާރުނުކުރާށެވެ. އަދި ނަމާދުކުރުން ނަހީކުރައްވާފައިވާ ވަގުތުތައް ދަންދެންވެސް ނަމާދުކުރުން ލަސްނުކުރާށެވެ. އެމީހާގެޙާލު ތަންދޭ ގޮތެއްގެމަތިން ނަމާދުކުރާށެވެ. (ނުނިމޭ)\n* އަލްމުލައްޚަޞުލް ފިޤުހީ – ޞާލިޙު ބިން ފަވްޒާން އާލްފަވްޒާން. (ކުދި ބަދަލުތަކާއެކު)


އަބްދުﷲ ރަޝީދުގެ މަރުން ލިބޭ ފިލާވަޅަކީ ކޮބާ؟ – Thadu\nReconstructing Human Rights and Democracy\nHome Democracyއަބްދުﷲ ރަޝީދުގެ މަރުން ލިބޭ ފިލާވަޅަކީ ކޮބާ؟\nBy I. Thayyib (Thadu) Posted on Oct 11, 2017 May 28, 2018\nއަބްދުﷲ ރަޝީދުގެ މަރުން ލިބޭ ފިލާވަޅަކީ ކޮބާ؟\nމީގެ ދެ އަހަރުކުރިން، 2015ގެ މޭޑޭ މުޒާހަރާގައި ބައިވެރިވެގެން5އަހަރަށް ޖަލަށްލާފައިވާ އަބްދުﷲ ވަނީ 10 އޮކްޓޯބަރު 2017ގައި މަރުވެފައެވެ. އަބްދުﷲ މަރުވީ އެތެރެހަށީގެ ބައްޔަކަށް ފަރުވާދެމުންދަނިކޮށް އައިޖީއެމްއެޗްގައެވެ. އަބްދުﷲގެ މަރާ ގުޅިގެން ދެކެވޭ އެއްވާހަކައަކީ ޖަލުގައި ތިބޭ ގައިދީންނަށް އެކަށީގެންވާ ސިއްހީފަރުވާ ފޯރުކޮށްދިނުމަށް ދައުލަތުން އިހުމާލުވެފައިވާ ވާހަކައެވެ. އަބްދުﷲގެ އާއިލާއިން ހިއްސާކުރި މައުލޫމާތުގެ އަލީގައި އެމް.ޑީ.ޕީން ނެރުނު ބަޔާނެއްގައި ފާހަގަކޮށްފައިވާގޮތުގައި އަބްދުﷲގެ ސިއްހީހާލަތު ހީނަރުވަމުންދާތީ އެކިފަހަރުމަތިން ބޭސްފަރުވާ ހަމަޖެއްސުމަށް ކަރެކްޝަންސްގައި އެދިފައިވެއެވެ. ނަމަވެސް ކަރެކްޝަންސްއިން އެކަމަށް ސަމާލުކަމެއްނުދީ، ބޭސްފަރުވާކުރުމަށް އަބްދުﷲ އައިޖީއެމްއެޗަށް ގެނައީ އަބްދުﷲ އަނބުރައިގަނެގެން ގޮޅިތެރެޔަށް ވެއްޓުމުންކަމަށް މިބަޔާނުގައި ބުނެފައިވެއެވެ.\nދިވެހިރާއްޖޭގެ ގާނޫނުއަސާސީގެ 23ވަނަ މާއްދާގައި ބަޔާންކޮށްފައިވާ ފަދައިން ރަގަޅު ފެންވަރުގެ ސިއްހީ ހިދުމަތްތައް ލިބުމަކީ ކޮންމެ ރައްޔިތަކަށްމެ ލިބިގެންވާ ހައްގެކެވެ، އަދި ދައުލަތުން މިކަން ކަށަވަރުކޮށްދޭންޖެހެއެވެ. އަދި ދިވެހިރާއްޖެއިން ބައިވެރިވެފައިވާ ބައިނަލްއަގުވާމީ މުއާހަދާތަކުގައިވެސް މިކަން ތަކުރާރުކޮށްފައިވެއެވެ. އެހެންކަމުން ގާނޫނީގޮތުންވެސް، އަދި ހެޔޮ ރިވެތި (moral) އުސޫލުތަކުންވެސް ރައްޔިތުންނަށް ފުރިހަމަ ސިއްހީފަރުވާ ފޯރުކޮށްދިނުމަކީ ދައުލަތުގެ ޒިންމާއެކެވެ. ވަކިން ހާއްސަކޮށް ދައުލަތުގެ ސީދާ ބެލުމުގެ ދަށުގައި ހުރި މީހަކަށް އެކަށީގެންވާ ސިއްހީ ސަމާލުކަން ނުދެވުމުގެ ސަބަބުން މިދުނިޔެއާއި ވަކިވާންޖެހުމަކީ ކަންބޮޑުވާ، އަދި އެކަމާ އިހުތިޖާޖު ކުރަންޖެހޭ ކަމެކެވެ. އަބްދުﷲގެ މަރާއިގުޅިގެން ދައުލަތާއިމެދު ކުރެވޭ ތުހުމަތުތަކަށް ދައުލަތުން ޖަވާބުދާރީވާން ޖެހެއެވެ. އަދި މިކަމުގައި ދައުލަތުގެ އިހުމާލެއްވާނަމަ، އެކަމެއް ބަލައި އެކަށީގެންވާ ފިޔަވަޅު އަޅަންޖެހެއެވެ. އިދިކޮޅު ސިޔާސީ ފަރާތްތަކުންވެސް ދައްކަމުންދާ ވާހަކައަކީ މިއެވެ. އެހެންނަމަވެސް މިހާދިސާގެ ފަހަތުގައި ނުދެކެވޭ ވާހަކަތަކެއް ވާކަމުގައި ހިތުގެ ފުންމިނުން ގަބޫލުކުރެވެއެވެ.\nމީގެ ދެ އަހަރުކުރިން، 2015ވަނަ އަހަރު ބޭއްވުނު މޭޑޭ މުޒާހަރާއަކީ ފަހުގެ ތާރީހުގައި ދިވެހިރާއްޖޭގައި ބޭއްވުނު އެންމެބޮޑު އެއް މުޒާހަރާއެވެ. ޖުމުލަ 25،000 މީހުން ބައިވެރިވިކަމަށް އަންދާޒާކުރެވޭ މިމުޒާހަރާއާއިގުޅިގެން 200 ވަރަކަށް މީހުން ހައްޔަރުކޮށްފައިވެއެވެ. މިމުޒާހަރާގެ ތެރޭގައި އާންމުންނާއި ފުލުހުންނާދެމެދު ކުރިމަތިލުންހިނގައި މާރާމާރީ ހިންގާފައިވެސްވެއެވެ. ބިންމައްޗަށް ވެއްޓުނު ސްޕެޝަލް އޮޕަރޭޝަންސް ފުލުހަކަށް އާންމުން އަނިޔާކުރި ވީޑީއޯއެއް ފުލުހުންވަނީ އާންމުކޮށްފައެވެ. އަދި މިހާދިސާއާއި ގުޅިގެން ޖުމުލަ 15 މީހަކުވަނީ ހައްޔަރުކޮށްފައެވެ. އަބްދުﷲއަކީ މި 15 މީހުންގެ ތެރެއިން ޖަލުހުކުމް އިއްވުނު އެކަކެވެ. އަދި މި މުޒާހަރާގައި ދެއްކި ވާހަކަތަކާ ގުޅިގެން ފެބްރުއަރީ 2016ވަނަ އަހަރު ޝޭޚް އިމްރާން އަބްދުﷲގެ މައްޗަށް ޓެރަރިޒަމްގެ ކުށްސާބިތުވެ 12 އަހަރަށް ވަނީ ޖަލަށް ހުކުމްކޮށްފައެވެ.\nމޭޑޭ މުޒާހަރާގައި ބައިވެރި މީހުންނަކީ، އަދި ވަކިން ހާއްސަކޮށް ހައްޔަރުކުރެވި ޖަލުހުކުމް އިއްވުނު މީހުންނަކީ ބަތަލުންގެ ގޮތުގައި އިދިކޮޅު ސިޔާސީ ފަރާތްތަކުން ފާހަގަކޮށްފައިވެއެވެ. އަދި އެމީހުންނަކީ އެއްވެސް ކުށެއްނެތި، އެއްވެއުޅުމުގެ ހައްގާއި ހިޔާލުފާޅުކުރުމުގެ ހައްގު ބޭނުންކުރުމުގެ ސަބަބުން ނުހައްގުން ޖަލަށްލެވިފައިވާ ބައެއްގެ ގޮތުގައިވެސްވަނީ ސިފަކުރެވިފައެވެ. ނަމަވެސް ސިޔާސީ “އިސް ބޭފުޅުން” ހައްޔަރުކުރެވެންފެށުމާއެކީ އާންމު ބަތަލުންގެ ވާހަކަ އޮބިގެން ދިޔައެވެ. ޖަލުގައި ހިންގާ ލާއިންސާނީ އަމަލުތަކުގެ ވާހަކަ ބިނާވެފައިވައިއޮތީ ސިޔާސީ “ބޭފުޅުންނަށް” ހާއްސަ އިނާޔަތްތަކެއްނެތި އާންމުންނެކޭ އެއްބީދައިން އަމަލުކުރާތީ އެކަމުގެމައްޗަށެވެ. އާންމު ބަތަލުން ނިކަމެތި ހާލުގަ ޖަލުގައި ހުރިހާ ދުވަހެއް ގުނަމުންދިޔައިރު، ސިޔާސީ ބައެއް “ބޭފުޅުން” ރޯދަމަހާދިމާކޮށް ގޭބަންދަށް ބަދަލުކުރެވިފައިވެއެވެ. އަދި ސިއްހީ ފަރުވާއަށް ގިނަދުވަސްތަކަކަށް މާލެގެނެވި، ރާއްޖެއިންބޭރަށް ދިޔުމުގެ ފުރުސަތު ލިބިފައިވެއެވެ.\nއިންސާނި ހައްގުތަކުގެ ބަހުރުވައިން ދައުލަތުގެ އަމަލުތައް ކުށްވެރިކުރި ބައެއްމީހުންވެސް އެވާހަކަތައް ބިނާކުރަމުންއައީ ސިޔާސީ “ބޭފުޅުން” ތަހައްމަލުކުރަންޖެހުނު އާންމުމީހާގެ ދިރިއުޅުން މައްސަލައެއްގެގޮތުގައި ހަދައިގެންނެވެ. އާޚިރުގަ ފެނިގެންމިދިޔައީ އާންމު މީހާއަށް އެއްވެސް ސަމާލުކަމެއް ނުދެވުނުތަނެވެ. ފްރީ އެވެނި މީހެއް، ފްރީ މިވެނި މީހެއް ހިމެނޭ އެތަކެއް ހޭޝްޓެގްތަކެއް ސޯޝަލް މީޑިއާގައި އުފަންވިއިރު، މޭޑޭގެ ބަތަލުންގެ ހޭޝްޓެގްތަކެއް ނުފެނެއެވެ. އަބްދުﷲ މަރުވުމުގެ ކުރީގައި އޭނަގެ ސިއްހަތާގުޅޭ އެއްވެސް ވާހަކައެއް މީޑިއާއަކަށް ތިލައެއްނުވެއެވެ. އެބަލިހާލުގަ އަބްދުﷲ މަރުވެގެން ދިޔުމުން ސިޔާސި “ބޭފުޅުން” އެމަރު ކުށްވެރިކޮށް، ދައުލަތަށް ނަފުރަތު އަމާޒުކޮށްލިއިރު މި “ބޭފުޅުންގެ” އަމަލުތަކާމެދު އަމިއްލަނަފުސާ ސުވާލުނުކުރާކަމުގައި ގަބޫލުކުރެވެއެވެ.\nހުރިހާ އެއްމެނަށްވެސް އެއް ހައްގުތަކެއް ލިބެންޖެހޭކަމަށް ވަކާލާތުކުރާއިރު، އެކިމީހުންނަށް ހައްގުތަކަށް ވާސިލުވުމުގައި ހުރިފުރުސަތުތައް ތަފާތުކަން، މިއީ އަބްދުﷲގެ މަރުން އަހަރެމެން އެންމެންވެސް ލިބިގަންނަންޖެހޭ ފިލާވަޅެކެވެ. ގާސިމް އިބްރާހީމަށް ސިންގަޕޫރަށް ބޭސްފަރުވާއަށް ދެވޭވަރަށް ސިޔާސީ “ބޭފުޅުން” އެކި ގޮތްގޮތުން ސަރުކާރަށް ޕްރެޝާކުރިއިރު، ބަތަލުންގެ ގޮތުގަ ސިފަކުރި އާންމުންގެ ހާލަތުކޮބައިތޯ ރަގަޅަށް ބަލާވެސްނުލެވޭކަން، އަބްދުﷲ މަރުވުމުގެ ހާދިސާއިން ވަރަށްސާފުކޮށް ހާމަވެގެންދެއެވެ. މިކަން ގުޅިލާމެހިފައިއޮތީ ދިވެހިރާޖޭއްގެ އެތައް ސަތޭކަ އަހަރެއްވީ ސިޔާސީ ވައްޓަފާޅިއާއެވެ. މިވައްޓަފާޅިއަކީ، “ބޭފުޅުންގެ” ބޭނުންތައް ފުރިހަމަވުމުން އޭގެފަހުގައި އާންމުމީހާގެ ބޭނުންތަކަށް ނަޒަރުހިންގާ އުސޫލުވެ. “ބޭފުޅުން” ކައި ބަނޑު މުއްތިކުރުމަށްފަހު، އާންމުމީހާ ބަނޑުހައިތޯބަލާ ނިޒާމެވެ. މިކަން ބަދަލުކުރެވޭނީ އާންމުންގެ ފަރާތުން އަންނަ ވަރުގަދަ ބަދަލަކާއެކީގައެވެ. މިބުނި ސިޔާސީ ވައްޓަފާޅި އެކީއެކައްޗަކަށް ފުނޑާލައިގެންނެވެ.\nCategories: Democracy, Human Rights\nPrevious Post Previous post:ރޮހިންޖާ މުސްލިމުންނަށް ނަޒަރެއް\nNext Post Democracy and Capitalism; the dilemma\nލާދީނީ: ބޭނުންކުރުން ހުއްޓާލަންޖެހޭ ބަހެއް\nހިޖާބް: އެޅުމާއި ނޭޅުމުގެ އިޚްތިޔާރު\nސިޔާސީ މަސްރަހުގަ މިވަނީ ކިހިނެއް؟\nDemocracy and Capitalism; the dilemma\nޑރ. އަފްރާޝީމް އަލީ، އަހްމަދު ރިލްވާން، ޝާހީން މިއާ، ޔާމީން ރަޝީދު، އަދި ހަމައެއް ލަމައެއްނެތި މަރާލެވި، އިންސާފު ނުލިބިވާ އެތައް ބަޔެއްގެ ހަނދާނުގައި\nIn memory of Dr. Afrasheem Ali, Ahmed Rilwan, Shaaheen Mia, Yameen Rasheed and the many others who were murdered and for whom justice is pending.


Euro gai Anhen Refree aku fenidhaanetha? - Hali News\n2019 ވަނަ އަހަރު ޔުއެފާ ސްޕަރ ކަޕް ފައިނަލް މެޗުގައި ލިވަޕޫލްގެ ކެޕްޓަން ހެންޑަސަންއަށް ފްރަޕާޓް ރީނދޫ ކާޑް ދައްކަނީ. މިފަހަރު ޔޫރޯގެ މެޗް އޮފިޝަލުން ތެރޭގައި ފްރަޕާޓް ހިމެނޭ.\nޔޫރޯގައި އަންހެން ރެފްރީއަކު ފެނިދާނެތަ؟\n10 June 2021, 21:01\nޔޫރަޕުގެ މަތީ ފަންތީގެ ލީގުތަކުގައި އަންހެން ރެފްރީން މަދުން ނަމަވެސް އިންސާފު ކުރި މަންޒަރު ފާއިތުވެދިޔަ ދެސީޒަނުގައި ވަނީ ފެނިގެން ގޮސްފައެވެ. މިއާއެކު މާދަމާ ރޭ ފަށާ ޔޫރޯ ފުޓްބޯޅަ މުބާރާތުގައި އަންހެން ރެފްރީއަކު ރެފްރީކަންކޮށްލާ މަންޒަރު ފެނިދާނެތޯ މިއީ މިހާރު އުފެދޭ ސުވާލެކެވެ.\nމިވަގުތު ޔޫރަޕުގައި އަދި ދުނިޔޭގައިވެސް ހުރި އެންމެ ތަޖުރިބާކާރު އަންހެން ރެފްރީއަކީ ފްރާންސަށް އުފަން ސްޓެފާނީ ފްރަޕާޓެވެ. ޗެލްސީ އާއި ލިވަޕޫލް 2019 ވަނަ ބައްދަލު ކުރި ފޯރިގަދަ ޔުއެފާ ސްޕަރ ކަޕް ފައިނަލް މެޗުގެ ރެފްރީ ކަމާއި ނިމިދިޔަ ސީޒަނުގައި ޗެމްޕިއަންސް ލީގް ދެވަނަ ބުރުގެ ދެވަަނަ ލެގުގައި ޗެލްސީ އާއި އެތުލެޓިކޯ މެޑްރިޑް ބައްދަލު ކުރި މެޗުގެ ރެފްރީކަން ކުރީވެސް ފްރަޕާޓެވެ.\nޗެލްސީ އާއި ލިވަޕޫލް 2019 ވަނަ އަހަރު ބައްދަލު ކުރި ޔުއެފާ ސްޕަރ ކަޕް ފައިނަލް މެޗުގައި ޗެލްސީގެ ކެޕްޓަން ހަމަޖެއްސުމަށް ފްރަޕާޓް މަސައްކަތް ކުރަނީ.\nފްރަޕާޓަކީ ވޯލްޑް ކަޕް ކޮލިފައިން މެޗެއްގައި ރެފްރީކަން ކުރި ފުރަތަމަ އަންހެން ރެފްރީ އެވެ. މީގެ އިތުރުން ޔުއެފާ ޗެމްޕިއަންސް ލީގް މެޗެއްގައި ރެފްރީކަން ކުރި ފުރަތަމަ އަންހެން ރެފްރީއަކީވެސް އޭނާއެވެ.\nފްރައްޕާޓް ރެފްރީކަން ކޮށްފައިވާ ފާހަގަ ކޮށްލެވޭ މެޗުތައް:\n1. އަންހެނުންގެ ވޯލްޑް ކަޕް ފައިނަލް މެޗް (ނެދަލޭންޑްސް – އެމެރިކާ) ، 2019\n2. ޔުއެފާ ސްޕަރ ކަޕް ފައިނަލް މެޗް ( ޗެލްސީ – ލިވަޕޫލް) ، 2019\n3. ޗެމްޕިއަންސް ލީގް ދެވަނަ ބުރުގެ ދެވަލަ ލެގް (ޗެލްސީ – އެތުލެޓިކޯ މެޑްރިޑް)، 2021\n4. ވޯލްޑް ކަޕް ކޮލިފައިން (ނެދަލޭންޑްސް – ލެޓްވިއާ) ، 2021\nމިހިސާބުން އުފެދޭ ސުވާލަކީ މިފަހަރުގެ ޔޫރޯ ފުޓްބޯޅަ މުބަރާތުގެ މެޗަކަށް ފްރަޕާޓް އިންސާފު ކުރަނިކޮށް ފެނިދާނެތޯއެވެ؟\nޔުއެފާގެ ރެފްރީސް ޑިޕާޓްމަންޓުން ޔޫރޯގެ މެޗުތަކުގައި ރެފްރީކަން ކުރުމަށް ނެގީ 18 ރެފްރީންނެވެ. އޭގެތެރޭގައި ފަރަޕާޓުގެ ނަން ހިމަނާފައް ނުވެއެވެ. އޭގެ ބަދަލުގައި ފަރައްޕާޓުގެ ނަން ހިމަނާފައި ވަނީ ރެޒާވް އެސިސްޓެންޓް ރެފްރީންގެ ތެރޭގަޔާއި ހަތަރުވަނަ އޮފިޝަލުންގެ ތެރޭގައެވެ.\nވީމާ، މެޗަކަށް އިންސާފު ކުރާ ރެފްރީއެއް ގޮތުގައި ފްރަޕާޓް ނުފެންނާނެއެވެ. އެކަމަކު އެސިސްޓެންޓް ރެފްރީއެއްގެ ގޮތުގައި ރޮނގު ބަލަހައްޓަން ފްރަޕާޓަށް ފުރުސަތު ދިނުން ވަރަށް ކައިރި ކަމަށް ތަޖުރިބާކާރުން ދެކެއެވެ. ޔޫރޯއަށް ނެގި ރެފްރީޒް ޓީމުގައި ފަރަޕާޓް ނުހިމެނު ނަމަވެސް، އޭނާގެ ނަން ޔޫރޯގެ މެޗް އޮފިޝަލުންގެ ޓީމުގައި ހިމެނުމަކީ ރެފްރީންގެ ގޮތުގައި ހަރަކާތްތެރިވާ އަންހެނުންނަށް ލިބިގެންދިޔަ ބޮޑު ކާމިޔާބީއެއް ކަމުގައި ނޫނީ ނުވާނެއެވެ.


Mudhaa Import kurumugai ithuru lui fasseyhatha libigendhaane ehbas vume gai soi kohfi - AO News\nމުދާ އިމްޕޯޓް/އެކްސްޕޯޓް ކުރުމުގައި އިތުރު ލުއި ފަސޭހަތަކެއް ދިނުމާ ގުޅޭ އެއްބަސްވުމެއްގައި ރާއްޖެ އާއި އިންޑިއާއިން ސޮއިކޮށްފިއެވެ.\nއެކްސްޗޭންޖް އޮފް ޕްރީ އެރައިވަލް އިިންފޮމޭޝަން ފޯ ފެސިލިޓޭޝަން އޮފް ޓްރޭޑް އެންޑް ކަސްޓަމްސް ކޮންޓްރޯލް އޮން ގުޑްސް” ގެ އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ކޮމިޝަނާ ޖެނެރަލް އޮފް ކަސްޓަމްސް އަބްދުﷲ ޝަރީފެވެ. އިންޑިއާގެ ފަރާތުން މި އެއްބަސްވުމުގައި ސޮއިކުރެއްވީ އިންޑިއާގެ ސެންޓްރަލް ބޯޑް އޮފް އިންޑައިރެކްޓް ޓެކްސަސް އެންޑް ކަސްޓަމްސްގެ ޗެއާމަން އަޖިތު ކުމާރެވެ.\nރާއްޖެ އާއި އިންޑިއާ އާއި ދެމެދު ސޮއިކުރެވުނު މި އެއްބަސްވުމުގެ ދަށުން މުދާ އެކްސްޕޯޓް ކުރާއިރު، ބަނދަރާ ހަމައަށް މުދާ ގެންދިއުމުގެ ކުރިން ލިޔުންތައް ބަދަލު ކުރެވޭނެ ނިޒާމެއް ގާއިމުކުރާނެއެވެ. މި ކަމުގެ ސަބަބުން ކަސްޓަމްސްގެ އިޖުރައާތުތައް ފުރިހަމަ ކުރަން ހޭދަވާ ވަގުތު ކުޑަވެ، ދެ ގައުމުގެ ކަސްޓަމްސްގެ މަރުހަލާތައް ހަލުވިވެގެންދާނެއެވެ. އަދި ވިޔަފާރި އާއި ސަޕްލައި ޗެއިންގެ ސެކިއުރިޓީ އިތުރަށް ވަރުގަދަވެގެންދާނެއެވެ.\nކަސްޓަމްސް އިން ބުނީ މި އެއްބަސްވުގެ ސަބަބުން ދަށުން ހިއްސާކުރާ މަޢުލޫމާތުގެ ޒަރިއްޔާ އިން، ކަސްޓަމްސްގެ އާންމު ގަވާއިދުގައި ބަޔާންކޮށްފައިވާ “މުއާމަލާތުގެ އަގު ނުވަތަ ޓްރާންސެކްޝަނަލް ވެލިއު” ކަނޑައެޅުމަށް ބޭނުންވާ ފުރިހަމަ މައުލޫމާތު ވަގުތުން ވަގުތަށް ލިބިގެންދާނެކަމަށެވެ. އަދި މުދަލުގެ ބާވަތާއި ސައްހަ އަގު އެނގި، ކަސްޓަމްމަށް ދައްކަންޖެހޭ ޑިއުޓީ ކަށަވަރު ކުރުމުގައި ފަސޭހަވެ، އެކްސްޕޯޓް މަރުހަލާގައި ހަދާ “ކޮމާޝަލް ފުރޯޑް” ދެނެގަނެވޭނެކަމަށެވެ.\nރާއްޖެ އިންޑިއާ ކާގޯ ފެރީރާއްޖެ-އިންޑިއާކަސްޓަމްސް\n94 މިލިއަން ރުފިޔާގެ މަސްތުވާތަކެތި އަތުލައިގެންފި\nއިންޑިއާގެ އެހީތެރިކަން، ސަރުކާރުން ހޯދާ ގޮތުގެ މައުލޫމާތު ސާފުކޮށްދިނުން މުހިންމު: ހަސަން ލަތީފް


ފައިސާ އަތުލާ އެތައް ބަޔަކަށް ލަނޑުދިން ސީލައިފްގެ އެމްޑީ ހައްޔަރުކޮށްފި ފައިސާ އަތުލާ އެތައް ބަޔަކަށް ލަނޑުދިން ސީލައިފްގެ އެމްޑީ ހައްޔަރުކޮށްފި\nފައިސާ އަތުލާ އެތައް ބަޔަކަށް ލަނޑުދިން ސީލައިފްގެ އެމްޑީ ހައްޔަރުކޮށްފި\nހުޅުމާލޭގައި ސީލައިފް ގްލޯބަލްއިން ޢިމާރާތްކުރައްވާ ފްލެޓްތަކުގެތެރެއިން ފުރަތަމަ ފިޔަވަހީގައި ޢިމާރާތް ކުރާ ފްލެޓްތަކުގެ އެއްބަސްވުމުގައި ސޮއިކުރުމުގެ ރަސްމިއްޔާތުގެ ތެރެއިން- ފޮޓޯ: ޕީއެސްއެމް\nއެތައް ބައެއްގެ އަތުން ފައިސާ އަތުލާ މަކަރާ ޙީލަތް ހަދައިގެން ފިލައިގެން އުޅުނު ސީލައިފް ގްލޯބަލް އިންކް ޕްރައިވެޓް ލިމިޓެޑުގެ ވެރިޔާ އަހުމަދު މޫސާ ސްރީލަންކާއިން ހައްޔަކޮށްފިއެވެ.\nހުޅުމާލޭގައި 3000 ހައުސިން ޔުނިޓް އަޅަން ސީލައިފާއި ހަވާލުކުރުމުން ފްލެޓް ވިއްކާނެކަމަށް ބުނެ އެކި ފަރާތްތަކުގެ އަތުން ބޮޑެތި އަދަދުން ފައިސާ ނެގުމަށްފަހު ފްލެޓްތައްވެސް ނަޅާ އެފައިސާތަކަށް ޚިޔާނާތްތެރިވި މައްސަލާގައި އަހުމަދު މޫސާ ހޯދުމަށް އިންޓަޕޯލުން ރެޑް ނޯޓިސް ނެރެފައި ވަނީ 2019ވަނަ އަހަރުގެ އޭޕްރީލް މަހުގެ ތެރޭގައެވެ.\nއަހުމަދު މޫސާ ސްރީލަންކާއިން ހައްޔަރުކުރީ ރޭގެ ވަގުތެއްގައިކަން ވަނީ އެނގިފައެވެ.\nޕީއެސްއެމް ނިއުސްއަށް މައުލޫމާތުދެއްވަމުން ކޮމިޝަނަރ އޮފް ޕޮލިސް މުޙައްމަދު ޙަމީދު ވިދާޅުވީ ފުލުހުން ހޯދަމުންދާ އަޙްމަދު މޫސާ ހައްޔަރުކޮށްފައިވާކަން އިންޓަޕޯލުން މޯލްޑިވްސް އެ އިދާރާއަށް އަންގާފައިވާކަމަށެވެ. އަދި މިކަމާއި ގުޅިގެން އިތުރަށް ފުރިހަމަ ކުރަންޖެހޭ ކަންކަން އިންޓަރޕޯލާއި ގުޅިގެން ފުރިހަމަކުރުމުގެ މަސައްކަތް ކުރަމުންދާކަމަށް ކޮމިޝަނަރ ވިދާޅުވިއެވެ.\nމަކަރާއި ހީލަތް ހެދުމުގެ ތުހުމަތުގެ އިތުރުން ފައިސާ ނެގުމަށް ފަހު ރައްދު ނުކުރުމާއި ފޯޖަރީގެ ތުހުމަތު އަޙްމަދު މޫސާގެ މައްޗަށްކޮށްފައިވާއިރު ސީލައިފްގެ ފްލެޓްތަކުގެ މައްސަލަ ފުލުހުން ތަހުޤީޤްކުރަން ފެށީ 2018 ވަނަ އަހަރުގެ ނޮވްމެބަރުމަހުގައެވެ.\nސީލައިފް ފްލެޓްތަކުގެ މައްސަލައިގައި އަޑު އުފުލުމަށް ބޭއްވި ހިނގާލުމުގެތެރެއިން- ފޮޓޯ: ޕީއެސްއެމް ނިއުސް\nސީލައިފުން ހުޅުމާލޭގައި 3000 އެޕާޓްމެންޓު އެޅުމަށް ބޮޑު މަޝްރޫއެއް އިއުލާނު ކުރީ 2016ވަނަ އަހަރުގައެވެ. ފްލެޓް ގަތުމަށް އެތައް ބަޔަކު ދެއްކި ފައިސާއަށް އެ ކުންފުނީގެ ވެރިން ހިޔާނަތްތެރިވެ އެ ފައިސާ އަނބުރާ ދީފައިނުވާތީ 200 ވުރެ ގިނަ މީހުންވަނީ އެ ކުންފުންޏާއި ދެކޮޅަށް ސިވިލްކޯޓްގައި ދައުވާކޮށްފައެވެ. މި މައްސަލާގައި ތެރެއަށް އެޗްޑީސީ ވަދެ ގެއްލުންވި ފަރާތްކަށް 45 މިލިއަން ރުފިޔާގެ ބަދަލެއް ކަނޑައަޅާ ބޯހިޔާވަހިކަމުގެ އެހެން މަޝްރޫއއަކުން ފްލެޓް ގަތުމަށް ފުރުސަތު ދިނުމަށް އެއްބަސްވުމެއް އެކުލަވާލާ ކޯޓުން ބޭރުގައި އެ މައްސަލަވަނީ ހައްލުކޮށްފައެވެ.\nކުރީގެ ރައީސް ޔާމިންގެ ވެރިކަމުގައި 3000 ފްލެޓް އެޅުމަށް ސީ ލައިފްއާއި ހަވާލުކޮށްފައިވަނީ އެވަރުގެ މަޝްރޫއެއް ހިންގުމުގެ ޤާބިލްކަން އެ ކުންފުނީގައި ނެތްކަން އެނގިތިބެކަން އެޗްޑީސީން އެކުލަވާލާފައިވާ ރިޕޯޓްގައިވެއެވެ.


ގެވަޅަށް ޕޮއިންޓް ދޭ އުޞޫލާމެދު ހުޅުވައިލެވިފައިވި ސިޓީއެއް! — Ihavandhoo.com\n27 މާރިޗު 20163ޢަބްދުލްމާނިޢު ޙުސައިން\nއިހަވަންދޫގެ ހުޅަނގު ފަރާތް / ފޮޓޯ: އިހަވަންދޫޑޮޓްކޮމް ފައިލް\nކައުންސިލްގެ ރައީސް އަލްފާޟިލް މުޙައްމަދު ޢާޞިފަށް\nގެވަޅަށް އެދޭ މީހުންނަށް ޕޮއިންޓް ދޭނެ ގޮތާމެދު ޚިޔާލަށް ހުޅުވައިލި އުޞޫލަށް އަހުރެންނަށް ފެންނަ އެއްޗެއް ވެސް ދަންނަވަން ކަމަށެވެ.\nޚިޔާލުފާޅު ކުރުމުގެ ކުރިން އެހެން ދެތިން ވާހަކައެއް ވެސް ދަންނަވާނަމެވެ.\nގެވަޅު ދިނުން ވަޅުޖެހިފައި ވަނިކޮށް ތިޔަކަމާ އުޅުއްވާހެން ހީވާ ވަރަށް ކަން ކުރައްވަން ފެއްޓެވީތީ ހާދަހާވާ އުފަލެއްވެއެވެ. ގޮތުގައި ކުރެއްވޭތޯ ބައްލަވާށެވެ.\nދިވެހިރައްޔިތަކަށް އަލަށް ބަންޑާރަ ގޯއްޗެއް ދޫކުރުމުގައި ފުރިހަމަ ވާން ޖެހޭ އަސާސީ ޝަރުތުތައް ބިމާބެހޭ ގާނޫނާއި ގަވާއިދުތަކުގައި ބަޔާންކޮށްފައިވެއެވެ. ޕޮއިންޓް ދޭނެ އެހެން އުޞޫލެއް ހަދަން ޖެހެނީ ބޭނުން ޖެހި ތިބި މީހުންނަށްވުރެ ދެވެން ހުރި ގޯތި މަދުވުމުން، އެންމެ ޢަދުލަށް ބަހަން ނޫންތޯއެވެ. ބެހުމުގެ ޢަދުލު ބަރޯސާ ވާނީ ހަމަ ގައިމު ތިޔަ ހައްދަވާ އުޞޫލަށެވެ. ވީމާ ގެވަޅު ދިނުމުގައި އެންމެ ހަރުދަނާ ކުރަންޖެހޭ ވަޑާމަކީ ތިޔަ އުޞޫލު ކަމާމެދަކު ޝައްކެއް ނެތްތާއެވެ.\nޚިޔާލަށް ހުޅުވައިލުމަކީ ނުހަނު ރަނގަޅު ގޮތެކެވެ. އެކަމަށްޓަކައި ޝުކުރިއްޔާއެވެ. ނަމަވެސް ޚިޔާލު ދެވޭ މުއްދަތު އާދީއްތަ އަށް ހަމަވުމަކީ ދެރަ ގޮތެކެވެ. ކަމުވޮށިގެންވާ ޒުވާންވެރިން މި ބަންދު ހަފްތާއާ ވިއްދައި ހޭލަމޭލަވެފައި ވަނިކޮށް، ކުއްލި ގޮތަކަށް އުޞޫލު ރަސްމީ ކޮށްފިނަމަ ފަހުން ކޮށިއަރައިފާނެއެވެ.\nއިސްވެ އިސްނަގައި ޚިޔާލު ދޭ މީހުން ވެސް މަދުވާނެއެވެ. ހިނގައި އަހައިގެން ޚިޔާލު ނެރެންވެސް ޖެހެއެވެ. ކޮންމެ މީހަކު ވެސް ފުފިގެން ފުމެން ފަށާނީ ފަޔަށް ކަށި ހެރުނީމާ ނޫންތޯއެވެ.\nޚިޔާލު ހޯދުން ދަންމަން ޖެހޭ އަނެއް ސަބަބަކީ، ގެވަޅު ކޮމިޓީގެ އެކުލެވުން ހަނިވީތީއެވެ. ގިނަ ވިސްނުމާއި ތަފާތު ފިކުރު މުސްހުނި ވާނެހެން އެންމެ ފުރިހަމައަށް އެކުލަވައިލި ކޮމިޓީއެކޭ ދަންނަވަން ދަތީއެވެ.\nވީމާ އުޞޫލު، އިއްޔަށް ޖެހުމުގެ ކުރިން ދެއްޔަށް އޮޑާ ތަޅައި، ހިމުންކަން ކަށަވަރު ކުރުމަށް ރައީސަށް ދަންނަވަމެވެ.\nއާޒާދީބަހާރު / އޮނަރަބްލް މުޙައްމަދު ފިރާޟް ވިދާޅުވާހެން ބިން ހުސްވެދާނެއޭ ހިތާ ގޯތި ނުދީ ތިބުމަކީ ގޯހެކެވެ. އެ މަނިކުފާނު ވިދާޅުވަނީ ބިން ހެދި ބޮޑުވާ ކަމަށެވެ. އެއީ ތޯތޯ ވާހަކައެއް ނޫނެވެ. މުޖައްރިބެކެވެ.\nއަހުރެން ވެސް ދަންނަވާނީ ގޯތި ދީ ބިން ހުސްކޮށްލާށޭއެވެ. ހުސްވީމާ ތިން ހަތަރު ގުނަ ބޮޑު އިހަވަންދޫއެއް ހިއްކައި ތިލަ ކޮއްލާކަށް ސަރުކާރުތަކުން ލަސްފަސް ނުކުރާކަން އެއްވެސް ޝައްކެއް ނެތި ސާބިތުވެއެވެ. ވީމާ ޖެހިލުންވާން ޖެހޭ އެއްވެސް ސަބަބެއް ނެތެވެ. ކުރި އަރައި ދެވޭނީ ތަންމިނަށް ވިސްނުން ހުޅުވައި ޝައްކާއި ހީ ފިލުވައިގެންނެވެ. އޮބި އަޅުވައި އޮބަހައްޓައިގެން ލިބޭނެ މޮޅެއް ނެތެވެ.\nޚިޔާލަށް ހުޅުވައިލި ފަދައިން ޚިޔާލު ބަލައިގަތުމުގައި ވެސް ފަހިކަން ބާއްވަވާށެވެ. އެހެން ބަޔަކު ބޭނުން ކުރި އުޞޫލެއް ކަމަށް ވީތީ، ނުވަތަ އަބަދު ވެސް އޮންނަ އުޞޫލު ކަމަށް ވީތީ އެ ގޮތަކީ ކަން އޮންނަން ޖެހޭ ފުރިހަމަ އަސްލު ގޮތްކަމަށް ނުވެވެސްފާނެ ކަން ހަމަ ހަގީގަތަށް ވެސް ގަބޫލުކުރައްވަވާށެވެ.\n"1- ކައިވެނީގެ ބައި\n(ހ) މީހަކާ އިނދެގެންހުރިނަމަ: 25 ޕޮއިންޓް\n(ށ) ކުރިން މީހަކާ އިނދެ، ކައިވެނި ރޫޅިފައި ވީނަމަވެސް ދަރިން ތިބިނަމަ: 15 ޕޮއިންޓް\n(ކައިވެނި ރޫޅިފައިކަމަށް ބަލާނީ ގޯތި ދޫކުރަން އިޢުލާނު ކުރުމުގެ ކުރިން ޢާއިލާ ރުޅިފައިވާނަމަ އެވެ. އަދި މިބައިގެ ށ ގައި ބުނެފައިވާ މާކުސް ލިބޭނީ، ލިބިފައިވާ ދަރިން ބަލަމުން ގެންދަނީ ގޯއްޗަށް އެދި ހުށަހަޅާފައިވާ ފަރާތްކަމުގައި ވާނަމައެވެ.)"\nކައިވެންޏަށް ޕޮއިންޓް ދިނުމަކީ ރަނގަޅު ގޮތެކެވެ.\nގޯތި ދިނުން އިސްކުރަންވީ ފަރާތް ކަނޑައެޅުމުގައި، ކައިވެނީގައި ހޭދަވި މުއްދަތަށް ރިޢާޔަތް ކުރުން ވެސް މުހިއްމު ކަމަށް ފެނެއެވެ.\nމިއަދު ކައިވެނި ކުރި ފަރާތަށް ވުރެ އިއްޔެ ކައިވެނި ކުރި ފަރާތަށް ގޯތި ދިނުން ތަރުތީބުގެ ގޮތުން އިސް ކުރަން ޖެހޭ ކަމަށް ގަބޫލުކުރެވެއެވެ. ދަރިން މިންވަރު ނުވެ ކައިވެންޏަށް އެތައް އަހަރެއް ވެފައިވާ ފަރާތްތަކަށް، ދަރިން ތިބޭތީ ދޭ ޕޮއިންޓް ނުލިބޭނެތީ، ކައިވެނީގައި ހޭދަވި މުއްދަތަށް ސަމާލުވެ ކައިވެނީގެ މުއްދަތަށް ޕޮއިންޓް ދިނުން އިންތިހާއަށް މުހިއްމުވެގެން ދެއެވެ.\nއަނބިމީހާ ނުވަތަ ފިރިމީހާގެ ގޯއްޗެއް އޮތް ނަމަ ޕޮއިންޓް އުނިވާނެ ކަމަށް އުޞޫލުގެ ފަހަތުކޮޅުގައި އޮތް ފަދައިން، ރޫޅިފައިވާ ކައިވެންޏަކަށް ދަރިން ތިބި ނަމަ ޕޮއިންޓް ދިނުމުގައި، ދަރިންގެ މަންމަ ނުވަތަ ބައްޕަގެ ގޯއްޗެއް އޮތުމުން ޕޮއިންޓް އުނިވާނެ ކަމަށް ވެސް ބަޔާންކުރުމަކީ އެންމެ އިންޞާފުވެރި ގޮތް ކަމަށް ފެނެއެވެ. ނޫންނަމަ، ގޯތި އޮތް ދެމަފިރިއަކު ކުރިމަތިލައި ޕޮއިންޓް އުނިވިޔަ ނުދިނުމަށް ކައިވެނި ރޫޅައިލަފާނެއެވެ.\n"2- ޢުމުރުގެ ބައި\n(ހ) ޢުމުރުން 21 އަހަރާއި 25 އަހަރާ ދެމެދުނަމަ: 05 ޕޮއިންޓް\n(ށ) ޢުމުރުން 25 އަހަރުން މަތިނަމަ: 07 ޕޮއިންޓް\n(އުމުރު ބަލާނީ ގޯތި ދޫކުރުމަށް ކުރި އިޢުލާނުގެ މުއްދަތުހަމަވާ ތާރީޚަށެވެ.)"\nމިބައި މުޅީން ގޯހެވެ.\nހިޔާވަހި ކަމެއް ލިބުމަކީ ކޮންމެ ރައްޔިތެއްގެ ވެސް އަސާސީ ހައްގެއް ކަމަށް ގާނޫނޫއަސާސީ ބުނެއެވެ. ބިމާ ބެހޭ ގާނޫނުގައި ބުނަނީ ދިވެހިރައްޔިތެއް ނަމަ ބަންޑާރަ ގޯއްޗެއް ހޯދުމަށް އެދި ހުށަހެޅުމުގެ ޝަރުތު ފުރިހަމަވީ ކަމަށެވެ. ނަމަވެސް "ދިރިއުޅުމަށްޓަކައި ބަންޑާރަ ގޯތި ދޫކުރުމުގެ ގަވާއިދު"ގެ7ވަނަ މާއްދާގެ (ށ)ގައި ގޯއްޗަށް އެދި ކުރިމަތިލެވޭ ފަރާތްތަކުގެ އަސާސީ ޝަރުތެއްގެ ގޮތުގައި އުމުރުން 21 އަހަރުވުން ބަޔާންކޮށްފައި ވެއެވެ.\nއުޞޫލުގައި 21 އަހަރުން އުމުރު ފަށާފައި މި ވަނީ މިހެންވެ ކަމަށް ހީވެއެވެ. އެއަށްވުރެ ހަގު އުމުރަށް ކުރިމަތި ވެސް ނުލެވެނީތާއެވެ.\nހަވާލާ މިދިން ގަވާއިދުގެ އެ މާއްދާ މުޅީން ގޯހެވެ. ގާނޫނުއަސާސީ އާއި ބިމާ ބެހޭ ގާނޫނާ ކަނޑައެޅިގެން ޚިލާފެވެ.\nއަހުރެންގެ ނަޒަރުގައި 18 އަހަރު ފުރިފައިވާ ކޮންމެ ރައްޔިތަކަށް ވެސް ގޯއްޗެއް ހޯދުމަށް އެދުމުގެ ހައްގު އޮންނަން ޖެހޭނެއެވެ. ކައުންސިލް އިސްވެ މިކަމަށް ހައްލެއް ހޯއްދަވައިދެއްވާށެވެ.\n18 އަހަރު ނުފުރެނީސް ކައިވެނިކޮށް ދަރިން ހޯދުން ހަލާލުވެފައި، ދިރިއުޅުމަށް ގޯއްޗެއް ލިބުމަށް އެދި ފޯމުލުން ޙަރާމް ވަނީ ކޮންފަދަ މާތް މަގުސަދެއްގައި ކަން އެއްގޮތަކަށް ވެސް ނުވިސްނުނެވެ. 18 އަހަރުން ވޯޓު އެޅޭ ކަމަށް ވަންޏާ ގޯއްޗަށް ފޯމުލުން ވެސް ހުއްޓިވިގެން ނުވާނެއެވެ.\nއުމުރަށް ބަލައި ގިނަ ޕޮއިންޓް ދިނުމަކީ ވެސް ބޮޑު ގޯހެކެވެ.\nގޯއްޗެއް މުހިއްމުވުމުގައި މީހާގެ އުމުރު ކުޅެދޭ އެއްވެސް ދައުރެއް އޮވޭ ހެއްޔެވެ؟ އުމުރާއި ގޯއްޗާ އޮތް ގުޅުން ދެނެގަތުމަށް ވިސްނާ ވިސްނާވެސް މޭރުންވާ ގޮތެއް ނުވިއެވެ.\nމީހެއްގެ އުމުރަށް ބަލައި ތަފާތު ކޮށްގެން ނުވާނެ ކަމަށް ގާނޫނުއަސާސީގެ 17 ވަނަ މާއްދާގެ (ހ)ގައިމެ ބުނެއެވެ.\nވީމާ އުޞޫލުގެ މި ބައި މުޠުލަޤަށް އުވައިލަން ޖެހޭކަމާމެދު ދެބަސްވުމަށް ޖާގައެއް ނެތެވެ. މި ބައި އުނިކޮށްދެއްވާށެވެ.\n"3- ދަރިންގެ ބައި\n(ހ) 21 އަހަރުން ދަށުގެ ދަރިޔަކު ހުރިނަމަ: 05 ޕޮއިންޓް\n(ށ) 21 އަހަރުން ދަށުގެ އެއްކުއްޖަކަށްވުރެއް ގިނަ ކުދިން ތިބިނަމަ ކޮންމެ ކުއްޖަކަށް: 04 ޕޮއިންޓް (މިބަޔަށް އެންމެ ގިނަވެގެން ދެވޭނީ 16 ޕޮއިންޓެވެ.)\n(ނ) ދާއިމީ ގޮތެއްގައި ޚާއްސަ އެހީއަށް ބޭނުންވާ 21 އަހަރުން ދަށުގެ ކުއްޖަކު ހުރިނަމަ: 03 ޕޮއިންޓް\n(ރ) ދާއިމީ ގޮތެއްގައި ޚާއްސަ އެހީއަށް ބޭނުންވާ 21 އަހަރުން ދަށުގެ އެއްކުއްޖަކަށްވުރެއް ގިނަ ކުދިން ތިބިނަމަ: 04 ޕޮއިންޓް (މިބަޔަށް އެންމެ ގިނަވެގެން ދެވޭނީ 08 ޕޮއިންޓެވެ.)"\nއަޅެފަހެ އަޖައިބު ނުވާނޭ ހެއްޔެވެ؟ ކޮން 21 އަހަރެއް ހެއްޔެވެ؟\n21 އަހަރުން ރައްޔިތުކަން ފުރިހަމަވި ދުވަސް 2008 ގައި ވުޖޫދުވި އާ ގާނޫނުއަސާސީއާ އެކު މާޒީވިތާ ކޮން ދުވަހެއްތޯއެވެ! މިއީ 18 އަހަރުގެ ޒަމާނެވެ.\nއާއިލާއާ ބެހޭ ގާނޫނުގެ 48 ވަނަ މާއްދާގެ (ހ) އިންވެސް އެނގެން އޮންނަ ފަދައިން، ކުއްޖާގެ އުމުރުން 18 އަހަރު ފުރުމުން ޝަރުޢީ ބަލަދުވެރިކަން ވެސް ނިމިދެއެވެ. ވީމާ ކޮން 21 އަހަރެއް ހެއްޔެވެ؟\nއަހުރެން ގަބޫލުކުރާ ގޮތުން، ދަރިން ހޯދުމާއި ހޯދާނެ އިރަކާއި މިންވަރެއް ކަނޑައެޅުމަކީ އެ މީހެއްގެ ޒާތީ ހައްގެކެވެ. އޭނާ ދަރިން ހޯދާ ވަރަށް އަހުރެން ދަރިން ނުހޯދުމަކީ އަހުރެންނަށް ގޯތި ލިބުމަށް އޮތް ހުރަހަކަށް ވެގެން ނުވާނެއެވެ. މާތް ރަސްކަލާންގެ ކޮންމެ ކަމެއް ވެސް އިރާދަ ކުރައްވަނީ ސަބަބުތަކުގައި ހިފުމުން ނޫންތޯއެވެ!\nމިއީ އަންޒަމާނެއް ނޫނެވެ. މިއީ މައިންނާއި ދަރިންގެ ސިއްހަތަށް ވިސްނައި، ދިރިއުޅުމުގައި ހަމަ އާއި ހަމެޖެހުން ގެންގުޅުމަށް ސާމާލުކަންދޭ ތަހުޒީބީ ޒަމާނެވެ. ވީމާ އުޞޫލުވެސް ތަހުޒީބު ކުރައްވާށެވެ.\nއެއްވެސް މީހަކު ގަބޫލު ނުކުރިޔަސް، ކުރަން ބޭނުން ނުވިޔަސް، އަދި ފްލެޓާއި ގޯތި ދިނުމުގައި ހުރިހައި ބަޔަކުމެ މި ގޯސް ހަދައި ބަލައިގަތަސް، އަހުރެންގެ ވިސްނުމުގައި، ގިނަ ދަރިން ހޯދި މީހާ އަށް ގޮތް ހޯދައި ދިނުން ދައުލަތުން އިސްކުރާން ޖެހޭ އެއްވެސް ހުއްޖަތެއް ނުވެއެވެ. އެއީ ދައުލަތަށް ބަލަދު އޮތް ކަމެއް ނޫނެވެ. އެކަމުގައި ދައުލަތުން ޒިންމާވަކަށް ނުޖެހެއެވެ. އެއްވެސް މީހަކު މި ޚިޔާލު ގަބޫލު ނުކުރިޔަސް އަހުރެން ގޮތް ދޫ ކުރާކަށް ނެތީމުއެވެ.\nއަދި ވިސްނަވާށެވެ. ކުރިންވެސް އިޝާރާތްކުރި ފަދައިން ސިއްހީ އެކިއެކި ސަބަބުތަކާހުރެ ދަރިން ހޯދުން ފަސް ކުރަން ޖެހޭ މީހުންނާއި ދަރިން ނުލިބޭ މީހުން ވެސް އުޅޭކަން ދަންނާން ޖެހެއެވެ. އިންސާނާއަށް ހިފޭނީ ސަބަބުގައެވެ. ދަރި ދެއްވަނީ އެހެން ފަރާތަކުންނެވެ. އިންސާނާގެ އަމިއްލަ ބާރު ނުހިނގާކަމަކާ މަތިކޮށް ޕޮއިންޓް ދިނުމުގައި ފަރަގު ކުރުމަކީ އެއްވެސް ހަމައަކުން ހެޔޮވާނެ ކަމެއް ނޫނެވެ.\nވީމާ ދަރިން ތިބީތީ ނުވަތަ ދަރިން ތިބި އަދަދަށް ބަލައި ޕޮއިންޓް ދިނުމަކީ އެއްވެސް ގޮތަކުން ފެންނަ ކަމެއް ނޫންކަމުގައި އިހުތިރާމާއެކު ދެންނެވީމެވެ.\nނުކުޅެދޭ ކުދިން ބަލަން ޖެހިފައިވާ ފަރާތްތަކަށް ގޯއްޗެއް ކަށަވަރުކޮށްދިނުމަށް ހާއްސަ އިމްތިޔާޒެއްގެ ގޮތުން ޕޮއިންޓް އިތުރުކޮށްދިނުމަކީ ބަލައިގަންނަން ޖެހޭ ކަމެކެވެ. އެއީ ރަނގަޅު ކަމެކެވެ.\nނަމަވެސް ގޯތި ދިނުމުގެ ބޭނުމަށްޓަކައި ނުކުޅެދުންތެރިކަން މާނަ ކުރާ ގޮތް ސާފުވާން ޖެހެއެވެ. އަހުރެންގެ ނަޒަރުގައި އާންމުކޮށް ނުކުޅެދުންތެރިކަން މާނަ ކުރާ ގޮތާއި ގޯއްޗެއް ކަށަވަރުކޮށްދިނުމުގެ ބޭނުމަށްޓަކައި ނުކުޅެދުންތެރިކަން މާނަ ކުރާ ގޮތް ތަފާތު ވާންޖެހެއެވެ.\nމި ބޭނުމަށްޓަކައި ނުކުޅެދުންތެރިކަން، ކަމަށް ބަލައިގަންނަން ވާނީ ހުރި ނުކުޅެދުމެއްގެ ސަބަބުން އޭނާ ބަލާމުންދާ ފަރާތަށް ނުވަތަ އޭނާ އަށް އަމިއްލަ ބޯހިޔާވައްސެއް މުހިއްމުވުމުގެ މައްޗަށެވެ. މި ވިސްނުމުގެ މައްޗަށް ފިކުރު ހިންގަވައި، ނުކުޅެދުންތެރިކަން މާނަކުރާ ގޮތުގެ ތަފްޞީލް އުޞޫލުގައި ހިމަނަން ޖެހެއެވެ.\nނުކުޅެދޭ މީހާގެ އުމުރަށް ބަލައި ޕޮއިންޓް އުނި އިތުރު ކުރުމުގެ ބޭނުމަކީ ކޮބައިތޯއެވެ! އެ ކަމުގައި އެއްވެސް އަހައްމިޔަތު ކަމެއް އޮތަތީ އަހުރެންނަކަށް ނުފެނުނެވެ. އަހުރެންނަށް ފެންނަނީ އެ ވިސްނުން ދޫކޮށްލާށެވެ.\n"4- މައިންބަފައިންގެ ބައި\n(ހ) މަންމަ ބަލަމުންގެންދާނަމަ: 03 ޕޮއިންޓް\n(ށ) ބައްޕަ ބަލަމުންގެންދާނަމަ: 03 ޕޮއިންޓް\n(ނ) މައިންބަފައިންނާއި ދަރިން ފިޔަވައި ޝަރުޢީގޮތުން ބަލަންޖެހިފައިވާ މީހަކު ބަލަމުންގެންދާނަމަ: 03 ޕޮއިންޓް\n(މިބައިގައި މައިންބަފައިން ބަލަމުންގެންދާތީ ލިބޭ ޕޮއިންޓް ލިބޭނީ މަންމަ ނުވަތަ ބައްޕަގެ ގޯއްޗެއް ނެތި މަންމަ ނުވަތަ ބައްޕަ ބަލަމުންދާނަމަ އެވެ. އަދި މިބައިގެ ނ ގައިވާ ފަދަ މީހަކު ބަލަމުންދާކަމަށް ބެލެވޭނީ މުސްކުޅިވުމުގެ ސަބަބުން ނުވަތަ އެނޫންވެސް ސަބަބަކާހުރެ އަމިއްލައަށް އެއްވެސް މަސައްކަތެއް ނުކުރެވޭފަދަ މީހަކަ ބަލަމުންދާނަމަ އެވެ.)"\nމި ބައި ވަރަށް ވަރަށް ބޮޑަށް ވެސް ގޯހެވެ.\nއާއިލާއާ ބެހޭ ގާނޫނުގެ 57 އަދި 58 ގައި ބަޔާންކޮށްފައިވާ ފަދައިން، މައިންބަފައިންނަށް ހިޔާވަހިކަން ހޯދައިދީ، ކެއުންބުއިން ހަމަޖައްސައިދީ، އުނުފޭރާން ހޯދައިދީ، ބޭސް ފަރުވާގެ ކަންތައް ހަމަޖައްސައިދީ، އެހެނިހެން ޟަރޫރީ ބޭނުންތައް ފުއްދައިދީ، ދިރިއުޅުމުގައި ބޭނުންވާނެ އެކިއެކި ރިޢާޔަތްތަކާއި ފަސޭހަތައް މައިންބަފައިންނަށް ފޯރުވައިދިނުމަކީ ދަރިންގެ ޝަރުޢީ އަދި ޤާނޫނީ ޒިންމާއެކެވެ. އަދި މީގެ ތެރެއިން، ހިޔާވަހިކަން ހޯދާ ދިނުމާއި މާލީ ހޭދަތައް ކުރުން، 18 އަހަރު ފުރިފައިވާ ކޮންމެ ފިރިހެން ދަރިއެއްގެ މައްޗަށް އެ ގާނޫނު ލާޒިމު ކުރެއެވެ.\nވީމާ ތިޔަ އުޞޫލު ތިޔަ ގެންދަވަނީ ކޮން މިޝްރާބަކަށް ހެއްޔެވެ؟\nއަޅެ ފަހެ، ދަރިން ގޯތި ގެދޮރު ހޯދަނީ މި ޒިންމާތައް އަދާކުރަން ނޫންތޯއެވެ! އެބައިމީހުންގެ ދަރިންނާއި އަނބިންނާއި މައިންބަފައިން އެއްލައިލާފައި ގޯތި ގެދޮރުން ފުއްދާނެ އެހެން ލައްޒަތެއް އަރާމެއް އަޅެ ފަހެ އޮންނަނީ ހެއްޔެވެ! ހައިރާނެއް ނުވާނެ ހެއްޔެވެ!\nގޯތި ލިބޭ މީހާ މަންމަ ބަލަން ޖެހޭތީ، ބައްޕަ ބަލަން ޖެހޭތީ، މުނި؛/މާމަ/ކާފަ ބަލަން ޖެހޭތީ، ބޮޑު؛/ދައްތަ/ބޭބެ ބަލަން ޖެހޭތީ ޕޮއިންޓް ދިނުމަކީ ޖަންގަލީގެ ހަމަތަކަށް ވުރެ ދަށަށް ތިޔަ އުޞޫލު ވައްޓައިލުމެވެ.\nމި ބައިން ޕޮއިންޓް ލިބުމުގައި3ޝަރުތެއް ފުރިހަމަވާން ޖެހޭ ކަމަށް ހީވެއެވެ. އެއީ މަންމަ/ބައްޕަގެ ގޯއްޗެއް ނެތުމާއި، އެ މަންމަ/ބައްޕަ އަކީ އަމިއްލަ އަށް މަސައްކަތް ނުކުރެވޭފަދަ މީހަކަށް ވުމާއި، އެ މަންމަ/ބައްޕަ ބަލަމުން ގެންދިއުމެވެ.\nމި ޖީލުގެ ގިނަ ޒުވާނުންގެ ބައްޕަގެ ގޯއްޗެއް ނޯވެއެވެ. ގޯތި އޮންނާނީ މަންމަ ނަމުގައެވެ. ދިރިއުޅެމުން ދާނީ މަންމަ ގޯތީގައި ހަދާފައި ހުރި ގޭގައެވެ. ނުވަތަ މައި/ބަފައިފުށު މުސްކުޅި ގޭގައެވެ. އެ ގޭގައި ބައްޕަ ވެސް އުޅޭނެއެވެ. ދަރިން ނުވަތަ މަންމަ ކެއްކީމާ ބައްޕަވެސް ކާނެއެވެ. ބައްޕަ މަހަށް ދާން ބޭނުން ވިޔަސް، މަހަށް ދިއުން އޮންނަނީ ގިނަފަހަރަށް ދަރިން މަނާކޮށްފައެވެ. ދަރިން އަންގާފައި އޮންނަނީ ޝާހީކޮށް ހުންނެވުމަށެވެ. ގޭގެ ޚަރަދު ބަލަހައްޓާނީ ހުރިހައި ދަރިން ވެގެންނެވެ. މަންމަ/ބައްޕަ ހިތްހަމަ ޖައްސަން ހުރިހައި ދަރިން ވެސް އެއްޗެހި ދޭނެއެވެ. މަންމަ/ބައްޕަގެ މުހުތާޖުތައް ފުއްދުމުގައި ހުރިހައި ދަރިންވެސް ބައިވެރިވެ އިސްވެ އުޅޭނެއެވެ. މިއީ އާންމުކޮށް ކަން ހިނގާގޮތެެވެ. ކަން އޮންނަން ވެސް ޖެހޭ ގޮތް މެއެވެ.\nބެލުމަކީ މަންމަ ނުވަތަ ބައްޕައާއެކު މަންމަ/ބައްޕަގެ ގޭގައި ތިބޭ ދަރިން މަންމަ/ބައްޕަގެ ކަންކަން ބަލަހައްޓައި ދިނުން އެކަނި ހެއްޔެވެ؟ މަންމަ/ބައްޕައާ ދުރުގައި ވަޒީފާގައި ހުންނަ ދަރި، މަންމަ/ބައްޕަގެ މުހުތާޖުތައް ފުއްދުމަށްޓަކައި ފައިސާ ފޮނުވައި ގޭތެރޭގެ އިންތިޒާމުތައް ހަމަޖައްސާފައި ވުމަކީ މަންމަ/ބައްޕަ ބެލުން ކަމުގައި ނުވަނީ ހެއްޔެވެ؟ ޒަވާޖީ ގޮށާއެކު މަންމަ/ބައްޕަ ދޫކޮށް އަނބި/ފިރިމީހާ ގާތު ދިރިއުޅޭ މީހާ މަންމަ/ބައްޕަ އަށް ފައިސާއިން އެހީވުމުން، ނުވަތަ ދެ އިރު ދެ ދަޅައަށް މަންމަ/ބައްޕަ ގާތަށް ޒިޔާރަތްކޮށް ހިދުމަތްދީ އުޅުން، މަންމަ/ބައްޕަ ބެލުމުގެ ތެރޭ ނުހިމެނެނީތޯއެވެ!\nވަކި ދަރިއަކީ މަންމަ/ބައްޕަ ބަލާ ދަރިކަމަށް ބަލައި ވަކި ދަރިއަކަށް ޕޮއިންޓް ދިނުމަކީ އެ އާއިލާއަކަށް ކުރެވޭ ކޮން ފަދަ ބޮޑު ބޭއިހުތިރާމެއް ހެއްޔެވެ!\nމަންމަ/ބައްޕަ ބަލަމުން ދަނީ ކޮން ދަރިއެއް ކަމާއި ނުބަލަނީ ކޮން ދަރިއެއްކަން ކަނޑައެޅުމަށް ތިޔަ ކައުންސިލަށް އޮތީ ކޮން ހައްގެއް ހެއްޔެވެ؟ މިކަމާ ވިސްނަވާށެވެ! ފިކުރު ހިންގަވާށެވެ!\n"ބެލުން" ތިޔަ ކައުންސިލުން މާނަކުރައްވާ ގޮތެއް އޮޅުންފިލުވަން ބޭނުމެވެ. ސާފުކޮށްދެއްވާށެވެ. އަދި އަހުރެންނަށް އަހުރެންގެ މަންމަ/ބައްޕަ ބެލެމުންދާކަން ނުވަތަ ނޫންކަން ވެސް ތިޔަ ކައުންސިލުން ސާފުކޮށްދެއްވިއްޔާ ހާދަހާވާ ރަނގަޅެވެ.\nދެން އެ އޮންނަނީ އެ މަންމަ/ބައްޕަ އަކީ އަމިއްލައަށް މަސައްކަތް ނުކުރެވޭފަދަ މީހަކަށްވާން ޖެހޭ ވާހަކައެވެ.\nއަމިއްލަ އަށް މަސައްކަތް ނުކުރެވުމަކީ ކޮބައިހެއްޔެވެ؟ ކޮން ކަހަލަ މަސައްކަތެއް ނުކުރެވުން ހެއްޔެވެ؟\nބަލިއެނދުގައި އޮށޯވެ އޮވެގެން ވެސް އާމްދަނީއެއް ހޯދިދާނެއެވެ. ނުވަތަ ނުހިނގުނަސް ނުގުދުވެވުނަސް ކުރެވިދާނެ މަސައްކަތް ހުރެއެވެ. އަދި ކިއެއްތަ، ގަދަފަދަ އިރުގައި ކޮށްފައިހުރި މަސައްކަތުން އާމްދަނީ ލިބިލިބި ވެސް ހުރެއެވެ.\nވީމާ، މަސައްކަތް ނުކުރެވޭކަން ކަނޑައަޅަނީ ކާކު، ކޮން ހަމައަކުން، ކޮން ކަމަކަށް ބަލައިގެން ހެއްޔެވެ؟\nއުޞޫލެއްގައި އެއްޗެއް ލިޔެލިޔަކަސް ކަމަކު ނުދާނެއެވެ. ވަޒަންކޮށް މިން ކުރެވޭނެ ކަންކަމުގެ ވާހަކަ ލިޔުއްވާށެވެ.\nމަންމަ/ބައްޕަ ދުނިޔޭގައި ނެތީ ކިތައް މީހުންގެ ހެއްޔެވެ! އިރާދަފުޅުން، މަންމަ/ބައްޕަ ބޮޑު ބައްޔެއް ނުވެ، އާމްދަނީ ހޯދުމަށް މަސައްކަތްކޮށް، ގަދަ ހެޔޮ ހާލުގައި ވުމަކީ ގޯއްޗަށް އެދި ހުށަހަޅާ މީހާ އަށް ޕޮއިންޓް މަދުވަން ޖެހޭ ސަބަބެއް ކަމަށް ޤަބޫލު ކުރާނީ ސަލާމަތް ބުއްދި ހުރި ކާކު ހެއްޔެވެ!\nމަންމަ/ބައްޕަ ބަލާކަމަށް ބަލައި ގިނަ ޕޮއިންޓް ދިނުމުން ލިބޭ ގޯތީގައި ހަދާ ގެއަށް އެއްކަލަ މަންމަ/ބައްޕަ ގެންދާނެ ކަމުގެ އެއްވެސް ކަށަވަރު ކަމެއް ތިޔަ ކައުންސިލަށް ހޯދި ދާނެ ހެއްޔެވެ! މިއަދު މަންމަ/ބައްޕަގެ ހިދުމަތުގައި ހުރި ދަރި މާދަން ބަދަލު ނުވާނެ ކަމުގެ އޮތީ ކޮން ޔަގީން ކަމެއް ހެއްޔެވެ!\nވީމާ މި ބައި އުނިކޮށް ދެއްވާށެވެ. އާއިލާގެ މެދުގައި ނުތަނަވަސް ކަން އުފައްދައި، ފަސާދަކޮށް މީހުންގެ އަނގަގޮައްވަން ނަހައްދަވާށެވެ.\n"5- ރައްވެހިކަމުގެ ބައި\n(ހ) ރަށުގެ (އިހަވަންދޫގެ) ރައްވެސެއްނަމަ: 20 ޕޮއިންޓް\n(ށ) ކުރިން ރައްވެހިވެފައިވާ ރަށް ދޫކޮށް މިރަށުގައި (އިހަވަންދޫގައި) ދިރިއުޅޭތާ5އަހަރު ވެފައިވާނަމަ: 15 ޕޮއިންޓް\n(ނ) ރަށުގައި (އިހަވަންދޫގައި) ދިރިއުޅޭނަމަ: 15 ޕޮއިންޓް"\nގޯއްޗަށް އެދި ކުރިމަތިލާ ފަރާތްތަކަށް ޕޮއިންޓް ދިނުމުގައި ރަށްވެހިކަމުގެ ނިސްބަތުން ފަރަގު ކުރުމަކީ އެންމެ ރަނގަޅު ކަމެއް ކަމަށް އަހުރެންވެސް ދެކެމެވެ.\nނަމަވެސް، އިހަވަންދޫގެ ރަށްވެއްސެއް ކަމުގައި ނުހިމެނޭ ފަރާތަކުން ވެސް، އިހަވަންދޫގެ ރަށްވެއްސަކާ ކައިވެނިކޮށް، އިހަވަންދޫގައި ދިރިއުޅޭތާ ކަނޑައެޅިފައިވާ ވަކި މުއްދަތެއް ހޭދަ ކޮށްފައި ވާނަމަ، އޭނާގެ ދިރުއުޅުން އިހަވަންދޫގައި ގާއިމްކޮށްފައިވާ މިންވަރާއި ގޮތަށް ބަލައި އިހަވަންދޫގެ ރަށްވެހިންނާ އެއް ނާޅިއަކުން މިނުމަކީ އެންމެ ޢަދުލުވެރި ގޮތް ކަމަށް ފެނެއެވެ. ވީމާ އުޞޫލުގައި މިކަމަށް ރިޢާޔަތް ކުރެއްވުން އެދެމެވެ.\nއިހަވަންދޫ ރަށްވެއްސަކު ރަށުގައި ދިރިއުޅޭނަމަ އިތުރަށް ޕޮއިންޓް ދޭ އުޞޫލު ވަގުތުން އުނިކުރަން ޖެހޭ ކަމާމެދު ދެބަސްވާކަށް ނުޖެހެއެވެ.\nމިދައްކަނީ ކޮންމެ ރައްޔިތެއްގެ ވެސް އަސާސީ ހައްގެއް ކަމުގައިވި، ދިރިއުޅުމަށް ދައުލަތުގެ ފަރާތުން ބަންޑާރަ ގޯތި ދޫކުރާ ވާހަކައެވެ. ވަކި ރަށަކަށް މީހަކު ނިސްބަތްވެ، އެ ރަށެއްގެ ރަށްވެހިކަން އެ މީހެއްގެ ކިބައިގައި އޮތުމަކީ، އެ ރަށާއި އެ ރަށުގެ ބިމުގައި، އެ މީހާ އާއި އެ މީހާގެ އަނބިދަރިންނަށް، އެހެން ރަށްވެހިންނޭ އެއް ހަމަ ހައްގުތަކަކާއި ބާރުތަކެއް ލިބި ދެމި އޮތްކަމަށް ސިއްކަ ޖެހެވިފައިވުމެވެ.\nއިހަވަންދޫ ރަށްވެއްސަކު ރަށުގައި އުޅެބޮޑުވެ ތަޞައްރުފް ފުދުނުހިނދު، އެ ރަށްވެހިކަމުގެ "އުޅާގަނޑުން"، އޭނާއަށް ތައުލީމާއި، ވަޒީފާ އާއި، އެހެންވެސް ޒަމާނީ ހިދުމަތްތަށް އެކަށީގެންވާ މިންވަރަށް އެކަށީގެންވާ ގޮތަށް ފަހިވެފައި ނުވުމުން، ޟަރޫރަތްތައް ފުއްދުމުގެ މަގުސަދުގައި، ހަމަ އެ ރަށްވެހިކަމުގެ އުޅާގަނޑު ހިފައިގެން، ވަގުތީ މަންޒިލެއްގައި ވަގުތީ ހާލަތެއްގައި ދިރިއުޅުމުގެ ކަންކަން ފުއްދަމުން ގެންދުމަކީ އެ ރަށްވެހިކަމުގެ އުޅާގަނޑުން ލިބި ދެމިހުރި ހައްގުތައް ނަގައިލުމަށް މަތި ކުރެވޭނެ ބަހަނާއެއް ނޫނެވެ.\nރަށްވަހިކަމުގެ އެއް އުޅާގަނޑެއް ހިފައިގެން ތިބި އެއް ބައެއްގެ މެދުގައި ފަރަގު ކުރުމަށް ވިސްނަވަންވީ ކީއްވެ ހެއްޔެވެ؟\nއިހަވަންދޫގެ ބައެއް ރަށްވެހިން އަނބިދަރިން ގޮވައިގެން މާލެއިން ކުލީ ކޮޓަރި ހޯދައިގެން، ކުރާހާ މަސައްކަތަކުން ލިބޭހާ އާމްދަނީއެއް ގޭ ވެރި ފަރާތަށް ދީގެން، މާލޭގައި ތިބެނީކީ، މާ ގިނަ މާ މޮޅު ގޮތްތަކެއް މާލޭ ސަރުކާރުން ހަމަޖައްސައިދޭތީކީ ނޫނެވެ.\nމާލެ އައިސް "ދިރިތެޅެން" ޖެހެނީ ތިޔަ ރަށުގައި ކުރާނެ މަސައްކަތެއް ނެތީމަައެވެ. ތިޔަ ރަށުގައި ހުރެގެން އާމްދަނީ ހޯދެން ނެތީމައެވެ. ތިޔަ ރަށުން ވަޒީފާގަނޑެއް ލިބެން ނެތީމައެވެ. ތިޔަ ރަށުން ދަރިންނަށް ފުރިހަމަ ތައުލީމެއް ދެވެން ނެތީމައެވެ. އެކްސްރޭގަނޑެއްހާ ވަރު ވެސް ތިޔަ ރަށުން ނެގެން ނެތީމައެވެ. ކުށަކީ އެ ރަށްވެހި މީހާ ހެއްޔެވެ! ޖަވާބު ދެއްވާށެވެ!\nމާލޭގައި ދިރިއުޅޭ އިހަވަންދޫގެ ރަށްވެހި މީހާގެ ދިރިއުޅުމުގެ ހުރިހައި ބިންގަލެއް އެޅީ ތިޔަ ރަށުގައެވެ. ދިރިއުޅުމުގެ ހުރިހައި ބަހާތައް ފުރިހަމަ ކުރީ ތިޔަ ރަށުގައެވެ.\nމާލޭގައި ދިރިއުޅޭ އިހަވަންދޫގެ ރަށްވެހިން ވެސް ތިޔަ ކައުންސިލަރުން ހޮވަން ވޯޓު ލަނީ ކަމެއް ވެގެންނެވެ. ތިޔަ ދާއިރާގެ މަޖިލިސް މެމްބަރު ހޮވަން ވޯޓު ލާން ޖެހެނީ ވެސް ސަބަބެއް އޮވެގެންނެވެ. ރަށްވެހިކަމުގެ ހައްގާ ކުޅުއްވަން ނަހައްދަވާށެވެ. އޮޅުވައި ނުލެއްވޭނެއެވެ!\nމާލޭގައި ދިރިއުޅޭ އިހަވަންދޫގެ ރަށްވެހި މީހާގެ ކަށިން ލޭ ފެލައިގެން ގޭ ވެރިޔާ އަށް ކުލި ދައްކަދައްކާ ހުލިވުމަކީ ރަށުން ގޯތި ލިބުން މަނާ ކުރެވޭވަރު ނުރައްކާ ކުށަކީ ހެއްޔެވެ؟ އެބައިމީހުންނަށް މާލެއިން ދާއިމީ ބޯހިޔާވައްސެއް ލިބޭނޭ ކަމަށް ހިތަށް ވެސް ގެނެވެން ނެތްތާންގައި، ވިހައި ހެދި ބޮޑުވުމުން އެޅުވި ރަށްވެހިކަމުގެ "އުޅާގަނޑަށް" ތިޔަ ދެއްވަން ގަސްތު ކުރީ ނިކަން ރީތި ހަދިޔާއެއްތާއެވެ. ސާބަހެވެ! އައްސަރިބަހުން ސާބަހެވެ!\nތައުލީމު ހާސިލްކުރަން ނުވަތަ އާމްދަނީ ހޯދަން ނުވަތަ ސިއްހީ ހިދުމަތް ހޯދަން އަނބިދަރިންނާއެކު މާލޭގައި ނުވަތަ އެހެން ވެސް ރަށެއްގައި ނުވަތަ ގައުމެއްގައި ވިޔަސް ވުމަކީ، އެ ބަޔަކު އިހަވަންދޫގައި ދިރިއުޅެމުން ނުދާ ކަމަށް ބުނެ، ގޯތި ދިނުމުގައި ބޭއިންސާފު ކުރެވޭނެ ސަބަބެއް ކަމަށް، ހަމަ ހޭގައި ހުރި އެއްވެސް އިންސިއަކު ބަލައިނުގަންނާނެކަން މުޖައްރިބެއެވެ.\nމައިންބަފައިންގެ ގޭތަކުގައި ރަށުގައި ހިލޭ ދިރިއުޅެމުންދާ މީހާ އަށް ވެސް، އަދި މާލޭގައި ކުއްޔަށް ހަނާވަމުންދާ މީހާ އަށް ވެސް، ދާއިމީ ހިޔާވައްސަކަށް ބޭނުން ޖެހިފައި ވަނީ އެއް މިންވަރަކަށެވެ. މާލޭގައި ހުރި އިހަވަންދޫ މީހާއަށް އެ ވޭނުގައި ކެތް ނުވުމުން ގޮސް ހަމަ ބޯދޭން ޖެހޭނީ ރަށްވެހިކަމުގެ ހިމާޔަތް އޮތް ތިޔަ ރަށަށެވެ. ވީމާ ފަރަގު ނުކުރައްވާށެވެ. ތަފާތު ކުރަން ހިތައްވެސް ނުގެންނަވާށެވެ.\nއިހަވަންދޫގައި ދިރިއުޅޭތީ ކަމަށް ބުނެ ގޯތި ލިބޭ މީހާ، ތައުލީމާއި ވަޒީފާ އާއި ސިއްހީ ހިދުމަތުގެ ބޭނުމުގައި އިހަވަންދޫ ދޫކޮށް، ދިގު މުއްދަތަށް ރަށުން ބޭރަށް ނުވަތަ މާލެ ދާން ނުޖެހޭނެ ކަމާމެދު ތިޔަ ގެވަޅު ކޮމިޓީއަށް އެއްވެސް ކަށަވަރު ކަމެެއް ހޯއްދެވި ދާނެހެއްޔެވެ! ބުނެ ދެއްވާށެވެ! ރަށްވެހިކަމަށް ގަދަރު ކޮށްދެއްވާށެވެ!\nރަށުން ބޭރުގައި ބަކަތަޅަން ތިބިހައި ބައެއްގެ މައްޗަށް ދުނިޔަވީ މަޖުބޫރީ އެ ހާލަތު ނެތް ނަމަ ހަމަގައިމު އެ އެންމެން ވެސް ތިބީހީ އުފަލާއެކު ހަމަ ތިޔަ ރަށުގައެވެ. އިންސާފުކޮށް ދެއްވާށެވެ!\nރިސޯޓުގައި ވަޒީފާގައި ހުންނަ ޒުވާނާ އަކީ ރަށުން ބޭރުގައި ދިރިއުޅޭ ފަރާތަކަށް ނުވާނަމަ، މާލޭގައި ވަޒީފާގައި އަނބިދަރިން ގޮވައިގެން ހަނާވުމަކީ ވެސް ރަށުން ބޭރުގައި ދިރިއުޅުން ކަމަށް މާނަކޮށްގެން ނުވާނެއެވެ. ޢަދުވެރިވެލައްވާށެވެ!\nރަށުން ބޭރުގައި ދިރިއުޅޭ އިހަވަންދޫ މީހާއަށް ނުވަތަ އޭނާގެ އަނބި/ފިރިމީހާއަށް އެހެން ގޮތަކުން ގޯއްޗެއް ނުވަތަ ފްލެޓެއް ވިޔަސް ލިބިފައި ވާނަމަ ގައިމު އިހަވަންދޫން ގޯއްޗެއް ހޯދަން ނޭދޭނެއެވެ. އެދުނަސް ނުވެސް ލިބޭނެތާއެވެ!\nއަދި ހަމައެހެންމެ، އެފަދަ މީހަކު ރަށުން ބޭރުން ގޯއްޗެއް ނުވަތަ ފްލެޓެެއްް ހޯދަން ހިތު އަޅައިގެން ހުރި ކަމުގައި ވިޔަސް އިހަވަންދޫން ގޯތި ނުހޯދާނެ ނޫންތޯއެވެ! އެހެނީ ހޯދައިފި ނަމަ އެ ފުރުސަތު ބަންދުވާނެ ނޫންތޯއެވެ!\nވީމާ އިހަވަންދޫގައި މި ހިނދުގައި ނުވި ކަމުގައި ވިޔަސް، އެކިއެކި ސަބަބުތަކާ ހުރެ ރަށުން ބޭރުގައި ވަގުތީ ހާލަތުގައި ތިބި އިހަވަންދޫ މީހުން ވެސް އިހަވަންދޫން ގޯއްޗެއް ހޯދުމަށް އެދޭނީ ގައިމު ސަބަބުތަކެއް ހުރީމައެވެ. އެ ފުރުސަތު ދެއްވާށެވެ. އަނިޔާވެރިކަން އިސް ނުކުރައްވާށެވެ.\nއަދު މަށަށް ތިޔަ ރަށުގައި އުޅެލުމުގެ ނަސީބު ލިބެން ނެތަސް މަގޭ ދަރިންނަށް އޮތް އެ ފުރުސަތު ގެއްލުވައި ނުލާށެވެ. އާދޭހާއެކު ދެންނެވީމެވެ. ރަނގަޅު ކޮށްދެއްވާށެވެ!\n"6- ޕޮއިންޓް އުނިކުރުން\n(ހ) އަނބިމީހާއަށް ނުވަތަ ފިރިމީހާއަށް ގޯއްޗެއް ލިބިފައިވާނަމަ: 25- ޕޮއިންޓް\n(ށ) ގޯއްޗަށް އެދިފައިވާ މީހާގެ މަންމަގެ ނަމުގައި އެއްގޯއްޗަށްވުރެއް ގިނަ ގޯތި އޮތްނަމަ އިތުރުވާ ކޮންމެ ގޯއްޗަކަށް: 05- ޕޮއިންޓް\n(ނ) ގޯއްޗަށް އެދިފައިވާ މީހާގެ ބައްޕަގެ ނަމުގައި އެއްގޯއްޗަށްވުރެއް ގިނަ ގޯތި އޮތްނަމަ އިތުރުވާ ކޮންމެ ގޯއްޗަކަށް: 05- ޕޮއިންޓް\n(ރ) ގޯއްޗަށް އެދޭ މީހާއަށް ތަރިކައަށް ގޯއްޗެއް ލިބެން އޮތްނަމަ ކޮންމެ ގޯއްޗަކަށް: 15- ޕޮއިންޓް"\nއަނބިމީހާ/ފިރިމީހާގެ ގޯއްޗެެއް އޮތިއްޔާ އުނި ކުރަންވީ 25 ޕޮއިންޓެއް ވެސް ނޫނެވެ. އުނިކުރަން އެ ވަރު ވެސް މަދު ކަމަށް ފެނެއެވެ. އަދި ޕޮއިންޓް އުނިކުރުމުގައި ގޯތީގެ ބޮޑު މިނަށް ރިޢާޔަތް ކުރެވޭނެ އުޞޫލެއް ހެދުމަކީ އެންމެ އަދުލުވެރި ގޮތެވެ.\nކުރީންމެ ފާހަގަކޮށްފައި ވާނެ ފަދައިން، އަނބި/ފިރިންނަށް ގޯތި ލިބިފައިވާނަމަ ޕޮއިންޓް އުނިކުރާ ފަދައިން، އާއިލާ ރޫޅިފައިވާ ފަރާތްތަކަށް ޕޮއިންޓް ދިނުމުގައި ދަރިންގެ ބައްޕަ ނުވަތަ މަންމަ އަށް ލިބިފައިވާ ގޯތީގެ ބޮޑު މިނަށް ރިއާޔަތްކޮށް ޕޮއިންޓް އުނިކުރެވެން ޖެހޭނެ ކަމަށް ދެކެމެވެ.\nމައިންބަފައިންގެ ގޯތި ހުރި އަދަދަށް ބަލައި ޕޮއިންޓް އުނިކުރުމަކީ އެންމެ އަދުލުވެރި ގޮތް ކަމަކަށް އަހުރެން ނުދެކެމެވެ. އަހުރެންގެ ނަޒަރުގައި ޕޮއިންޓް އުނި ކުރަން ޖެހޭނީ މައިންބަފައިންގެ ހުރި ގޯތީގެ ބޮޑު މިނަށް ބަލައިގެންނެވެ. ގޯއްޗަކީ މި ޒަމާނުގައި ކޮށައި ފޮތިފޮތި ވެސް ކުރެވޭ އެއްޗެކެވެ. ވީމާ ގޯތި ހުރި އަދަދަށް ބެލުމަކީ ހަމަ ކަށަވަރުން ވެސް އިންސާފެއް ނޫނެވެ.\nތަރިކައިން ގޯއްޗެއް ލިބެން އޮތް ކަމަށް ބަލައި ޕޮއިންޓް އުނިކުރަމަކީ އެއްވެސް ހާލެއްގައި ކޮށްގެން ވާނެ ކަމެއް ނޫނެވެ. ކުރެވޭނެ ކަމެެއް ވެސް ނޫނެވެ.\nތަރިކައިން ގޯއްޗެއް ލިބުމުގެ މާނައިގެ ތެރޭގައި ގޯއްޗަކުން ބައެއް ލިބުން ނުހިމެނޭބާއޭ ހިތަށް އަރައެވެ.\nތަރިކައިން ގޯއްޗެއް ލިބެން އޮތް ކަމަށް ކަނޑައެޅުމުގެ ގާނޫނީ ހައިސިއްޔަތު ކައުންސިލަށް ނުވަތަ ގެވަޅު ކޮމިޓީއަށް ލިބިގެން ވޭ ހެއްޔެވެ؟ ތަރިކައިން މީހަކަށް އެއްޗެއް ލިބިދާނެ ކަމަށް ކުރިއާލައި ލަފާ ކުރެވިދާނެ ހެއްޔެވެ؟ ޖަވާބު ދެއްވާށެވެ!\nއެއްވެސް ޝައްކެތް ނެތް ގޮތުގައި ތަރިކައަކީ ނިޔާވި މީހާއަށް ނިސްބަތް ކުރެވޭ މުދަލެވެ. މީހަކު ނިޔާ ނުވަނީސް މީހަކު ދޫކޮށްފައި ދާނެ މުދަލަކީ ކޮބައިކަން ނުވަތަ ދޫކޮށްފައިދާ މުދަލަކުން ލިބޭނޭ ފަރާތް ކަނޑައެޅުމަކީ ކުރެވޭނެ ކަމެއް ނޫނެވެ.\nތަރިކައިގެ ބެހެނިވެރިން ކަނޑައެޅުމަކީ ކަމާބެހޭ ޝަރުޢީ ހަމަތަކުގެ މަތިން ޝަރުޢީ ކޯޓުތަކުން ކުރާކަމެކެވެ.\nތަރިކައިން ލިބެން އޮތް ކަމަށް ބަލައި ޕޮއިންޓް އުނިކުރާ ފަހުން، އާއިލީ އެތުރުމަށް އަންނަ އުންޏެއްގެ ސަބަބުން ނުވަތަ އިތުރެއްގެ ސަބަބުން ތަރިކައިން ނުލިބޭ ހާލަތެއް ވެސް ކުރިމަތިވުމަކީ ވެދާނެ ގޮތެކެވެ. ހަމައެހެންމެ މި ހިނދު ތަރިކައިން ލިބެން ނެތް ކަމަށް ބެލެވިފައި ވަނިކޮށް، ތަރިކައިން ލިބޭ ފަދަ ހާލަތެއް ވެސް ފަހުން މެދުވެރި ވެދާނެއެވެ. އަދި ތަރިކައަކުން އެއްޗެއް ލިބެން ޖެހޭ މީހަކަށް އެ އެއްޗެއް ލިބެން އޮތްކަން ކުރިން އެނގިފައިނުވާ ފަދަ ހާލަތުތައް ވެސް ބައެއް ފަހަރު އާދެއެވެ.\nވީމާ ތިޔަ ގޯސް ނަހައްދަވާށެވެ. ތަރިކައިން ލިބެން އޮތްނަމަ ކަމަށް އޮތް ބައި އުނިކޮށް ދެއްވާށެވެ.\nއަހުރެންގެ ނަޒަރުގައި ގޯތި ދިނުމުގައި އަސާސީ ގޮތެެއްގައި ބަލަންވީ ދެ ކަމަކަށެވެ. އެއީ ކައިވެންޏެއް ކޮށްގެންތޯ އާއި، ކައިވެނީގައި ހޭދަކުރި މުއްދަތަށެވެ.\nކޮންމެ ގޮތެއް ވިޔަސް އަސާސީ ޝަރުތު ހަމަވާ ހުރިހައި ފަރާތްތަކަށް ގޯތި ދޫކުރުމުގެ ހިތްވަރެއް ތިޔަ ބޭފުޅުންގެ ނުހުންނާނެއެވެ. ހައުސިންގ މިނިސްޓްރީގެ ބަހަށް އަޅުދާސްތު ނުވެ، ރަށުގެ ބޯދާ ހަރު މީހުންގެ ބަހަށް ނުހެއްލި، ގޯތި ދީ ބިންކޮޅު ހުސްކޮށްލުމުގެ މޮޅު އުކުޅު ބޭނުން ކުރާކަށް ނުކުރޭނެ ވިއްޔާއެވެ.\nވީމާ އާންމު އަސާސީ މިންގަނޑެއް ކަނޑައަޅައި، އެ މިންގަނޑަށް ޝަރުތު ހަމަވާ އެންމެންގެ މެދުގައި ގުރުއަތުލައި ގޯތި ބަހައިލުމަށް ވުރެ ޢަދުލުވެރި ޝަކުވާމަދު ގޮތަކީ ފަހެ ކޮބައިތޯއެވެ.\nވިސްނުންތެރިކަމާއެކު ކުރިއަށް ގެންދަވާށެވެ.\n26 މާރިޗް 2016\nއިހަވަންދޫ ކައުންސިލްގެ އިދާރާ\nކޮޕީ: ގެވަޅުކޮމިޓީ / އިހަވަންދޫޑޮޓްކޮމް / ސޯޝަލްމީޑިއާ\n↵ އިހަވަންދޫ ކައުންސިލް, ގެވަޅު ދޫކުރުން, ކިހައްޑިޔަ\nމާނިޢު ތިޔަ ބުނިހެން ޝަރުތު ހަމަވާ އެންމެންގެ މެދުގައި ގުރުއަތު ލުމަށްވުރެ އަދުލުވެރި އިންސާފުވެރި ގޮތެއްނެއް․ %75 އަށްވުރެ މަތިން މާކުސް ލިބޭ މީހާއަށް ގުރުއަތަކާ ނުލައި ގޯތި ދޭން ނިންމި ނިންމުން އެއީ ކޮރަޕްޓްވެފައިވާ ނިންމުމެއް، އަދި އެ ނިންމުން ބަދަލުކުރީތީ ކައުންސިލަށް ޝުކުރު ދަންނަވަމެވެ․\n– 27 މާރިޗު 201660\nމާލޭގަ ތަންތަން ހިފާގެން އުޅޭހޭ ފެންވަރު ހުންނަމީހުންނަށް ކޮންމެހެން ރަށުން ގެވަޅެ ދޭކަށް ނުޖެހޭ\n– 28 މާރިޗު 201609\nއެންމެންނަށްދީ! އާދޭސް ކޮށްފައި ބުނަން\n– 28 މާރިޗު 201651


އެލީޝާ (9ވަނަބައި) – Esfiya\nލޯބި October 28, 2014\nއެލީޝާގެ ފަޔަށް އޮތީ އަކިރިގަނޑެއް ހެރިފައެވެ. ކަރަމް މަޑުމަޑުން އެއަކިރިގަނޑު ނައްޓާލިއެވެ. “އައްދޯއި….” އެލީޝާއަށް މަޑުމަޑުން ބުނެލެވުނެވެ. އެނައްޓާލުމުން އެތަނުން ލޭއަންނަންފެށިއެވެ. މިތަން ފެނުމުން އެލީޝާއަށް ލޯމަރާލެވުނެވެ. ކަރަމް ދެކޮޅުބަލާލީ ލޭ ބަންދުކުރަން އެތާގައި އަޅާނެ އެއްޗެއް ފެނޭތޯއެވެ. އެއްވެސް އެއްޗެއް ނުފެނުމުން އޭނާ ލައިގެން އިން ޓީޝާޓު ބޭލުމަށްފަހު އެތާއައްސާލިއެވެ. އަދި ލުއިފަތެއް ބިންމަތިން ނަގާހެން އެލީޝާ އޭނާގެ ބާރުގަދަ ދެއަތުން އުފުލާލިއެވެ. “އެލީ ދާންވީ މަގު ކިޔާދެއްޗޭ…” މިހެން ބުނެފާ ކަރަމް އެލީޝާ ބުނިގޮތަށް ހިނގާގަތެވެ. މަންމަމެން ތިބި ހިސާބަށް ދެވުމުން ކަރަމްމެން ފެނިގެން އެންމެން އެތަނަށް އެއްވިއެވެ. “އެލީއަށް ކިހިނެއްވީ….؟؟؟” އެންމެން ދުރުކޮށްލަމުން ކަރަމްގެ ގާތަށް ޖެހިލަމުން ހަފްސާ އަހާލިއެވެ. “ފަޔަށް އަކިރިގަނޑެއް ހެރުނީ….” ކަރަމް އެތާއޮތް އަށްޓެއްމަތީ އެލީޝާ ބާންދަމުން ބުނެލިއެވެ. “ދޮންބެދައްތާ އަހަރެން ބޭގްތެރޭ އޮންނާނެ ފަސްޓް އެއިޑް ބޮކްސްއެއް، އެ ގެނެސްދީބަލަ….” ކަރަމް މިހެން ބުނުމުން އަރޫނާ އަވަސް އަވަހަށް ފަސްޓްއެއިޑް ބޮކްސް ބަލާ ދިޔައެވެ. “އެންމެން ތިހެން ބޮނޑިވެގަނެގެން ތިބީމަ އެލީ ހާސްވާގޮތްވެދާނެ…. އެއީ މާ ބޮޑުކަމެއް ނޫން…. ބޭސް އަޅާލީމަ ރަނގަޅުވެދާނެ…” ކަރަމް މިހެން ބުނުމުން އެންމެން އެތަނުން ދުރަށް ދިޔައެވެ. ތަހާނީ، ތާރާ، އަލްޝާ އަދި އިނާޝް ފިޔަވައެވެ. “އަހަރެމެން ތިއްބަސް ދޮންތަ ހާހެއް ނުވާނެ….” އެލީޝާގެ އަތުގައި ހިފާލަމުން އަލްޝާ ބުނެލިއެވެ. ކަރަމް އަލްޝާގެ ބޮލުގައި ފިރުމާލިއެވެ. އަލްޝާއަށް ފުރަތަމަ ފަހަރަށް އަމިއްލަ ބޭބެއެއް ހުރިކަމުގެ އިހުސާސް ކުރެވުނެވެ. އެވަގުތު އަރޫނާ ފަސްޓްއެއިޑް ބޮކްސް ހިފައިގެން އައުމުން ކަރަމް އަވަސްވެގަތީ އެލީޝާގެ ފައިގާ ބޭސް އަޅާށެވެ. ކައުޝަލް ގޮވާލުމުން އަރޫނާ ދިޔައެވެ. “ޑޮކްޓަރ ކަރަމް ފަހުމީ…..” ތަހާނީއަށް އެވަގުތު ފަސްޓްއެއިޑް ބޮކްސްގެ މަތިގަނޑު ފެނުމުން އޭގައި ހިއްޕާފައިވާ ނަންކޮޅު ކިޔާލިއެވެ. “ކަރަމް ތީ ޑޮކްޓަރެއްތަ….؟؟؟” ތަހާނީ އަހާލިއެވެ. އެލީޝާގެ ފައިގާ ބެންޑޭޖްގަނޑު އޮޅާލަމުން އާނ އެކޭ ބުނުމުގެ ގޮތުން ކަރަމް ބޯޖަހާލިއެވެ. “އެހެން ވީއިރު އެލީ ދޮންތަ ބަލިވިޔަސް ކަރަމްބެ ހުރިއްޔާ ނުޖެހޭނެ ދޯ ހާސްވާކަށް…” ތާރާ މިހެން ބުނުމުން ކަރަމް ހީލިއެވެ. “އެމަގާމުގަ އޭނަ ނޫން އެހެން މީހަކު ހުރިނަމަވެސް އެގޮތަށް ކަންތައް ކުރާނެކަން އަހަންނަށް އެނގޭ… އެއީ ހަމަ ދެއްކުންތެރިކަން….” އެލީޝާ ދުރު ބަލަހައްޓައިގެން އިނދެ ބުނެލިއެވެ. “އެލީ… މީ ދެއްކުންތެރި ކަމެއް ނޫން… އަހަރެން ހަމަ ހަގީގަތުގަވެސް އެލީދެކެ ވަރަށް ލޯބިވޭ… އަހަންނަށް އެނގޭ އެލީއަށް ގަބޫލު ކުރަން އުނދަގުވާނެކަން…. ކޮންމެވެސް ދުވަހަކުން އެލީއަށް އަދި ވިސްނޭނެކަންނޭނގެ އަހަރެން އެލީދެކެ ލޯބިވާވަރު… އަހަރެން އެދުވަހަކަށް އިންތިޒާރު ކުރާނަން… އަހަރެން އަންނާނަން އެލީއަށް ކާން އެއްޗެހި ހިފައިގެން…..” މިހެން ބުނެފައި ކަރަމް އެތަނުން ދިޔައެވެ. “އެލީ އޭނައާ ދިމާއަށް އެހެން ބުނާކަށް ނުވާނެއްނު….. ވަރަށް ދެރަވެގެން ކަންނޭނގެ އޭނަ އެދިޔައީ……” އިނާޝް ބުނެލިއެވެ. ” އޭނަޔަށް ހުރިހާ ހަގީގަތެއް އެނގިހުރެއެއްނު އަހަންނާ އިނީ…. އޭނަ އަހަރެން ދެކެ ލޯބިވާނަމަ އަހަރެންގެ އުފާތަކަށްވެސް ގަދަރުކުރީސް…. އޭނާ އެކަނިތަ ދެރަވާނީ…؟؟؟ އަހަރެން ވަކި ދެރައެއް ނުވާނެތަ….؟؟؟؟” އެލީޝާ ވާހަކަ ދެއްކީ އިނާޝްގެ މޫނަށް ބަލަހައްޓައިގެން އިނދެއެވެ. “އެލީ….. ވެދާނެއްނު އެލީހެން އޭނަވެސް ކައިވެންޏަށް އިންކާރު ކުރަން ނުކެރުނީ ކަމަށް…… އޭނަވެސް އޭނާގެ މައިންބަފައިންނަށް ގަދަރުކުރާނެއްނު……” ތަހާނީ ބުނެލިއެވެ. ” އެހެން ނޫނަސް އަހަންނަށް ހީވަނީ ކަރަމްބެ ހަމަ އަސްލުވެސް ދޮންތަދެކެ ވަރަށް ލޯބިވާހެން…. ދޮންތަ އެވަރަށް އެއްޗެހި ކިޔާއިރުވެސް ރުޅިވެސް ނާދެއެއްނު…..” އަލްކޮ ތި ބުނީ ހަމަ ރަނގަޅަށް އަހަންނަށްވެސް ހީވަނީ ކަރަމްބެ އެލީދޮންތަދެކެ ވަރަށް ލޯބިވާހެން…. އަނެއްކާ ކަރަމްބެ ކިހާސަޅި…..” ތާރާ މިހެން ބުނުމުން އެލީޝާ ނޫން އެހެންމީހުން ހޭން ފެށިއެވެ. އެލީޝާ އެންމެންގެ މޫނަށް ވަކިވަކިން ބަލާލީ ހިތްހަމަ ނުޖެހިފައި އިނދެއެވެ. އެހެންކަމުން އެންމެން ހުނުން ހުއްޓާލިއެވެ. “އެލީ…. ދެން މިއުވާނު މަތިން ހަނދާން ނައްތާލާފަ ކަރަމްއާއި އެކީ ރީތިކޮށް އުޅެންވީނު…..” އެލީޝާގެ އަތުގައި ހިފާލަމުން ތަހާނީ ބުނެލިއެވެ. “އެންމެން މޮޔަ ވީތަ؟؟؟ އިނގޭތަ ތި ކިޔޭ އެއްޗެއް…. އަހަރެން ކިހިނެއް މިއުވާނު މަތިން ހަނދާން ނައްތާލާނީ….. އެއީ ތި މީހުން ތި ހީކުރާހާ ފަސޭހަ ކަމެއް ނޫނޭ….. ތިމީހުނަށް އަދި މީހެއްދެކެ ލޯބި ނުވެވޭތީ ތިހެން ތިބުނަނީ…… ލޯބިރަނގަޅަށް އިނގޭނަމަ ތިހެނެއް ނުބުނާނެ…..” އެލީޝާ ވަރަށް އަސަރާއިއެކު ބުނެލިއެވެ. އެވަގުތު ދެތަށްޓަށް ނޫޑްލްސް އަޅައިގެން ކަރަމް އެތަނަށް އައެވެ. “އަލްކޮމެން ނުވެސް ކަނީތަ….؟؟؟ އެހެންނޫނީ މިގޮތަށް ތަށްޓަކަށް ނޫޑްލްސް އަޅައިގެން އެންމެނަށް ގެނެސްދެންވީތަ…..؟؟؟؟ މަޖާވެލާފައި ކަރަމް ބުނެލިއެވެ. ނޫނޭ ކަރަމްބެ ދޮންތަޔަށް ރަނގަޅަށް ކާންދީ…… އަހަރެމެންވެސް މިދަނީ ކާން…..” މިހެން ބުނެފައި އަލްޝާމެން އެތަނުން ދިޔައެވެ. އެމީހުން ދިޔުމުން ކަރަމް އެލީޝާގެ ގާތުގައި އިށީނދެ އޭނަޔަށް އެއްތަށި ދިއްކޮށްލިއެވެ. އެލީޝާ ތަށީގައި ހިފިއެވެ. “މިހާރުވެސް ވަރަށް ތަދުވޭތަ ފަޔަށް…؟؟” ކަރަމް އަހާލިއެވެ. “ކުޑަކޮށް….” އެލީޝާގެ ޖަވާބު ކުރެވެ. “ވަރަށް އަވަހަށް ރަނގަޅުވެދާނެ…. އެލީ….. ވަރަށް ބޮޑަށް ސޮރީ….. އަހަންނާ ހެދި އެލީއަށް ތިހެން ތިވީ…..” އެލީޝާގެ ދެލޮލަށް ބަލަން އިނދެ ކަރަމް ބުނެލިއެވެ. “އެއީ ކަރަމް ކުރި ކަމެއް ނޫނެއްނު…. ވާން ހުރިކަމެއް ވާނެ…. އަޅާނުލާ…..” މިހެން ބުނެފާ އެލީޝާ ކާން ފެށިއެވެ.\nމެންދުރު ކައި ނިމިގެން އެންމެން ދިޔައީ މޫދަށްއެރޭށެވެ. އެންމެން މޫދަށް ދާންފެށުމުން އެލީޝާވެސް ބޭނުންވީ ގޮނޑުދޮށުގައި އިށީނުމަށް ދާށެވެ. އޭނަޔަށް މޫދަށް ނޭރެވުނަސް އެހެން މީހުން މޫދަށް އެރޭތަން ބެލުމަށެވެ. އެލީޝާ އުޅުނީ އެކަނި ފައިބާގެން ދާށެވެ. “އެލީ އަހަރެން ގެންގޮސްދެންތަ….؟؟؟؟” އެލީޝާގެ ގާތަށް ޖެހިލަމުން ކަރަމް ބުނެލިއެވެ. “ނޫނޭ…. އަހަރެން އެކަންޏަށް ދެވޭނެ….” އެލީޝާ އެހެން ބުނުމުންވެސް ކަރަމް އައިސް އެލީޝާގެ އަތް އޭނާގެ ކޮނޑުމައްޗަށްލަމުން އެލީޝާގެ އުނަގަނޑުގައި ހިފާ އޭނަޔަށް ގޮނދުދޮށަށް ދިޔުމަށް އެހީވިއެވެ. ފަހަތުން މަންމަމެން އަންނާތީ އެލީޝާއަށް އިތުރު އެއްޗެއް ބުނާކަށް ނުކެރުނެވެ. ގޮނޑުދޮށަށް ގޮސް ގަހެއްގެ ހިޔަލުގައި އެލީޝާ ބޭންދުމަށްފަހު ކަރަމްވެސް އެލީޝާގެ ގާތުގައި އިށީނެވެ. “ކަރަމް ދޭ އމީހުންނާ އެކީ މޫދަށް އެރެން… އަހަރެން އިނދެފާނަން މިތާ…..” މޫދާ ދިމާއަށް ބަލަހައްޓައިގެން އިދެ އެލީޝާ ބުނެލިއެވެ. “ނޫން… އަހަރެން ނުދާނަން…. އަހަރެންގެ އަންހެނުން މިތާ ބައިންދާފަ އަހަރެން ކިހިނެއް މޫދަށް އެރޭނީ…” މަޖާވެލާފާ ކަރަމް ބުނެލިއެވެ. އެލީޝާ ކަރަމްއަށް ބަލާލުމަށްފަހު އަނގަޔަށް ގޮތެއް ހަދާލިއެވެ. “ކިހިނެއް ވެގެންތަ އަހަންނާ ދިމާއަށް ބަލަހައްޓައިގެން ތިއިނީ…. މަގޭ މޫނުގައި އެއްޗެއް ހުރީތަ….؟؟؟” އިރުކޮޅަކު މޫދަށް ބަލަހައްޓައިގެން އިނދެފައި ކަރަމް ބަލާކަން އެނގުމުން އެލީޝާ އަހާލިއެވެ. “ހޫމް….” އެ އިންގޮތަށް އެލީޝާގެ މޫނަށް ބަލަހައްޓައިގެން އިނދެ ކަރަމް ބުނެލިއެވެ. “ކޯއްޗެއް ހުރީ….؟؟؟؟” މޫނުގައި އަތްކާއްތާލަމުން އެލީޝާ އަހާލިއެވެ. ކަރަމް އެލީޝާގެ އަތުގައި ހިފާ އޭނާގެ މޫނާ ދުރުކުރުވިއެވެ. އެލީޝާ ކަރަމް އަށް ބަލަލިއެވެ. ތި މޫނުގައި ރީތިރީތި ބްލޫ ދެލޮލާ، ކުޑަކުޑަ ނޭފަތަކާއި، ރަތް ލިޕްސްއެއް އެބަހުރި….” އެލީޝާގެ ތުންފަތުގައި އިނގިލި ޖައްސާލަމުން ކަރަމް ބުނެލިއެވެ. “ކަރަމް މޮޔަވީތަ…؟؟؟؟” އެލީޝާ މޫދާ ދިމާއަށް ބަލަހައްޓައިގެން އިނދެ ނުރުހުން ވެފައި ބުނެލިއެވެ. “ހޫމް އެލީގެ ލޯބި ނުލިބެއްޖާ މޮޔަވެސް ވެދާނެ….. އަހަރެން ހިތަށްއަރާ އަހަންނަށް އެލީގެ ލޯބި ލިބޭނީ ކޮންދުވަހަކުންބާއޭ…..” ފަސްގަނޑުގައި ދެއަތް ވިއްދާލަމުން މަތި ބަލަހައްޓާގެން އިނދެ ކަރަމް ބުނެލިއެވެ. “އަހަންނަކަށް ހިޔެއް ނުވެ ތިދުވަހެއް އަންނާނެހެނެއް… އަހަންނަކަށް ކަލޭދެކެ ލޯތްބެއް ނުވެވޭނެ….” “އެލީ ތިހެން ނުބުނޭ…. އަހަރެން މާތް ﷲ އިރާދަ ކުރެއްވިއްޔާ އެލީގެ ލޯބި ކާމިޔާބު ކުރާނަން…” އެލީޝާގެ ދެލޮލަށް ބަލަން އިނދެ ކަރަމް ބުނެލިއެވެ. އެލީޝާ މޫނަށް ވައްތަރެއް ޖައްސާލިއެވެ. ހަވީރުވާން ކައިރިވުމުން އެލީޝާމެން ރަށަށް ދާން ފުރިއެވެ.\nޖެހިގެން އައި ދުވަހުގެ މެންދުރުގެ ވަގުތެވެ. ކަރަމްގެ އާއިލާއާއި އެލީޝާގެ އާއިލާ ތިބީ ރަށުގެ ބަނދަރުގައެވެ. ކަރަމްގެ އާއިލާއާއި އެލީޝާ މާލެދާތީ ފުރުވަން އައިހެވެ. “އެލީ ހިނގާ ދާން…. އެންމެން އެދަނީ ލޯންޗަށް އަރަން….” އެންމެން ހިނގައިގަތުމުން ކަރަމް އެލީޝާގެ ގާތުގައި ބުނެލިއެވެ. އެލީޝާ އޭނާގެ މަންމައާއި ބައްޕައާއި ބޮޑުދައިތައާއި ސަލާމް ކޮށްލިއެވެ. އެލީޝާހުރީ ފެންކަޅިވެފައެވެ. ދެން އޭނާ ދިޔައީ ލޯބިވާ ކޮއްކޮމެންނާ އެންމެގާތް އެކުވެރިޔާއާއި ސަލާމް ކުރާށެވެ. އެހިސާބުން އޭނާ ހިފަހައްޓައިގެން ހުރި ކަރުނަތައް ފައިބާގަތެވެ. އެލީޝާ އަލްޝާގެ ގައިގާ ބައްދާލައިގެން ހުރެ ރޯންފެށިއެވެ. އެލީޝާ ރޯން ފެށުމުން އެންމެންވެސް ތިބީ ވަރަށް ދެރަވެފައެވެ. “އެލީ ދެން ނުރޮއެ… ތި އުޅެނީ އުމުރަށް ކޮއްކޮމެންނާ ވަކިވާކަށް ނޫނެއްނު…. އެލީ ބޭނުން އިރަކުން ކޮއްކޮމެންނާ ގުޅޭނެ….” ލައިލާ އެލީޝާގެ ބޮލުގައި ފިރުމާލަމުން ވިސްނާދިނެވެ. “އެހެން ނޫނަސް އަހަރެން އަންނާނަން ދޭތެރެ ދޭތެރެއިން އެލީ ގޮވައިގެން މިރަށަށް….” އެލީޝާ ހިތްހަމަ ޖައްސާދިނުމުގެ ބޭނުމުގައި ކަރަމް ބުނެލިއެވެ. އަދި އޭނާގެ އަތުގައި ހިފައިގެން ލޯންޗާ ދިމާއަށް ހިނގާގަތެވެ. އެލީޝާ ފަސް އެނބުރި ބަލާލިއެވެ. އޭރުވެސް އޭނާގެ ލޮލުގައި ތާޒާ ކަރުނަތައް ވިދަވިދާ ހުއްޓެވެ.\nކަރަމްމެން ލޯންޗަށް އެރުމާއިއެކު ލޯންޗް ނައްޓާލިއެވެ. ލޯންޗް ނައްޓާލުމުން އެލީޝާއަށް އަނެއްކާވެސް ރޮވެން ފެށިއެވެ. “އެލީ ދެން ހުއްޓާލާ ކަރަމް އެލީޝާއަށް ހިތްވަރު ދިނުމުގެ ގޮތުން ބުނެލިއެވެ އަދި އެލީޝާގެ ފުރަގަހުން އޭނާގެ ކޮނޑުގައި އަތް ބާއްވާލިއެވެ. ކަރަމްގެ ފަރާތުން މި ލިބުނު ގާތްކަމުން އެލީޝާ ކަރަމްގެ ކޮނޑުގައި ބޯ އަޅާލިއެވެ. މީހުން ބުނަނީ ތެދެކެވެ. ހިތަށް ތަދުވެފައިވާ ވަގުތެއްގައި ތިމާގެ ދުޝްމަނުން މަތިންވެސް ހަނދާން ނެތިދެއެވެ. އެމީހުންގެ ފަރާތުން ދިއްކޮށްލާ އެހީތެރިކަމުގެ އަތުގައި ހިފޭގޮތްވެސް ވެއެވެ. އެލީޝާއަށްވެސް ވީ އެހެންނެވެ. އެލީޝާގެ މިގާތްކަމުން ކަރަމްއަށް ކުރެވުނީ މުޅިން ތަފާތު އިހުސާސް ތަކެކެވެ. އެލީޝާގެ ބީހިލުމުން ގައިގާ ކަރަންޓުގެ ރާޅު ބާންޏެއް ދުވެލި ކަހަލައެވެ. ވަރަށް ތަފާތު އިހުސާސް އެކެވެ. އެލީޝާގެ މިގާތްކަމުން ކަރަމްއަށް މާނަ ނެގުނީ ތަފާތު ގޮތަކަށެވެ. ކަރަމް ދެކޭ ގޮތުގައި އެއީ އެލީޝާގެ ފަރާތުން އޭނާގެ ގާތްކަން ލިބޭނެކަމުގެ އަލާމާތެކެވެ.\nމާލެދެވުމުން އެންމެން އެކީ ވޭނުގައި ގެޔަށް ދިޔައެވެ. ގޭގެ ދޮރުން އެތެރެއަށް ވަދެވުމާއި އެކު އެލީޝާ ގެޔަށް ނަޒަރު ހިނަގާލިއެވެ. ޓެރަހަކާއިއެކު ދެބުރިއަށް ނަގާފައި ހުރި ރީތިގެއެކެވެ. ގޭގެ ކުރިމަތީ ބޮޑު ބަގީޗާއެއް ހައްދާފައި ވެއެވެ. ހިތްގައިމު ރީތި ގެއެކެވެ. “ހިނގާ އެތެރެއަށް….” އެލީޝާގެ ކޮނޑުގައި އަތްބާއްވާލަމުން ކަރަމް މިހެން ބުނުމުން އެލީޝާ ކަރަމްއާއިއެކު ހިނގައިގަތެވެ. އެލީޝާ އެދުވަހު މާދެރަވެފާ ހުރުމުން ކަރަމްވެސް އެދުވަހު އެލީޝާއަށް އެއްވެސް އުނދަގުލެއް ނުކުރެއެވެ.\nޖެހިގެންއައި ދުވަހެވެ. ކަރަމް ކޮޓަރީގެ ދޮރު ހުޅުވާލިއިރު އެލީޝާހުރީ ލޯގަނޑުކުރިމަތީގައެވެ. “ކޮބާ ނިމުނީތަ….؟؟؟؟” ކަރަމް މިހެން އަހާލުމުން އެލީޝާ ބޯ ޖަހާލީ އާނ އެކޭ ބުނުމުގެ ގޮތުންނެވެ. “ހިނގާދާން….” ކަރަމް މިހެން ބުނުމުން އެލީޝާ ކަރަމްގެ ފަހަތުން ހިނގާގަތެވެ. “ކޮންތާކަށް ދާން މިއުޅެނީ….” ކަރަމް ދާން އުޅޭ ތަނެއް ނޭނގުމުން އެލީޝާ އަހާލިއެވެ. “ވަރަށް ޚާއްސަ މީހަކާ ބައްދަލުކޮށްދެން މި އުޅެނީ….” ހީލަމުން ކަރަމް ބުނެލިއެވެ. ކަރަމްމެން ގޯތިތެރޭން ނުކުތްތަނާ ގޭގެ ބޮޑުދޮރާށި ހުޅުވާލާފަ އެތެރެއަށް ވަދެގެން އައީ ރިޝާއެވެ. ރިޝާއަށް ކަރަމްއާއި އެލީޝާ ފެނުމުން މޮޅު ހިޔާލެއް އައެވެ. އެހެންކަމުން އައި ގޮތަށް އައިސް ކަރަމްގެ ގައިގާ ބައްދާގަތެވެ. ރިޝާ ބޭނުންވީ އެލީޝާގެ ހިތުގައި ޝައްކު އުފައްދާށެވެ. ނަމަވެސް ރިޝާއަށް ނޭނގޭ ކަމަކީ އެލީޝާގެ ހިތަށް ކުޑަގޮތެއްވެސް ނުވާކަމެވެ. “ރިޝާ ކިހިނެއް ތި އުޅެނީ…؟؟؟ ރިޝާ ދުރުކޮށްލަމުން ކަރަމް ބުނެލިއެވެ. “ކަރަމް… ވަރަށް ހަނދާންވި ކަރަމް މަތިން….” “އެހެންތަ…؟؟؟ އަހަރެން ހަނދާންވެސް ނެތް ރިޝާގެ މައްޗަކުން…. މީ އަހަރެންގެ އަންހެނުން އެލީޝާ….” ކަރަމް އެލީޝާގެ އުނަގަނޑުގައި ހިފަހައްޓާލަމުން ބުނެލިއެވެ. ރިޝާ ފާޑަކަށް ހުރެ އެލީޝާއާ ސަލާމްކޮށްލުމަށްފަހު އެތެރެއަށް ވަދެގެން ދިޔައެވެ.\n“އޭނަ ހުންނަނީ ފާޑަކަށް އަހަންނާ އަޅައިގެންފާ….” ބޭރަށް ނުކުމެފައި ކަރަމް ބުނެލިއެވެ. ” އަހަރެން ނާހަމެއްނު…” “އަހަރެން ހީކުރީ އެލީ ހުންނާނީ ޖޭ ވެފާ ކަމަށް…” “ޗީ…. އަހަރެން ކޮންކަމަކަ ޖޭ ވާންވީ…..” މިހެން ބުނެފާ އެލީޝާ ސައިކަލްގެ ފަހަތަށް އެރިއެވެ. އެލީޝާއެރުމުން ހީލަމުން ކަރަމް ސައިކަލް ދުއްވާލިއެވެ. ކަރަމް ސައިކަލް މަޑުކޮށްލީ އަށްބުރިއަށް ނަގާފައިވާ އިމާރާތެއްގެ ކުރިމަތީގައެވެ. ސައިކަލް ޕާކުކޮށްލުމަށްފަހު އެލީޝާގެ އަތުގައި ހިފައިގެން އެއިމާރާތުގެ ތެރެއަށްވަދެ ލިފްޓަށް އަރާ ފަސްވަނަ ފިތަށް އޮބާލިއެވެ. ފަސްވަނަ ބުރިއަށް ދެވުމުން ބެލްއަށް އޮބާލިއެވެ. ކުޑައިރުކޮޅެއްގެ ތެރޭ ދޮރުހުޅުވީ އެލީޝާމެން ވަރުގެ އަންހެން ކުއްޖެކެވެ. “ކަރަމް…” އެކުއްޖާއަށް ކަރަމް ފެނުމުން ކަރަމްއަށް ގޮވާލުމަށްފަހު ކަރަމްގެ ގައިގާ ބައްދާގަތެވެ.\nsorry all… mi bai lahun up kurevuny lap halaaku vumuge sababun….\nMi part ves v reethi. Waiting for the next part. Avahah up kurahchey ingey.\nE anekkaa miuvaan men ge tha?haadha heeve\nEMMEN KEEVVE THA MAA VARAKAH KARAM GAIGA BAHDHANEE….MAVES BEYNUN VEJJE HUG KOLLAN …LOL\nThankolheh dhigu koh genesdhyba pls.. story is awesome.. 🙂\nV reethi mi part ves waiting for next part avahah up kohdheythi.\nwow… I love this story… waiting for the next part…………………..\nwhn is the next part?? pls make it fast ingey… v nice mi story…\nwow!! so nice… waiting for next part….:)\nelee ves beynun karam ai hug kollan!!! he is so handsome.. wow!!\nMivaru kameh neh eemiya ur are the best\nthanks all… v avahah next part up kohdheynan…. in sha allah…\nHadhalahy vahaka gennalan , kureege nuni aoh vahaka part than keyvetha nigen nanee\nn thi buni ehcheh understand eh nuvi\nNext pt konirakun up kuranee so slow\nNext part nikun nanee kon eirakun.\nހިތާމަ އެހެނިހެން ލޯބި December 7, 2019\nމިވާވަރު އަންގާހިތްވޭ 132\nހިތާމަ ލޯބި May 28, 2019


Aniyavi Kujjage surgery eh hadhanee ei bidheysee kujje: IGMH\nއަނިޔާވި ކުއްޖާގެ ސާޖަރީއެއް ހަދަނީ، އެއީ ބިދޭސީ ކުއްޖެއް: އައިޖީއެމްއެޗް\nއައިޖީއެމްއެޗް: ކުޑަކުއްޖާގެ ސާޖަރީއެއް ހެދުމުގެ މަސައްްކަތް ވަނީ ފަށާފައި\nމާލޭގައި ހަދަމުން އަންނަ އިމާރާތަކުން ވެއްޓުނު ސިމެންތި ބަސްތާއަކުން ޖެހިގެން އަނިޔާވީ ބޭރު ގައުމެއްގެ ކުއްޖަކަށް ކަމަށާއި އެ ކުއްޖާއަށް ފަރުވާ ދީ ސާޖަރީއެއް ހަދަމުން އަންނަ ކަމަށް ސަރުކާރުގެ މައި ހޮސްޕިޓަލް އައިޖީއެމްއެޗުން ބުނެފި އެވެ.\nސިމެންތި ބަސްތާއެއް ވެއްޓުނީ މާފަންނު ސަންފްރޮންޓް ލައިޓް ހުންނަ މ. ނަލަހިޔާ މަންޒިލްގައި މަސައްކަތް ހިނގަމުން ދަނިކޮށް މިއަދު ހެނދުނު 10:45 އެހާކަންހާއިރު އެވެ. އެ ބަސްތާއިން ޖެހި އަނިޔާވީ ބަންގްލަދޭޝްގެ އުމުރުން ނުވަ އަހަރުގެ އަންހެން ކުއްޖަކަށެވެ. އެ ކުއްޖާ މާލެ އައިސް އުޅުނީ، ޗުއްޓީ ހާދަކުރުމަށް އާއިލާއާ އެކު އެވެ.\nސިމެންތި ބަސްތާއިން ޖެހުމުގެ ސަބަބުން އެ ކުއްޖާގެ ބޮލަށް ބޮޑެތި އަނިޔާވި އިރު، އެ ހާދިސާގެ މަންޒަރު ފެންނަ ވީޑިއޯއަކުން ފެންނަ ގޮތުގައި ސިމެންތި ބަސްތާ ވެއްޓި ޖެހިފައި ވަނީ އެ ކުއްޖާގެ ބޮލުގަ އެވެ. އަދި އެވަގުތު މުޅިތަން ސިމެންތީގެ ދުންގަނޑަކަށް ބަދަލުވެ އެވެ. މަންޒަފރު ސާފުވާ އިރު ކުއްޖާ އޮންނަނީ ބިންމަތީގައި ބަސްތާގެ ދަށުގެވެ، ހޭނެތިފައެ އެވެ. އެ ތަނުގައި ކުއްޖަކު އޮތް ކަން މީހުންނަށް އެނގެނީ ވެސް ހާދިސާގެ އިރުކޮޅެއް ފަހުންނެވެ. އެ ކުއްޖާއާއެކު އެހެން އަންހެނެއް ވެސް ދިޔަ އެވެ. ނަމަވެސް އެ މީހާއަށް ވެސް އެ ކުއްޖާގެ ބޮލަށް ސިމެންތި ބަސްތާ ވެއްޓުނުކަން އެނގުނީ އިރުގަނޑެއް ފަހުންނެވެ.\nއައިޖީއެމްއެޗްގެ އޮފިޝަލަކު މިއަދު ވިދާޅުވީ ބިދޭސީ ކުޑަކުއްޖާއަށް ބޮޑެތި އަނިޔާތައް ވެފައިވާ ކަމަށާއި މިހާރު ސާޖަރީއެއް ހަދަން ވައްދާފައިވާ ކަމަށެވެ. އެނގިފައިވާ ގޮތުގައި އެ ކުއްޖާގެ ފަޔަށާއި ކޮނޑު ހުޅަށް ވެސް ވަނީ ބޮޑެތި އަނިޔާތަކެއް ލިބިފަ އެވެ. އަދި ކުއްޖާގެ ހަށިގަނޑު ތެރެއަށް ވެސް ވަނީ ލޭ އެޅިފަ އެވެ.\nއެ ހާދިސާއާ ގުޅިގެން މާލެ ސިޓީ ކައުންސިލުން ވަނީ މާލޭގައި ކުރާ ހުރިހާ ކޮންސްޓްރަކްޝަން މަސައްކަތްތަކެއް ވަގުތީ ގޮތުން ހުއްޓުވައިފަ އެވެ. އަދި ހައުސިން މިނިސްޓްރީ އާއި ޖެންޑާ މިނިސްޓްރީ އަދި ފުލުހުން އަންނަނީ އެ މައްސަލަ ތަހުގީގު ކުރަމުންނެވެ.\nއައިޖީއެމްއެޗް އެކްސިޑެންޓް އިމާރާތް ކުރުން + ބިދޭސީން\nއިމާރާތެއްގެ ދެވަނަ ފަންގިފިލާއިން މީހަކު ވެއްޓިއްޖެ\nދަނގަޑަކުން ޖެހި މީހެއްގެ ބޯ ފެޅިއްޖެ